Avis juridique important

|

31994D1110

Απόφαση αριθ. 1110/94/ΕΚ του Ευρωπαϊκού Κοινοβουλίου και του Συμβουλίου της 26ης Απριλίου 1994 περί του τέταρτου προγράμματος-πλαισίου επί των δράσεων της Ευρωπαϊκής Κοινότητας στον τομέα της έρευνας και τεχνολογικής ανάπτυξης και επίδειξης (1994-1998)

Επίσημη Εφημερίδα αριθ. L 126 της 18/05/1994 σ. 0001 - 0033 Φινλανδική ειδική έκδοση: Κεφάλαιο 13 τόμος 26 σ. 0055  Σουηδική ειδική έκδοση: Κεφάλαιο 13 τόμος 26 σ. 0055

ΑΠΟΦΑΣΗ αριθ.  1110/94/ΕΚ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ της 26ης Απριλίου 1994 περί του τέταρτου  προγράμματος-πλαισίου επί των δράσεων της Ευρωπαϊκής Κοινότητας στον τομέα της έρευνας και  τεχνολογικής ανάπτυξης και επίδειξης (1994-1998)ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ  ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη: τη συνθήκη για των ίδφυση της Ευρωπαϊκής Κοινότητας, και ιδίως το άρθρο 130 Θ παράγραφος 1, την πρόταση της Επιτροπής (1), Έχοντας υπόψη τη γνώμη της Οικονομικής και Κοινωνικής Επιτροπής (2), Αποφασίζοντας με τη διαδικασία του άρθρου 189 Β της συνθήκης (3), Εκτιμώντας: ότι το άρθρο 130 ΣΤ της συνθήκης ορίζει ότι οι στόχοι της Κοινότητας στον τομέα της έρευνας και της  τεχνολογικής ανάπτυξης είναι η ενίσχυση των επιστημονικών και τεχνολογικών βάσεων της βιομηχανίας  της Κοινότητας και η διευκόλυνση της ανάπτυξης της διεθνούς ανταγωνιστικότητάς της, καθώς και η  προώθηση των ερευνητικών δράσεων που κρίνονται αναγκαίες για την εφαρμογή άλλων κοινοτικών  πολιτικών 7 ότι είναι σημαντικό για την Κοινότητα και τα κράτη μέλη να συντονίζουν τις δραστηριότητες τους  έρευνας και τεχνολογικής ανάπτυξης προκειμένου να διασφαλίζουν την αμοιβαία συνοχή μεταξύ των  εθνικών πολιτικών και της κοινοτικής πολιτικής 7 ότι, σύμφωνα με τα άρθρα 130 ΣΤ παράγραφος 3 και 130 Θ παράγραφος 1 της συνθήκης, πρέπει να  εγκριθεί ένα πολυετές πρόγραμμα-πλαίσιο στο οποίο θα περιέχεται το σύνολο των κοινοτικών  δραστηριοτήτων στον τομέα της έρευνας και τεχνολογικής ανάπτυξης, συμπεριλαμβανομένων των σχεδίων  επίδειξης (εφεξής ΕΤΑΕ) 7 ότι, με την απόφαση 90/221/Ευρατόμ, ΕΟΚ (4), το Συμβούλιο ενέκρινε τρίτο πρόγραμμα πλαίσιο για την  περίοδο 1990-1994, το οποίο βρίσκεται στο στάδιο της εφαρμογής 7 ότι η Επιτροπή υπέβαλε, στις 9  Απριλίου 1992, εκτίμηση σχετικά με την πρόοδο της υλοποίησης του τρίτου προγράμματος-πλαισίου 7  ότι, με την απόφαση 93/167/Ευρατόμ, ΕΟΚ, προβλέπεται συμπληρωματική χρηματοδότηση η οποία καλύπτει  τα δύο τελευταία έτη εκτέλεσης του τρίτου προγράμματος-πλαισίου 7 ότι η Επιτροπή παρουσίασε, στις 18 Νοεμβρίου 1992, έγγραφο σχετικά με το μέλλον της συνθήκης ΕΚΑΧ  και των χρηματοδοτικών δραστηριοτήτων της μέχρι το 2002, έτος κατά το οποίο λήγει η ισχύς της 7 ότι οι κοινοτικές δράσεις ΕΤΑΕ πρέπει να συνεχίσουν να επικεντρώνονται στη γενική και  προανταγωνιστική έρευνα πολυτομεακής εφαρμογής 7 ότι πρέπει να αναζητηθεί περισσότερη συνέργεια  μεταξύ αυτών των δράσεων και εκείνων που αναλαμβάνονται στα πλαίσια του Eureka 7 ότι το Ευρωπαϊκό Συμβούλιο της 12ης Δεκεμβρίου 1992 στο Εδιμβούργο δήλωσε ότι η ανάπτυξη των  δαπανών για την Ε& Α θα πρέπει να είναι συνεπής προς τη συνολική ανάπτυξη των δαπανών για τις  εσωτερικές πολιτικές της κατηγορίας 3 των δημοσιονομικών προοπτικών, και να κυμαίνεται μεταξύ του  ημίσεος και των δύο τρίτων του συνολικού ποσού 7 ότι οι δράσεις ΕΤΑΕ της Κοινότητας πρέπει να λαμβάνουν υπόψη τους επιχειρήματα ηθικής φύσεως 7 ότι η Κοινότητα υποστηρίζει μόνον υψηλής ποιότητας δράσεις ΕΤΑΕ 7 ότι ο σκοπός της κοινοτικής ΕΤΑΕ, σύμφωνα με τους στόχους που ορίζονται στη συνθήκη, πρέπει να  είναι να δημιουργηθεί μια ευημερούσα Κοινότητα βασισμένη στη βιομηχανική ανταγωνιστικότητα, την  ποιότητα της ζωής και την αειφόρο ανάπτυξη 7 ότι είναι επίσης επιθυμητό να συμβάλει στην υποστήριξη  της οικονομικής ανάπτυξης και στην επίτευξη υψηλού βαθμού απασχόλησης 7 ότι οι μικρομεσαίες επιχειρήσεις είναι σε θέση να συμβάλουν σημαντικά στη διαδικασία εισαγωγής  καινοτομιών και ότι αναμένεται να διαδραματίσουν βασικό ρόλο στην εφαρμογή των κοινοτικών δράσεων  ΕΤΑΕ 7 ότι, επομένως, είναι σκόπιμο να δοθεί ιδιαίτερη προσοχή στις ειδικές ανάγκες των εν λόγω  επιχειρήσεων προκειμένου να διευκολυνθεί η πρόσβασή τους στην πληροφόρηση, να ενθαρρυνθεί η  συμμετοχή τους στα κοινοτικά προγράμματα και να αυξηθεί η ικανότητα τους να αξιοποιούν τα  αποτελέσματα τους, όπου αυτό είναι σκόπιμο 7 ότι, κατά τη διαμόρφωση και την εφαρμογή πολιτικών και δράσεων της Κοινότητας, πρέπει να  λαμβάνονται υπόψη οι στόχοι οι σχετικοί με την οικονομική και κοινωνική συνοχή 7 ότι το κοινοτικό  πρόγραμμα-πλαίσιο θα πρέπει, μαζί με τα άλλα κοινοτικά μέσα, να συμβάλει στην ενίσχυση της  ικανότητας και του δυναμικού στον τομέα της επιστήμης και της τεχνολογίας, σε όλα τα μέρη της  Κοινότητας 7 ότι, σύμφωνα με την αρχή της επικουρικότητας, η Κοινότητα δρα μόνον εάν και στο βαθμό που οι στόχοι  της προβλεπόμενης δράσης είναι αδύνατον να επιτευχθούν επαρκώς από τα κράτη μέλη και δύνανται, λόγω  των διαστάσεων ή των αποτελεσμάτων της προβλεπόμενης δράσης, να επιτευχθούν καλύτερα σε κοινοτικό  επίπεδο 7 ότι, επιπλέον, η κοινοτική προσπάθεια ΕΤΑΕ Θα πρέπει να συγκεντρωθεί σε δραστηριότητες προσεκτικά  επιλεγμένες σύμφωνα με σαφώς καθορισμένα κριτήρια 7 ότι το άρθρο 130 Ζ της συνθήκης ορίζει τέσσερις δράσεις που αναλαμβάνει η Κοινότητα για την  επιδίωξη των στόχων που καθορίζονται στο άρθρο 130 ΣΤ 7 ότι η πρώτη δράση, η οποία αφορά την εφαρμογή προγραμμάτων ΕΤΑΕ, πρέπει να αποτελέσει το κύριο  συστατικό του προγράμματος-πλαισίου 7 ότι η δεύτερη, η τρίτη και η τέταρτη δράση καλύπτουν αντιστοίχως τη διεθνή συνεργασία, τη διάδοση  και αξιοποίηση των αποτελεσμάτων της ΕΤΑΕ, και την τόνωση της κατάρτισης και της κινητικότητας των  ερευνητών 7 ότι μπορεί να υπάρχουν παρόμοιες δραστηριότητες σε καθένα από τα ειδικά προγράμματα που  υπάγονται στην πρώτη δράση, με τον τρόπο που προσφέρεται και στο βαθμό που απαιτείται για την ορθή  εκτέλεσή τους 7 ότι το Κοινό Κέντρο Ερευνών (ΚΚΕρ) συμβάλλει στην εφαρμογή του προγράμματος-πλαισίου, ιδίως στους  τομείς εκείνους στους οποίους έχει την κατάλληλη αρμοδιότητα για να προσφέρει αμερόληπτη και  ανεξάρτητη εμπειρογνωμοσύνη προς όφελος των κοινοτικών πολιτικών 7 ότι το ΚΚΕρ θα διεκδικεί επίσης  προοδευτικά πόρους που διατίθενται από έμμεση δράση, καθώς και για δραστηριότητες επιστημονικής και  τεχνικής υποστήριξης που είναι κατάλληλες για ανταγωνιστική προσέγγιση 7 ότι οι κανόνες συμμετοχής επιχειρήσεων, ερευνητικών κέντρων και πανεπιστημίων καθώς και οι κανόνες  που διέπουν τη διάδοση των αποτελεσμάτων θα οριστούν σε ξεχωριστή απόφαση του Συμβουλίου, σύμφωνα  με το άρθρο 130 Ι της συνθήκης 7 ότι, σύμφωνα με το άρθρο 130 Θ παράγραφος 3 της συνθήκης, το πρόγραμμα-πλαίσιο εκτελείται μέσω  ειδικών προγραμμάτων 7 ότι το πρόγραμμα-πλαίσιο μπορεί επίσης να εκτελεσθεί διά των μέσων των  προβλεπομένων στα άρθρα 130 Ι έως 130 Ν της συνθήκης 7 ότι ο διεπιστημονικός χαρακτήρας των δραστηριοτήτων που αναλαμβάνονται στα πλαίσια αυτού του  προγράμματος-πλαισίου απαιτεί στενό συντονισμό μεταξύ των ερευνητικών προγραμμάτων των διαφόρων  τομέων της επιστήμης 7 ότι οι πράξεις αξιολόγησης και παρακολούθησης πρέπει να ενταθούν και να διευρυνθούν ωστε να  μεγιστοποιηθεί η αποτελεσματικότητα της πολιτικής ΕΤΑΕ 7 ότι θα πρέπει να παρακολουθείται διαρκώς και συστηματικά η πρόοδος του τέταρτου  προγράμματος-πλαισίου 7 ότι η Επιτροπή παρέχει στο Ευρωπαϊκό Κοινοβούλιο και το Συμβούλιο στοιχεία  όσον αφορά την εκτέλεση του προγράμματος-πλαισίου στις αρχές εκάστου έτους, σύμφωνα με το άρθρο 130  Ο της συνθήκης 7 ότι θα πρέπει επίσης να διεξαχθεί ανεξάρτητη αξιολόγηση της διαχείρισης του  προγράμματος και της προόδου των αναληφθεισών δράσεων, προτού η Επιτροπή υποβάλει την πρότασή της  για το πέμπτο πρόγραμμα-πλαίσιο 7 ότι θα πρέπει επίσης να υπάρχει τεχνολογική αξιολόγηση για την παρακολούθηση των πιθανών κινδύνων,  πλεονεκτημάτων και μειονεκτημάτων των νέων τεχνολογιών που αναπτύσσονται σ'αυτό το  πρόγραμμα-πλαίσιο 7 ότι, σύμφωνα με το άρθρο 130 Θ παράγραφος 1 της συνθήκης, απαιτείται να καθοριστούν το μέγιστο  συνολικό ποσό και οι ακριβείς κανόνες της χρηματοδοτικής συμμετοχής της Κοινότητας στο  πρόγραμμα-πλαίσιο, καθώς και τα ποσά που αντιστοιχούν σε κάθε προβλεπόμενη δράση 7 ότι, προκειμένου να εξασφαλισθεί η συνοχή μεταξύ των κοινοτικών ΕΤΑΕ και των δράσεων που  αναλαμβάνονται δυνάμει της συνθήκης ΕΚΑΕ, η απόφαση η σχετική με το πρόγραμμα-πλαίσιο κοινοτικών  δραστηριοτήτων έρευνας και εκπαίδευσης στον πυρηνικό τομέα θα πρέπει να εκδοθεί ταυτόχρονα με το  παρόν πρόγραμμα-πλαίσιο και για την αυτή περίοδο 7 ότι ζητήθηκε η γνώμη της Επιτροπής Επιστημονικής και Τεχνικής Έρευνας (CREST), ΑΠΟΦΑΣΙΖΟΥΝ: Άρθρο 1 1. Εγκρίνεται, για την περίοδο 1994-1998, πολυετές πρόγραμμα-πλαίσιο για τις κοινοτικές δράσεις  έρευνας και τεχνολογικής ανάπτυξης και επίδειξης, εφεξής καλούμενο «τέταρτο πρόγραμμα-πλαίσιο». 2. Το τέταρτο πρόγραμμα-πλαίσιο περιλαμβάνει το σύνολο των δράσεων της Κοινότητας στον τομέα της  έρευνας και της τεχνολογικής ανάπτυξης, συμπεριλαμβανομένων των σχεδίων επίδειξης. Ο ορισμός των  σχεδίων επίδειξης διατυπώνεται στο παράρτημα ΙΙΙ. 3. Το μέγιστο συνολικό ποσό για τη χρηματοδοτική συμμετοχή της Κοινότητας στο τέταρτο  πρόγραμμα-πλαίσιο ανέρχεται σε 11 046 εκατομμύρια Ecu. Από αυτά, το ενδεικτικό ποσόν για την  περίοδο 1994-1996 είναι 5 472 εκατομμύρια Ecu και το ενδεικτικό ποσό για την περίοδο 1997-1998  είναι 5 574 εκατομμύρια Ecu. Όχι αργότερα από τις 30 Ιουνίου 1996, βάσει μιας αξιολόγησης της  κατάστασης εφαρμογής του προγράμματος-πλαισίου, της συμβολής του στην ανταγωνιστικότητα της  κοινοτικής βιομηχανίας σε διεθνές επίπεδο, της σχέσης κόστους ωφελείας και της εξέλιξης των  δημοσιονομικών προοπτικών της Ευρωπαϊκής Ένωσης, το Ευρωπαϊκό Κοινοβούλιο και το Συμβούλιο,  ενεργώντας σύμφωνα με τη διαδικασία που ορίζεται στο άρθρο 130 Θ παράγραφος 1 και 2 της συνθήκης,  αναθεωρούν το μέγιστο συνολικό ποσό, με δυνατότηα αύξησής του σε 11 641 εκατομμύρια Ecu. Το παράρτημα Ι καθορίζει τα αντίστοιχα ποσά για κάθε προβλεπόμενη δράση και προβαίνει σε ενδεικτική  κατανομή μεταξύ των θεμάτων της πρώτης δράσης. 4. Τα κριτήρια επιλογής που πρέπει να χρησιμοποιούνται κατά την εφαρμογή του τέταρτου  προγράμματος-πλαισίου καθορίζονται στο παράρτημα ΙΙ. 5. Το παράρτημα ΙΙΙ κατονομάζει τους επιστημονικούς και τεχνολογικούς στόχους που θα πρέπει να  επιτύχουν οι εν λόγω δραστηριότητες, συναρτήσει των προαναφερόμενων κριτηρίων, καθορίζει τις  ανάλογες προτεραιότητες και υποδεικνύει το περίγραμμα των δραστηριοτήτων αύτων. Άρθρο 2 1. Το τέταρτο πρόγραμμα-πλαίσιο εφαρμόζεται μέσω ειδικών προγραμμάτων εκπονουμένων στα πλαίσια  καθεμίας δράσης, καθένα από τα οποία προσδιορίζει τους συγκεκριμένους στόχους του μέσα στο πνεύμα  των επιστημονικών και τεχνολογικών στόχων του παραρτήματος ΙΙΙ, ορίζει τους λεπτομερείς κανόνες  εκτέλεσής του, καθορίζει τη διάρκειά του και προβλέπει τα κρινόμενα ως αναγκαία μέσα. 2. Η εφαρμογή του τετάρτου προγράμματος-πλαισίου ενδέχεται, εάν παραστεί ανάγκη, να οδηγήσει σε  συμπληρωματικά προγράμματα, κατά την έννοια του άρθρου 130 Κ, σε κοινοτική συμμετοχή σε προγράμματα  ΕΤΑΕ που αναλαμβάνουν περισσότερα του ενός κράτη μέλη κατά την έννοια του άρθρου 130 Θ ή, σε  σύσταση κοινών επιχειρήσεων ή οιωνδήποτε άλλων δομών κατά την έννοια του άρθρου 130 Ν. Ενδέχεται  επίσης να οδηγήσει σε συμφωνίες συνεργασίας με τρίτες χώρες ή διεθνείς οργανισμούς, κατά την έννοια  του δεύτερου εδαφίου του άρθρου 130 Μ. Άρθρο 3 Οι ακριβείς κανόνες της χρηματοδοτικής συμμετοχής της Κοινότητας στο τέταρτο πρόγραμμα-πλαίσιο  είναι εκείνοι που προβλέπονται στις ειδικές διατάξεις περί πιστώσεων ΕΤΑΕ οι οποίες περιέχονται στο  δημοσιονομικό κανονισμό που εφαρμόζεται επί του γενικού προϋπολογισμού των Ευρωπαϊκών Κοινοτήτων,  όπως συμπληρώνονται με το παράρτημα IV της παρούσας απόφασης. Άρθρο 4 1. Η Επιτροπή παρακολουθεί διαρκώς και συστηματικά, με κατάλληλη συνδρομή από ανεξάρτητους  εξωτερικούς εμπειρογνώμονες, την πρόοδο του τέταρτου προγράμματος-πλαισίου σε σχέση με τα κριτήρια  που περιέχονται στο παράρτημα ΙΙ, στα οποία περιλαμβάνεται και το κριτήριο της συμβολής στην  οικονομική και κοινωνική συνοχή της Κοινότητας, καθώς και με τους επιστημονικούς και τεχνολογικούς  στόχους που περιγράφονται στο παράρτημα ΙΙΙ. Εξετάζει, ιδίως, κατά πόσον οι στόχοι, οι  προτεραιότητες και οι χρηματοδοτικοί πόροι εξακολουθούν να ανταποκρίνονται στην εξέλιξη της  κατάστασης. Υποβάλλει, εν ανάγκη, προτάσεις για την προσαρμογή ή τη συμπλήρωση του  προγράμματος-πλαισίου σύμφωνα με τα αποτελέσματα της αξιολόγησης αυτής. Στις αρχές εκάστου έτους, η Επιτροπή υποβάλλει έκθεση προς το Ευρωπαϊκό Κοινοβούλιο και το  Συμβούλιο με στοιχεία όσον αφορά τις δραστηριότητες ΕΤΑΕ και τη διάδοση των αποτελεσμάτων κατά τη  διάρκεια του παρελθόντος έτους, καθώς και το πρόγραμμα εργασίας του τρέχοντος έτους. 2. Η Επιτροπή προβαίνει στην εξωτερική αξιολόγηση, από ανεξάρτητους ειδικευμένους εμπειρογνώμονες,  της διαχείρισης και της προόδου των κοινοτικών δραστηριοτήτων που έχουν διεξαχθεί κατά τα πέντε έτη  πριν από την αξιολόγηση αυτή. Η Επιτροπή ανακοινώνει την αξιολόγηση αυτή και τα σχετικά  συμπεράσματα, μαζί με από τις παρατηρήσεις της, στο Ευρωπαϊκό Κοινοβούλιο, στο Συμβούλιο και στην  Οικονομική και Κοινωνική Επιτροπή, προτού υποβάλει την πρότασή της για το πέμπτο  πρόγραμμα-πλαίσιο. 3. Προκειμένου να εξασφαλισθεί, μεταξύ άλλων, η σύμφορη εφαρμογή του προγράμματος-πλαισίου, σε κάθε  ειδικό πρόγραμμα προβλέπεται συστηματική παρακολούθηση, με την κατάλληλη συνδρομή από ανεξάρτητους  εξωτερικούς εμπειρογνώμονες, μετά δε την ολοκλήρωσή του προγράμματος, ανεξάρτητη αξιολόγηση με  μέτρο τους συγκεκριμένους στόχους που αναφέρονται στο άρθρο 2. Ο τρόπος αυτής της αξιολόγησης  καθορίζεται σε κάθε ειδικό πρόγραμμα. Βρυξέλλες, 26 Απριλίου 1994. Για το Ευρωπαϊκό Κοινοβούλιο Ο Πρόεδρος E. KLEPSCH Για το Συμβούλιο Ο Πρόεδρος Κ. ΣΗΜΙΤΗΣ (1) ΕΕ αριθ. C 230 της 26. 8. 1993, σ. 4. (2) ΕΕ αριθ. C 34 της 2. 2. 1994, σ. 90. (3) Γνώμη του Ευρωπαϊκού Κοινοβουλίου της 18ης Νοεμβρίου 1993 (ΕΕ αριθ. C 329 της 6. 12. 1993, σ.  264). Κοινή θέση του Συμβουλίου της 14ης Ιανουαρίου 1994 (ΕΕ αριθ. C 101 της 9. 4. 1994, σ. 21).  Απόφαση του Ευρωπαϊκού Κοινοβουλίου της 9ης Φεβρουαρίου 1994 (ΕΕ αριθ. C 61 της 28. 2. 1994). (4) ΕΕ αριθ. L 117 της 8. 5. 1990, σ. 28. Απόφαση όπως τροποποιήθηκε από την απόφαση  93/167/Ευρατόμ/ΕΟΚ (ΕΕ αριθ. L 169 της 20. 3. 1993, σ. 43).  ΠΑΡΑΡΤΗΜΑ Ι ΤΕΤΑΡΤΟ ΠΡΟΓΡΑΜΜΑ ΠΛΑΙΣΙΟ (1994-1998): ΠΟΣΑ ΚΑΙ ΚΑΤΑΝΟΜΗ >ΘΕΣΗ ΠΗΝΑΚΑ> Ενδεικτική κατανομή μεταξύ των θεμάτων και των αντικειμένων της πρώτης δράσης Εκατομμύρια Ecu  (τρέχουσες τιμές) Α. Τεχνολογίες των πληροφοριών και των επικοινωνιών 3 405 1. Τηλεματική 843 2. Τεχνολογίες των  επικοινωνιών 630 3. Τεχνολογίες των πληροφοριών 1 932 Β. Βιομηχανικές τεχνολογίες 1 995 4.  Βιομηχανικές τεχνολογίες και τεχνολογίες υλικών 1 707 5. Μετρήσεις και δοκιμές 288 Γ. Περιβάλλον 1  080 (7) 6. Περιβάλλον και κλίμα 852 7. Θαλάσσια έρευνα και τεχνολογίες 228 Δ. Βιοεπιστήμες και  βιοτεχνολογία 1 572 8. Βιοτεχνολογία 552 9. Βιοϊατρική και υγεία 336 10. Γεωργία και αλιεία  (συμπεριλαμβανομένων των γεωργικών βιομηχανιών, της τεχνόλογίας τροφίμων, της δασοπονίας, της  υδατοκαλλιέργειας και της ανάπτυξης της υπαίθρου) 684 Ε. 11. Μη πυρηνική ενέργεια 1 002 ΣΤ. 12.  Μεταφορές 240 Ζ. 13. Στοχοθετημένη κοινωνικοοικονομική έρευνα 138 9 432 (1) (2) (1) Εκ  των οποίων 600 εκατομμύρια Ecu για τον επιχειρησιακό προϋπολογισμό του ΚΚΕρ. (2) Εκ των οποίων 91 εκατομμύρια Ecu για προγραμματισμένες δραστηριότητες επιστημονικής και  τεχνικής υποστήριξης που είναι κατάλληλες για ανταγωνιστική προσέγγιση. (3) Εκτός των κεφαλαίων που είναι διαθέσιμα για την τρίτη δράση, θα διατεθεί κατά μέσον όρο 1 % του  συνολικού προϋπολογισμού του τέταρτου προγράμματος-πλαισίου για τη διάδοση και βελτιστοποίηση των  αποτελεσμάτων στα πλαίσια της πρώτης δράσης. Θα εξασφαλισθεί ο στενός συντονισμός των  δραστηριοτήτων διάδοσης και βελτιστοποίησης που εκτελούνται βάσει των ειδικών προγραμμάτων της  πρώτης δράσης με τις δραστηριότητες που εκτελούνται βάσει της τρίτης δράσης. (4) Εκ των οποίων 37 εκατομμύρια Ecu για ad hoc επιστημονική και τεχνική υποστήριξη άλλων  κοινοτικών πολιτικών που θα χορηγηθούν επί ανταγωνιστικής βάσεως. (5) Εγκρίνεται παράλληλα με το παρόν πρόγραμμα, ένα πρόγραμμα-πλαίσιο (1994-1998) για τις δράσεις  έρευνας και εκπαίδευσης για την Ευρωπαϊκή Κοινότητα Ατομικής Ενέργειας, με ποσό 1 254 εκατομμυρίων  Ecu  7 το ποσό για το σύνολο των κοινοτικών δράσεων ΕΤΑΕ ανέρχεται σε 12 000 εκατομμύρια Ecu. (6) Με τη δυνατότητα αύξησης σε 11 641 εκατομμύρια Ecu, σύμφωνα με το άρθρο 1 παράγραφος 3. (7) Προγράμματα έρευνας σχετικά με το περιβάλλον διεξάγονται επίσης στα πλαίσια ορισμένων άλλων  γραμμών της πρώτης δράσης, ιδίως στους τομείς βιομηχανικής τεχνολογίας, ενέργειας και μεταφορών.  ΠΑΡΑΡΤΗΜΑ ΙΙ ΚΡΙΤΗΡΙΑ ΕΠΙΛΟΓΗΣ ΤΩΝ ΚΟΙΝΟΤΙΚΩΝ ΔΡΑΣΤΗΡΙΟΤΗΤΩΝ Οι κοινοτικές  δραστηριότητες έρευνας, τεχνολογικής ανάπτυξης και επίδειξης πρέπει να συμπληρώνουν τις  δραστηριότητες που αναλαμβάνουν τα κράτη μέλη και να επικεντρώνονται σε σαφώς καθορισμένους  στόχους. Τα σχέδια θα επιλέγονται με βάση την επιστημονική και τεχνική αρτιότητά τους. Οι  δραστηριότητες θα πρέπει: - να ενισχύουν την τεχνολογική βάση της κοινοτικής βιομηχανίας προκειμένου να καταστεί  ανταγωνιστικότερη σε διεθνές επίπεδο, προσφέροντάς της τις γνώσεις και την τεχνογνωσία που  απαιτούνται, - να συμβάλλουν στην εφαρμογή άλλων κοινοτικών πολιτικών. Η Κοινότητα δρα σύμφωνα με την αρχή της επικουρικότητας, μόνον εάν και στο βαθμό που οι στόχοι της  προβλεπόμενης δράσης είναι αδύνατον να επιτευχθούν επαρκώς από τα κράτη μέλη και δύνανται, συνεπώς,  λόγω των διαστάσεων ή των αποτελεσμάτων της προβλεπόμενης δράσης, να επιτευχθούν καλύτερα σε  κοινοτικό επίπεδο. Οι τυχόν δράσεις της Κοινότητας δεν υπερβαίνουν τα αναγκαία για την υλοποίηση των στόχων της  συνθήκης. Οι δραστηριότητες θα πρέπει να συμβάλλουν στην επίτευξη των γενικών στόχων της Κοινότητας, όπως η  προώθηση της αειφόρου ανάπτυξης και η βελτίωση της ποιότητας ζωής των πολιτών της Κοινότητας. Οι  δραστηριότητες θα πρέπει να επιλέγονται βάσει ενδελεχούς προηγούμενης αξιολόγησης. Θα πρέπει  επίσης, να εξασφαλίζουν βραχυ-, μεσο- και μακροπρόθεσμα πλεονεκτήματα (προστιθέμενη αξία) και να  συμβάλλουν στην επίτευξη της καλύτερης δυνατής σχέσης κόστους-αποτελέσματος, δεδομένου ότι τα μέσα  είναι ανάλογα με τους επιδιωκόμενους στόχους. Οι δραστηριότητες έρευνας θα πρέπει να εξακολουθήσουν να επικεντρώνονται στη γενική και  προανταγωνιστική έρευνα πολυτομεακής εφαρμογής. Τα παρακάτω κριτήρια δικαιολογούν, ιδίως, την κοινοτική δράση: - έρευνα σε πολύ μεγάλη κλίμακα για την οποία τα κράτη μέλη αδυνατούν ή μπορούν, μόνο μετά  δυσκολίας, να παράσχουν τη χρηματοδότηση και το προσωπικού που απαιτούνται, - έρευνα της οποίας η κοινή διεξαγωγή θα προσέφερε σαφή οφέλη, ακόμη και αφού ληφθούν υπόψη οι  επιπλέον δαπάνες που είναι εγγενείς σε κάθε διεθνή συνεργασία, - έρευνα η οποία, λόγω της συμπληρωματικότητας της εργασίας που γίνεται σε εθνικό επίπεδο σε τμήμα  δεδομένου κλάδου, επιτρέπει την επίτευξη σημαντικών αποτελεσμάτων συνολικά για την Κοινότητα, στην  περίπτωση προβλημάτων των οποίων η επίλυση απαιτεί έρευνα σε ευρεία κλίμακα, ιδίως γεωγραφική, - έρευνα που συμβάλλει στην ολοκλήρωςη της εσωτερικής αγοράς και έρευνα που οδηγεί, εφόσον υπάρχει  ανάγκη, στην καθιέρωση ενιαίων κανόνων και προτύπων, - έρευνα που συμβάλλει στην ενίσχυση της οικονομικής και κοινωνικής συνοχής της Κοινότητας και στην  προαγωγή της αρμονικής συνολικής ανάπτυξής της, στα πλαίσια της επιδίωξης επιστημονικής και  τεχνικής ποιότητας, - ερευνητικές δράσεις που συμβάλλουν στην κινητοποίηση ή τη βελτίωση του ευρωπαϊκού επιστημονικού  και τεχνικού δυναμικού και δράσεις για τη βελτίωση του συντονισμού ανάμεσα στα εθνικά προγράμματα  ΕΤΑΕ, ανάμεσα στα εθνικά και τα κοινοτικά προγράμματα ΕΤΑΕ και ανάμεσα στα κοινοτικά προγράμματα  και τις εργασίες σε άλλα διεθνή πλαίσια.  ΠΑΡΑΡΤΗΜΑ ΙΙΙ ΕΠΙΣΤΗΜΟΝΙΚΟΙ ΚΑΙ ΤΕΧΝΟΛΟΓΙΚΟΙ ΣΤΟΧΟΙ Το παρόν παράρτημα περιγράφει τους  επιστημονικούς και τεχνολογικούς στόχους, συμπεριλαμβανομένων των μηχανισμών για την εφαρμογή  τους. Οι δραστηριότητες που καλύπτονται από το πρόγραμμα-πλαίσιο συμπεριλαμβάνουν το σύνολο της  κοινοτικής προσπάθειας ΕΤΑΕ. Αποσκοπούν στη βελτίωση της ανταγωνιστικότητας της ευρωπαϊκής  βιομηχανίας και της ποιότητας ζωής και προορίζονται να παράσχουν τις επιστημονικές και τεχνολογικές  βάσεις που απαιτούνται για τη στήριξη της αεφόρου ανάπτυξης, της προστασίας του περιβάλλοντος και  άλλων κοινών πολιτικών. Με γνώμονα την κοινοτική βιομηχανική πολιτική και προκειμένου να υπάρξει ανταπόκριση στις  αυξανόμενες ανάγκες της κοινωνίας, οι δραστηριότητες αυτές πρέπει να συμβάλλουν συγκεκριμένα σε  ορισμένους ειδικότερους στόχους: - αποτελεσματικές και ασφαλείς υποδομές, για παράδειγμα όσον αφορά την πληροφόρηση και τις  επικοινωνίες, καθώς και υποδομής που να ανταποκρίνεται στις απαιτήσεις της κοινοτικής πολιτικής  μεταφορών και ενέργειας, - αποδοτική, καθαρή, ασφαλής και φιλική προς το περιβάλλον παραγωγή, βάσει σύγχρονης οργάνωσης της  παραγωγής, που λαμβάνει υπόψη τους ανθρώπινους παράγοντες, - πρώθηση της προστασίας του περιβάλλοντος ως ευκαιρίας για τη βιομηχανία να αυξήσει την  ανταγωνιστικότητά της, - προώθηση της ποιότητας ζωής, δίδοντας έμφαση στην υγεία και την υγιεινή, - εξασφάλιση της τεχνολογικής και βιομηχανικής ολοκλήρωσης εντός της εσωτερικής αγοράς (κυρίως με  την ενίσχυση του συντονισμού μεταξύ της πολιτικής ΕΤΑΕ και της πολιτικής τυποποίησης), - πρόβλεψη των τεχνολογικών και βιομηχανικών μεταβολών ώστε να λαμβάνονται καλύτερα υπόψη οι  ανάγκες της αγοράς και της κοινωνίας, όπως, π.χ. υψηλό επίπεδο απασχόλησης, - αύξηση των συνεργειών μεταξύ της διεθνούς συνεργασίας στην επιστήμη και την τεχνολογία και των  εξωτερικών δράσεων της Κοινότητας, - εξασφάλιση αποτελεσματικής διάδοσης των επιστημονικών και τεχνολογικών επιτευγμάτων σε ολόκληρο  τον οικονομικό και κοινωνικό ιστό, και κυρίως στις μικρομεσαίες περιπτώσεις, - ενθάρρυνση της πλήρους εκμάθησης των νέων τεχνολογιών. Για την επίτευξη των στόχων αυτών, η Κοινότητα αναλαμβάνει τέσσερις δράσεις: - η πρώτη δράση καλύπτει τα προγράμματα έρευνας, τεχνολογικής ανάπτυξης και επίδειξης, - η δεύτερη δράση αποσκοπεί στην προώθηση της συνεργασίας στον τομέα της κοινοτικής ΕΤΑΕ με τις  τρίτες χώρες και τους διεθνείς οργανισμούς, - η τρίτη δράση αφορά τις δραστηριότητες διάδοσης και βελτιστοποίησης των αποτελεσμάτων των  δραστηριοτήτων στον τομέα της κοινοτικής ΕΤΑΕ, - η τέταρτη δράση περιλαμβάνει τις δραστηριότητες τόνωσης της κατάρτισης και της κινητικότητας των  ερευνητών της Κοινότητας. Η επιλογή των δραστηριοτήτων ΕΤΑΕ στα πλαίσια αυτών των δράσεων πρέπει να λαμβάνει υπόψη την ανάγκη  για μεγαλύτερη εστίαση προκειμένου να αυξηθεί η προστιθέμενη αξία της προσπάθειας της κοινοτικής  ΕΤΑΕ. Η Κοινότητα οφείλει να στοχεύει σε αρμονική ανάπτυξη των επιστημονικών και τεχνολογικών πόρων της.  Ο καθορισμός των προτεραιοτήτων έρευνας στην πρώτη δράση πρέπει να λαμβάνει υπόψη τα συμφέροντα και  τις δυνατότητες όλων των κρατών μελών, συμπεριλαμβανομένων των λιγότερο προηγμένων. Η τρίτη και η  τέταρτη δράση θα έχουν αυξανόμενο αντίκτυπο στις λιγότερο αναπτυγμένες περιφέρειες και χώρες. Η κοινοτική υποστήριξη των δραστηριοτήτων ΕΤΑΕ, που καλύπτει η πρώτη δράση, θα συνεχίσει να  επικεντρώνεται στη γενική και προανταγωνιστική έρευνα που θα εφαρμόζεται σε πολλούς τομείς. Η δράση  αυτή περιλαμβάνει, επίσης, τις δραστηριότητες έρευνας και υποστήριξης του ΚΚΕρ οι οποίες έχουν  θεσμικό χαρακτήρα, καθώς και δράσεις υποστήριξης επιστημονικού και τεχνικού χαρακτήρα οι οποίες  αρμόζουν σε ανταγωνιστική προσέγγιση. Επιπλέον, οι κοινοτικές δράσεις θα στραφούν προς ορισμένα  μεγάλα θέματα προκειμένου η ευρωπαϊκή έρευνα να μπορέσει να συμβάλει, κατά τον πλέον αποτελεσματικό  τρόπο, στην επίλυση των προβλημάτων τα οποία καλούνται να αντιμετωπίσουν η βιομηχανία και η  κοινωνία. Δεν θα υπάρξει χρηματοδότηση της ανάπτυξης προϊόντων ή διαδικασιών παραγωγής. Αυτό που χρειάζεται είναι να αναπτυχθεί μια λειτουργική προσέγγιση ώστε να δημιουργηθεί μια  αποδοτική διασύνδεση μεταξύ διεπιστημονικών ερευνητικών προγραμμάτων και αναγκών της βιομηχανίας.  Προς τούτο, η Επιτροπή θα προβεί σε διαβουλεύσεις με τους αντιπροσώπους της βιομηχανίας, τους  ερευνητικούς φορείς και τους χρήστες. Επίσης, η Επιτροπή θα συντονίζει τις δράσεις που εντάσσονται  στα διάφορα διεπιστημονικά ερευνητικά προγράμματα. Το Eureka θα παραμείνει ο κύριος φορέας υποστήριξης των δραστηριοτήτων ΕΤΑΕ που είναι εγγύτερες  προς την αγορά. Θα βελτιωθεί η συνέργεια μεταξύ των κοινοτικών δραστηριοτήτων και του Eureka. Προς  τούτο, και χωρίς να αλλοιώνονται τα ειδικά χαρακτηριστικά κάθε πλαισίου, θα επιδιωχθούν οι  ακόλουθοι στόχοι: ευέλικτη και δραστήρια συνεργασία μεταξύ των αντιπροσώπων των σχεδίων Eureka και  των κοινοτικών σχεδίων μέσω τακτικών ανταλλαγών πληροφοριών, καθοδήγησης των προτεινομένων σχεδίων  Ε& Α προς το πλέον κατάλληλο πλαίσιο, και βελτιωμένης αλληλεπίδρασης μεταξύ των κοινοτικών  πολιτικών και των σχεδίων Eureka, ιδίως με μεγαλύτερη κοινοτική συμμετοχή στα εν λόγω σχέδια,  τηρουμένων πάντοτε των κοινοτικών διαδικασιών. Οι δυνατότητες έρευνας, ανάπτυξης και καινοτομίας των μικρομεσαίων επιχειρήσεων, των ανωτάτων  εκπαιδευτικών ιδρυμάτων και των ερευνητικών κέντρων θα αποτελέσουν το αντικείμενο ιδιαίτερης  προσοχής και θα ενθαρρυνθεί η σύμπραξη μεταξύ των. Θα ευνοηθεί ιδιαιτέρως η πρόσβαση των μικρομεσαίων επιχειρήσεων στα κοινοτικά προγράμματα,  γενικεύοντας την προσέγγιση που επιτρέπει ταχεία ανταπόκριση στις αυθόρμητες προτάσεις τους  (τεχνολογική τόνωση) με βάση την εμπειρία από τη δράση Craft και τις επιχορηγήσεις για μελέτες  σκοπιμότητας του προγράμματος Brite-Euram. Όσον αφορά τα σχέδια επίδειξης, ο στόχος είναι να αποδεικνύεται τη τεχνική βιωσιμιότητα μια νέας  τεχνολογίας καθώς και, όπου αρμόζει, τα πιθανά οικονομικά της οφέλη. Τα σχέδια θα είναι  προανταγωνιστικά και πρέπει, συνεπώς, να επικεντρώνονται στην εφαρμογή νέων τεχνολογιών και να  υπάρχει συμμετοχή τόσο των παραγωγών όσο και των χρηστών. Στις διάφορες δράσεις, θα δοθεί επίσης προσοχή στη βασική έρευνα, όπου παραστεί ανάγκη. Δόθηκε ιδιαίτερη προσοχή, για κάθε ερευνητικό πεδίο, στις προοπτικές συνεργασίας και συντονισμού,  μεταξύ των εθνικών, των κοινοτικών και, κατά περίπτωση, ευρωπαϊκών δράσεων. Πέραν των δράσεων με  επιμερισμό του κόστους που επικεντρώνονται σε επιλεγμένες έρευνες, η συχνότερη εφαρμογή  συντονισμένων δράσεων θα επιτρέψει να προαχθεί αυτή η συνεργασία γύρω από μεγαλύτερη ποικιλία  πεδίων, τηρουμένων πάντοτε των κριτηρίων του παραρτήματος ΙΙ. Παρόμοια προσοχή πρέπει να δοθεί στην  εξασφάλιση της συμπληρωματικότητας μεταξύ των δραστηριοτήτων του ΚΚΕρ και των δραστηριοτήτων με  επιμερισμό του κόστους. Επιπλέον, το ΚΚΕρ θα υποβάλει σταδιακά υποψηφιότητα για τα κεφάλαια που είναι διαθέσιμα στα πλαίσια  των δράσεων του προγράμματος-πλαισίου, εκτός των άμεσων δράσεων συμπεριλαμβανομένων των δράσεων  στήριξης οι οποίες αρμόζουν σε ανταγωνιστική προσέγγιση. Στα πλαίσια του διεθνικού χαρακτήρα της  κοινοτικής έρευνας, τα ιδρύματα του ΚΚΕρ μπορούν να συνεργάζονται με έναν ή περισσότερους εταίρους  εγκατεστημένους σε οποιοδήποτε κράτος μέλος. Θα ενισχυθεί η διαβούλευση με τους αντιπροσωπευτικούς επιστημονικούς, τεχνικούς και βιομηχανικούς  φορείς της Κοινότητας, κυρίως για τις δραστηριότητες που στοχεύουν στον καθορισμό των επιλογών για  την επιστημονική και τεχνολογική πολιτική σε ευρωπαϊκό επίπεδο. Πέραν του ειδικού θέματος της στοχοθετημένης κοινωνικοοικονομικής έρευνας, που προβλέπεται στην  πρώτη δράση, έρευνες στις ανθρωπιστικές και κοινωνικές επιστήμες, στο πλαίσιο κάθε θέματος της  πρώτης δράσης, καθώς και στο πλαίσιο της δεύτερης, τρίτης και τέταρτης δράσης, θα συνδυαστούν με  τις έρευνες στις θετικές και φυσικές επιστήμες και στις τεχνικές επιστήμες, ιδίως για να  διερευνηθούν το κοινωνικοοικονομικό πλαίσιο των προβλεπομένων δραστηριοτήτων και οι ενδεχόμενες  συνέπειές τους. Οι ερευνητικές δραστηρίοτητες οι οποίες μπορεί επίσης να ενδιαφέρουν τις βιομηχανίες άνθρακα και  χάλυβα θα ενσωματωθούν στα αντιστοιχα θέματα της πρώτης δράσης, υπό τον όρο ότι συμβιβάζονται με τα  κριτήρια επιλεξιμότητας του προγράμματος-πλαισίου, ειδικότερα όσον αφορά τον προανταγωνιστικό τους  χαρακτήρα και το γεγονός ότι αναφέρονται σε διάφορους τομείς. Η επιστημονική και τεχνολογική συνεργασία για θέματα αμοιβαίου ενδιαφέροντος με τρίτες χώρες και  διεθνείς οργανισμούς θα αναπτυχθεί εν μέρει συγκεντρωτικά (δεύτερη δράση) και, εν μέρει, στο  πλαίσιο των θεμάτων της πρώτης δράσης, εφόσον επιτρέπουν την επίτευξη των επιδιωκομένων στόχων των  θεμάτων αυτών. Η διεθνής επιστημονική και τεχνολογική συνεργασία μπορεί να αποτελεί έναν παράγοντα  οικονομικής αποδοτικότητας των κοινοτικών δράσεων ΕΤΑΕ. Πρέπει να επιζητηθεί συνοχή στον εν λόγω  τομέα μεταξύ των εθνικών και των κοινοτικών πολιτικών. Το Συμβούλιο καθορίζει τις λεπτομέρειες της διάδοσης της τεχνογνωσίας που αποκομίζεται από τα  ειδικά προγράμματα, καθώς και της άλλες λεπτομέρειες εφαρμογής του προγράμματος-πλαισίου. Εντός  αυτού του νομικού πλαισίου, οι δραστηριότητες διάδοσης εκτελούνται με συνοχή και συντονισμό. Αυτό προϋποθέτει όχι μόνο κεντρική διαχείριση (τρίτη δράση) αλλά και λεπτομερείς κανόνες για τη  διάδοση μέσα στα πλαίσια των ειδικών προγραμμάτων της τρίτης δράσης. Στις δραστηριότητες διάδοσης συμπεριλαμβάνονται επίσης, μέτρα για να διευκολυνθεί η πρόσβαση των  μικρομεσαίων επιχειρήσεων και των ιδιωτικών και δημοσίων ερευνητικών εργαστηρίων στην πληροφόρηση  σχετικά με τα κοινοτικά προγράμματα και δράσεις. Για το σκοπό αυτό, θα ενθαρρυνθούν, στο πλαίσιο  της τρίτης δράσης, η δημιουργία ή η επέκταση των δραστηριοτήτων κέντρων που λειτουργούν, σε εθνικό  ή περιφερειακό επίπεδο, ως κέντρα αναμετάδοσης για τη διάδοση και τη βελτιστοποίηση των  αποτελεσμάτων. Ως προς την εν λόγω δραστηριότητα αξιοποίησης των αποτελεσμάτων, αν και είναι σαφές ότι υπάγεται,  καταρχήν, στην αρμοδιότητα των επιχειρήσεων και των εργαστηρίων, απαιτείται, σε ορισμένες  περιπτώσεις, συντονισμένη δράση της Κοινότητας με τους ενδιαφερόμενους, καθώς και με τους αρμόδιους  δημόσιους ή ιδιωτικούς οργανισμούς, ιδιαίτερα σε εθνικό ή περιφερειακό επίπεδο (μεταξύ των οποίων  συγκαταλέγονται, κυρίως, τα προαναφερθέντα κέντρα αναμετάδοσης), με σκοπό να προστατευθούν ορισμένα  αποτελέσματα, να διευκολυνθεί η απορρόφηση των τεχνολογιών και να εξασφαλισθεί με τον καλύτερο  τρόπο η μεταφορά καινοτομίας. Η τρίτη δράση καλύπτει, επίσης, τις ad hoc επιστημονικές υπηρεσίες σε  ανταγωνιστική βάση υπέρ άλλων υπηρεσιών της Επιτροπής, προκειμένου να υποστηρισθούν οι κοινοτικές  πολιτικές οι οποίες δεν καλύπτονται από την πρώτη δράση. Θα αναπτυχθούν δραστηριότητες επιμόρφωσης και κινητικότητας των ερευνητών στο πλαίσιο κάθε θέματος  της πρώτης δράσης, προκειμένου να παρασχεθούν στους χρήστες, στους τομείς προτεραιότητος για την  Κοινότητα, όχι μόνον τα αποτελέσματα της ΕΤΑΕ που χρειάζονται, αλλά και οι ανθρώπινοι πόροι που  είναι ικανοί να τα χρησιμοποιήσουν. Οι εν λόγω δραστηριότητες θα επιτρέψουν να πολλαπλασιασθούν οι  θετικές οικονομικές επιπτώσεις των εργασιών στους υπόψη τομείς προτεραιότητος. Ωστόσο, πρέπει να χρησιμοποιηθεί και η ευρωπαϊκή διάσταση για την ανάπτυξη, σε γενικότερο επίπεδο,  των ανθρωπίνων πόρων που θα επιτρέψουν την έγκαιρη απόκριση στις επιστημονικές και τεχνολογικές  εξελίξεις στους ανακύπτοντες τομείς. Η τέταρτη δράση, που αποσκοπεί στην προηγμένη επιμόρφωση και  την κινητικότητα των ερευνητών σε εργαστήρια σε ολόκληρη την Κοινότητα, θα διατηρήσει, επομένως,  ανοικτό χαρακτήρα και θα δώσει, επίσης, έμφαση στη σύμπραξη πανεπιστημίων, ερευνητικών ιδρυμάτων  και βιομηχανίας. Για την εκτέλεση των ερευνών που υποστηρίζει η Κοινότητα, θα χρησιμοποιηθούν, κυρίως, δύο μέθοδοι:  αφενός, η επικέντρωση των δημοσιονομικών μέσων σε περιορισμένο αριθμό θεμάτων, τα οποία θα  επιλεγούν με βάση τα κριτήρια που αναφέρονται στο παράρτημα ΙΙ (δράσεις με επιμερισμό του κόστους),  και, αφετέρου, με τη βελτίωση του συντονισμού μεταξύ εθνικών προγραμμάτων ΕΤΑΕ και μεταξύ εθνικών  και κοινοτικών προγραμμάτων ΕΤΑΕ με τα κατάλληλα μέσα. Συγκεκριμένα, παράλληλα προς τα παραδοσιακά δίκτυα που συγκροτούνται έως σήμερα από τις κοινοτικές  δράσεις, θα μπορούσαν να χρησιμοποιηθούν μέσα, όπως: - θεματικά δίκτυα που θα συγκεντρώνουν, γύρω από ένα συγκεκριμένο τεχνολογικό ή βιομηχανικό στόχο,  κατασκευστές, χρήστες, πανεπιστήμια και ερευνητικά κέντρα. Τα δίκτυα αυτά θα πρέπει να διευκολύνουν  την ολοκλήρωση και τη μεταφορά γνώσεων και τεχνολογιών και να εξασφαλίζουν μια καλύτερη θεώρηση των  αναγκών αγοράς. Τα δίκτυα αυτά θα οργανωθούν με τη στήριξη της Κοινότητας, σύμφωνα με ήδη  δοκιμασμένο πρότυπο κατά την εφαρμογή του τρίτου προγράμματος-πλαισίου σε τομείς όπως τα  μικροσυστήματα, η γλωσσολογία και η ευέλικτη βιομηχανική παραγωγή. Ο σχεδιασμός και η διαχείρισή  τους θα πρέπει να εναπόκειται στην πρωτοβουλία των ερευνητών, - δίκτυα συντονισμού που θα οργανώνονται με την υποστήριξη της Επιτροπής σύμφωνα με αυτά που έχουν  ήδη πραγματοποιηθεί στο παρελθόν, για παράδειγμα στα βιοϊατρικά προγράμματα, - όμιλοι ολοκληρωμένων σχεδίων, σύμφωνα με τα προηγούμενα προγράμματα-πλαίσια, για το πρόγραμμα  «Σύντηξη». Τα κράτη μέλη θα βοηθούν την Επιτροπή στον προσδιορισμό των εργαστηρίων ή ιδρυμάτων τα  οποία θα συνδέονται σε ολοκληρωμένο σχέδιο υποστηριζόμενο μέσω συγκέντρωσης δημοσιονομικών πόρων  εντός της Κοινότητας. Στους ως άνω ομίλους ενδέχεται να κληθούν να συμμετάσχουν σημαντικοί  ευρωπαϊκοί οργανισμοί έρευνας, όπως οι CERN, ESA και EMBL, υπό τον όρο ότι δεν θα υπάρξει καταρχήν  μεταφορά κεφαλαίων από την Κοινότητα. Το ΚΚΕρ μπορεί να συμβάλει στην πραγμάτωση αυτης της νέας προσέγγισης. Δεδομένου ότι το κέντρο αυτό  αποτελεί σημαντικό ερευνητικό παράγοντα, στενά συνδεδεμένο με τη διαμόρφωση και την εκτέλεση των  κοινοτικών πολιτικών, θα μπορούσε να διαδραματίσει σημαντικό ρόλο, στους επιστημονικούς και  τεχνολογικούς τομείς της αρμοδιότητάς του, στην οργάνωση δικτύων ή ομίλων στους οποίους θα  συμμετέχουν δημόσια και ιδιωτικά εργαστήρια στα κράτη μέλη. Στις παραγράφους που ακολουθούν, αναφέρονται το επιστημονικό και τεχνολογικό περιεχόμενο των προς  εκτέλεση δράσεων και οι λόγοι που αιτιολογούν την υπαγωγή τους στο πρόγραμμα-πλαίσιο 1994-1998. ΠΡΩΤΗ ΔΡΑΣΗ (1) Εφαρμογή προγραμμάτων έρευνας, τεχνολογικής ανάπτυξης και επίδειξης με την  προώθηση της συνεργασίας μεταξύ των επιχειρήσεων, των ερευνητικών κέντρων και των πανεπιστημίων. Η δράση αυτή καλύπτει μεγάλο μέρος των κοινοτικών δραστηριοτήτων στον τομέα της έρευνας και της  τεχνολογικής ανάπτυξης. Βασίζεται στη συμμετοχή υπερεθνικών ομάδων, οργανισμών, ερευνητικών κέντρων  - μεταξύ των οποίων το Κοινό Κέντρο Ερευνών - πανεπιστημίων και επιχειρήσεων. Η δράση αυτή θα  αναπτυχθεί στο τέταρτο πρόγραμμα-πλαίσιο γύρω από τους ακόλουθους άξονες. ΓΕΝΙΚΟΙ ΣΤΟΧΟΙ: Το τέταρτο πρόγραμμα-πλαίσιο έχει τρεις κυρίους στόχους: την ενίσχυση της  ανταγωνιστικότητας των ευρωπαϊκών βιομηχανιών, την συμβολή της επιστήμης και της τεχνολογίας στην  ικανοποίηση των κοινωνικών αναγκών και την ενίσχυση των διαφόρων κοινών πολιτικών. Για την επίτευξη  αυτών των στόχων, θα επιζητηθεί ο κατάλληλος συνδυασμός της συνέχειας και της καινοτομίας. Το  πρόγραμμα-πλαίσιο θα συγκεντρώσει επίσης τις ερευνητικές δραστηριότητες που σήμερα διεξάγονται  ασυντόνιστα είτε στο πλαίσιο των κοινών πολιτικών ή στο πλαίσιο δραστηριοτήτων που δεν εντάσσονται  στο πρόγραμμα-πλαίσιο. 1. ΤΕΧΝΟΛΟΓΙΕΣ ΤΩΝ ΠΛΗΡΟΦΟΡΙΩΝ ΚΑΙ ΤΩΝ ΕΠΙΚΟΙΝΩΝΙΩΝ (ΤΠΕ) Ο οριζόντιος ρόλος των  τεχνολογιών της πληροφορίας και των επικοινωνιών (ΤΠΕ) σε όλες τις βιομηχανικές και κοινωνικές  δραστηριότητες αποτελεί, πλέον, παράγοντα μεγάλης σημασίας για την πολιτική ΕΤΑΕ. Η συνεχής  διεύρυνση της χρήσης των ΤΠΕ σε όλους τους κλάδους υπηρεσιών και παραγωγής διαβρώνει με σταθερό  ρυθμό τα όρια μεταξυ των ΤΠΕ και άλλων βιομηχανικών κλάδων, μεταξύ προμηθευτών και χρήστων, και  μεταξύ επαγγελματικών και καταναλωτικών αγορών. Μία καινούρια «ψηφιακή βιομηχανία» εμφανίζεται. Στο  επίπεδο της κοινωνικής διάστασης, για τις δημόσιες διοικήσεις, την υγεία, την παιδεία, τις  μεταφορές, το περιβάλλον και τη ψυχαγωγία, το χώρο εργασίας και την κατοικία, όλα εξαρτώνται σε  συνεχώς μεγαλύτερο βαθμό από τις ΤΠΕ. Όσον αφορά τις βιομηχανίες των ΤΠΕ, ο ρυθμός της τεχνολογικής  προόδου απαιτεί όλο και μεγαλύτερες προσπάθειες από τους προμηθευτές για να παραμείνουν  ανταγωνιστικοί 7 ωστόσο, το κόστος της ΕΤΑΕ κλιμακώνεται συνεχώς και καθίσταται απαγορευτικό ακόμη  και για τις μεταλύτερες εταιρείες. Οι αλλαγές αυτές απορρέουν από τη δημιουργία της νέας υποδομής  πληροφορίας και επικοινωνιών, η οποία ενοποιεί το περιεχόμενο της πληροφορίας, την αποθήκευσή της,  το δυναμικό υπολογισμών, τις επικοινωνίες, τις υπηρεσίες και τις εφαρμογές. Ο ευρύς διττός στόχος της κοινοτικής ΕΤΑΕ στις ΤΠΕ κατά τη δεκαετία 1990-2000 είναι η βελτίωση της  ανταγωνιστικότητας όλης της βιομηχανίας στο ευνοϊκό περιβάλλον που δημιουργεί η εσωτερική αγορά και  η ικανοποίηση των κοινωνικών αναγκών για μια καλύτερη ποιότητα ζωής. Για την επίτευξη του στόχου  αυτού, και συνεχίζοντας την πολιτική της δεκαετίας 1980-1990 η οποία χαράχθηκε με κριτήρια την  τεχνολογία και την ανάπτυξη του κλάδου των ΤΠΕ, θα δοθεί μεγαλύτερη έμφαση στους χρήστες και την  αγορά με στόχο την ανάπτυξη της νέας υποδομής. Παράλληλα, θα αξιοποιηθούν τα αποτελέσματα του  δεύτερου και τρίτου προγράμματος-πλαισίου, τα οποία, μέσω προγραμμάτων όπως το ESPRIT (τεχνολογία  της πληροφορίας), RACE (επικοινωνίες) και DRIVE, AIM και DELTA και άλλων τηλεματικών εφαρμογών,  έχουν διαμορφώσει μια σταθερή επιστημονική και εννοιολογική βάση για την ενσωμάτωση των τεχνολογιών  της πληροφορίας και των επικοινωνιών στην κοινωνία και για την οικοδόμηση της νέας υποδομής. Οι  δραστηριότητες θα συνεχίσουν να είναι προανταγωνιστικού χαρακτήρα με έμφαση στην επίδειξη, τον  έλεγχο καταλληλότητας και την ενοποίηση των τεχνολογιών, των προδιαγραφών και των προτύπων.  Ενισχυτικό στοιχείο θα αποτελέσει η προσπάθεια μακροπρόθεσμης προηγμένης έρευνας, ιδίως  πολυθεματικής έρευνας για ζητήματα διαφόρων βιομηχανικών τομέων. Ο νέος προσανατολισμός της ΕΤΑΕ στις γενετικές τεχνολογίες και εφαρμογές που είναι ουσιαστικές για  τη πανευρωπαϊκή υποδομή της πληροφορίας, μαζί με τον προσεκτικό συντονισμό των εθνικών  πρωτοβουλιών, τηρεί την αρχή της επικουρικότητας. Επιπλέον, η ανάπτυξη και διάδοση της υποδομής ενισχύει την οικονομική και κοινωνική συνοχή,  θέτοντας στη διάθεση επιχειρήσεων και πολιτών απομακρυσμένων περιοχών, πληροφορίες, υπηρεσίες και  προηγμένες επικοινωνίες, παρέχοντας παράλληλα δυνατότητες πλήρους αξιοποίησης του δυναμικού των  μικρομεσαίων επιχειρήσεων. Οι απαιτήσεις της υποδομής αποτελούν μέτρο αξιολόγησης των  προτεραιοτήτων Ε& Α διασφαλίζοντας τοιουτοτρόπως την αποτελεσματική χρήση των πόρων. Είναι δυνατό να θεωρηθεί ότι η υποδομή των πληροφοριών και των επικοινωνιών συνίσταται από τέσσερις  βασικούς τομείς: τις εφαρμογές, τα ενοποιημένα συστήματα, τις επικοινωνίες, και τις θεμελιώδεις  τεχνολογίες της πληροφορίας. Οι γενικοί τομείς των τεχνολογιών της πληροφορίας και των επικοινωνιών  περιλαμβάνουν τις τεχνολογίες οι οποίες ευρίσκονται στην καρδιά της υποδομής, και αφορούν τα δομικά  μέρη, τους υπολογιστές, το λογισμικό, τις τράπεζες στοιχείων, τις αρτηρίες στοιχείων, και τις  οθόνες και οι οποίες είναι, επίσης, ουσιαστικές για τις τεχνολογίες της ψηφιακής τηλεόρασης, και  ειδικότερα της τηλεόρασης υψηλής ευκρίνειας. Παρέχουν επίσης τα δομικά στοιχεία για τα πολύπλοκα  ενοποιημένα συστήματα με συνδυασμό των τεχνολογιών όπως μηχανοτεχνίας των γλωσσών, της επεξεργασίας  στοιχείων υψηλών επιδόσεων και των διασυνδέσεων πολλαπλών μέσων. Αυτά, με τη σειρά τους, αποτελούν  τη βάση για την υλοποίηση των εφαρμογών σε τομείς όπως η υγεία, οι μεταφορές, η ανοικτή μάθηση, η  στατιστική, οι βιβλιοθήκες και η οργάνωση επιχειρήσεων. Η αυξανόμενη σύγκλιση πληροφορικής τεχνολογίας και επικοινωνιών στην υποδομή της πληροφορικής  οδηγεί σε πλέον σύνθετο χαρακτήρα συστημάτων ο οποίος με τη σειρά του βασίζεται στην ύπαρξη  τεχνολογιών για την ενοποίηση συστημάτων. Οι αναπόφευκτες στενές σχέσεις μεταξύ των δραστηριοτήτων ΕΤΑΕ των διαφόρων τομέων, αντανακλούν την  όλο και μεγαλύτερη αλληλεξάρτηση των ΤΠΕ. Περαιτέρω, η ευρεία διάδοση των ΤΠΕ συνεπάγεται δεσμούς  με πολλά άλλα θέματα του προγράμματος-πλαισίου. Θα δοθεί μεγαλύτερη προσοχή στα σχέδια που συνεπάγονται συνεργασίες φορέων παροχής-χρήστων. Αυτό,  σε συνδυασμό με απλοποιημένες διαδικασίες για τα μικρά έργα, θα διευκολύνει, ιδίως, τη συμμετοχή  των μικρομεσαίων επιχειρήσεων. Προκειμένου να ενισχυθούν οι βιομηχανικές και κοινωνικές επιπτώσεις των αποτελεσμάτων της ΕΤΑ, οι  σχετικές δραστηριότητες θα ενσωματωθούν σε σύνολο συνεκτικών δραστηριοτήτων βιομηχανικής πολιτικής.  Συνεπώς, θα πρέπει να προσδιορίζονται συστηματικά τα συνοδευτικά μέτρα, ιδίως με τη συνεχή ανάλυση  των εξελίξεων της αγοράς, της βιομηχανίας και της τεχνολογίας. Οι αναλύσεις αυτές θα παράσχουν τους  κατευθυντήριους άξονες των μελλοντικών ενεργειών και θα προλειάνουν το έδαφος για την εφαρμογή των  κατάλληλων μέτρων βιομηχανικής πολιτικής. Οι δραστηριότητες ΕΤΑΕ στους τομείς της πληροφορίας και των επικοινωνιών θα οργανωθούν σε τρεις  τομείς. Α. Τηλεματικές εφαρμογές κοινού ενδιαφέροντος Ο τομέας αυτός καλύπτει την ΕΤΑ σχετικά με εφαρμογές των τεχνολογιών της πληροφορίας και των  επικοινωνιών που θα συμβάλουν, αφενός, στην ικανοποίηση των αναγκών που προκύπτουν από τις  υπάρχουσες κοινοτικές πολιτικές και των βασικών αναγκών των σύγχρονων κοινωνιών σε τομείς όπως η  υγειονομική περίθαλψη, οι μεταφορές, η εκπαίδευση και, αφετέρου, στον προσανατολισμό του  ενδιαφέροντος της ευρωπαϊκής βιομηχανίας προς τις νέες αγορές οι οποίες προκύπτουν βάσει των  αποτελεσμάτων των ερευνητικών δραστηριοτήτων. Ο γενικός στόχος είναι η βελτίωση της  αποτελεσματικότητας της τεχνολογίας των τηλεματικών εφαρμογών και η διασφάλιση της  διαλειτουργικότητας των συστημάτων και των τηλεματικών δικτύων, μέσω προτυποποιητικής έρευνας και  αναπτυξιακών δραστηριοτήτων και δοκιμών για τον έλεγχο της τεχνικής καταλληλότητας. Η εργασία  βασίζεται στην κτηθείσα πείρα από το τρίτο πρόγραμμα-πλαίσιο, με αλλαγή της έμφασης από την  τηλεματική στοιχείων στην τηλεματική πολλαπλών μέσων. Οι δραστηριότητες θα επικεντρωθουν σε επτά  θέματα και θα συντονιστούν στενά με άλλες σχετικές κοινοτικές δραστηριότητες. Η ΕΤΑ στις  τηλεματικές εφαρμογές θα διεξαχθεί σε στενή επαφή με τους εν δυνάμει χρήστες και θα αποβλέπει  επίσης στη μεγιστοποίηση του γενικού περιεχομένου κάθε σχεδίου και στα κοινά σημεία των εφαρμογών  που ανήκουν σε διαφορετικούς τομείς, ενώ θα λαμβάνονται υπόψη οι ανάγκες που απορρέουν από  δραστηριότητες οι οποίες διεξάγονται στα πλαίσια του οικείου προγράμματος (π.χ. μεταφορές) και θα  διατηρείται ο δέων συντονισμός με τα εν λόγω προγράμματα για να διευκολύνεται η μεταφορά των  αποτελεσμάτων. Οι σκοποί των δραστηριοτήτων εντός του πεδίου της γλωσσικής και πληροφοριακής μηχανοτεχνίας είναι  να αναπτυχθούν τεχνολογίες για την επεξεργασία της προφορικής και γραπτής γλώσσας εντός των  συστημάτων πληροφορίας και επικοινωνίας και να καταδειχθεί η δυνατότητα εισαγωγής των ανωτέρω σε  μια ποικιλία πεδίων εφαρμογής. Η εργασία καλύπτει επίσης πηγές ηλεκτρονικής γλώσσας,  συμπεριλαμβανομένων των λεξικών και πανδεκτών, καθώς επίσης τη γενική γλωσσική έρευνα. Η  πληροφοριακή μηχανοτεχνία θα καλύπτει προηγμένα ηλεκτρονικά εκδοτικά συστήματα, νέες δομές βάσεων  δεδομένων προς διευκόλυνση της πληροφοριακής πρόσβασης, βελτιώσεις στη χρήση και διαχείριση των  πληροφοριών, συνεργατικά δίκτυα ΕΤΑ και τη συνήθη εργασία. Ανάπτυξη και αναβάθμιση των διευρωπαϊκών τηλεματικών εφαρμογών. Σήμερα, για να είναι περισσότερο  αποδοτική, η ευρωπαϊκή έρευνα χρειάζεται προηγμένα διευρωπαϊκά δίκτυα και υπηρεσίες. Επιπλέον, η  εσωτερική αγορά δημιουργεί σημαντικές απαιτήσεις στον τομέα των υπηρεσιών και των ανταλλαγών  πληροφοριών μεταξύ των δημοσίων διοικήσεων. Οι ανάγκες για προηγμένες τηλεματικές υπηρεσίες θα  αντιμετωπισθούν μέσω δραστηριοτήτων ΕΤΑ που θα αποσκοπούν στην ανάπτυξη και την επικύρωση  αποδοτικών λύσεων με βάση το συνεχώς εξελισσόμενο σύνολο νέων τεχνολογιών και την αναβάθμιση των  ευρωπαϊκών τηλεπικοινωνιακών δικτύων. Οι εργασίες θα επικεντρωθούν κυρίως σε εφαρμογές που  ενοποιούν τις κατανεμημένες υπηρεσίες ανταλλαγής πληροφοριών και εικονοδιασκέψεων. Τα αποτελέσματα  των εργασιών ΕΤΑ στον τομέα αυτόν, αποκλειστικά για τις διευρωπαϊκές εφαρμογές, είναι δυνατό να  χρησιμοποιηθούν και σε άλλους τομείς εφαρμογών της τηλεματικής. Οι εφαρμογές στον τομέα της υγειονομικής περίθαλψης αποσκοπούν στην ενίσχυση των τηλεματικών  τεχνολογιών παροχής ιατρικών υπηρεσιών, συμπεριλαμβανομένων της ιατρικής διαγνωστικής και  χειρουργικής ασχέτως τόπου με επίκεντρο την πρόσβαση στις πληροφορίες, ανταλλαγή και διαχείριση των  δεδομένων, την τηλεϊατρική, καθώς και θέματα ασφάλειας και ιδιωτικού απορρήτου, ενώ οι εργασίες με  εφαρμογές για ηλικιωμένα άτομα και άτομα με ειδικές ανάγκες θα αναπτύξουν και θα επικυρώσουν  συστήματα και υπηρεσίες που θα επιτρέπουν την κοινωνικής ένταξη των ηλικιωμένων και αναπήρων  ατόμων. Οι εργασίες στον τομέα της ευέλικτης μάθησης, της τηλεμάθησης, της τηλεκπαίδευσης και της  ανταλλαγής πληροφοριών μεταξύ βιβλιοθηκών, θα συμβάλουν στην παροχή αποτελεσματικών υπηρεσιών  εκπαίδευσης και κατάρτισης που θα είναι στη διάθεση όλων και θα μπορούν να ικανοποιήσουν ανάγκες  ατόμων, βιομηχανίας και ερευνητών 7 οι δραστηριότητες θα συνδυάσουν την ανάπτυξη τεχνολογιών και  συστημάτων για τη μελέτη και την παροχή προϊόντων και υπηρεσιών μάθησης και την ενσωμάτωσή τους σε  πειραματικά δίκτυα. Οι εργασίες θα καλύψουν, επίσης, την τεχνολογική ανάπτυξη και τη δημιουργία  γενικής επιστημονικής και τεχνολογικής βάσης όσον αφορά τους πόρους των ευρωπαϊκών βιβλιοθηκών  καθώς και την συνδεδεμένη σε δίκτυο υποδομή βιβλιοθηκών. Η ΕΤΑ για τις τηλεματικές εφαρμογές μεταφορών θα αναπτύξει και θα επικυρώσει κοινές λειτουργικές  προδιαγραφές, πρακτικές και κατευθυντήριους άξονες για τηλεματικά συστήματα και υπηρεσίες για όλα  τα μέσα μεταφορών περιλαμβανομένων και των συνδυασμένων μεταφορών. Θα δοθεί ιδαίτερη προσοχή σε  τηλεματικά συστήματα για την κυκλοφοριακή διαχείριση των σιδηροδρόμων, της ναυσιπλοΐας και της  οδικής κίνησης περιλαμβανομένης της υπεραστικής και ενδοαστικής κυκλοφορίας και των συνδυασμένων  μεταφορών, καθώς και για τη δημιουργία εναρμονισμένου και τελικά ενοποιημένου συστήματος ευρωπαϊκής  διαχείρισης της εναερίου κυκλοφορίας. Η υλοποίηση αυτών των εφαρμογών συνεπάγεται την ανάπτυξη  συστημάτων γεωγραφικών πληροφοριών (GIS) με εφαρμογή στις μεταφορές. Οι εφαρμογές για αστικές και αγροτικές περιοχές θα επικυρώσουν λύσεις, όπως η τηλεεργασία και οι  τηλεϋπηρεσίες, οι οποίες θα δημιουργήσουν θέσεις απασχόλησης και θα μειώσουν τις περιττές  μετακινήσεις. Θα καταπολεμήσουν, επίσης, την φυγή εταιρειών και πολιτών από αγροτικές περιοχές και  θα βελτιώσουν τις συνθήκες διαβίωσης. Θα δοθεί ιδιαίτερη προσοχή στη διευκόλυνση της χρήσης των εν  λόγω τηλεματικών υπηρεσιών από πολίτες και από μικρομεσαίες επιχειρήσεις. Τέλος, θα αναληφθούν ερευνητικές δραστηριότητες πρικειμένου να εκτιμηθεί το δυναμικό των  τηλεματικών λύσεων σε νέους τομείς όπως το περιβάλλον (παρακολούθηση της ρύπανσης, επιτήρηση και  έλεγχος, συστήματα έγκαιρης προειδοποίησης για σοβαρές φυσικές καταστροφές, διαχείριση των  περιβαλλοντικών κινδύνων και ανίχνευση επικίνδυνων υλικών) καθώς και για την αντιμετώπιση άλλων  αναγκών για τηλεματικές υπηρεσίες που ενδεχομένως να αναπτυχθούν κατά τη διάρκεια του τέταρτου  προγράμματος-πλαισίου. Β. Τεχνολογίες προηγμένων επικοινωνιακών υπηρεσιών Τα τηλεπικοινωνιακά δίκτυα αποτελούν απαραίτητο μέρος της πληροφοριακής υποδομής. Ο βασικός στόχος  του τομέα αυτού είναι η ανάπτυξη προηγμένων επικοινωνιακών συστημάτων και υπηρεσιών με καλύτερη  σχέση κόστους/αποτελεσματικότητας για την εδραίωση της εσωτερικής αγοράς, την οικονομικής ανάπτυξη  και την κοινωνικής συνοχή στην Ευρώπη, λαμβάνοντας υπόψη την ταχεία αναπτυξη της τεχνολογίας, τη  μεταβαλλόμενη νομοθεσία και τις ευκαιρίες ανάπτυξηε των προηγμένων διευρωπαϊκών δικτύων και  υπηρεσίων. Θα θεσπιστεί αποτελεσματικό πλαίσιο για καινοτόμες χρήσεις και την ευρεία διάδοση της  ευρωπαϊκής τεχνολογίας και τεχνογνωσίας. Οι δραστηριότητες θα επικεντρωθούν σε πέντε θέματα. Η εργασία σχετικά με τις ψηφιακές υπηρεσίες πολλαπλών μέσων σκοπό έχει να ενθαρρύνει προηγμένες  τεχνολογίες και ανταλλαγή προτύπων οχημάτων για την ανάκτηση και διάδοση ηλεκτρονικών πληροφοριών  πολλαπλών μέσων (κειμένου, φωνής, εικόνας, οπτικοακουστικής). Η εργασία θα περιλαμβάνει την  τεχνολογική ανάπτυξη για τις επίγειες ραδιομεταδόσεις, τις μεταδόσεις μέσω δορυφόρων και ινών των  διαλογικών ψηφιακών υπηρεσιών βίντεο. Θα καλύψει επίσης τις εξελίξεις όσον αφορά τη μεταγωγή, την  επεξεργασία και την εγγραφή, για φορείς παροχής υπηρεσιών, φορείς εκμετάλλευσης και χρήστες  δικτύων, περιλαμβανομένων των νέων τεχνολογικών εξελίξεων στη συμπιέση των εικόνων, της  κωδικοποίησης μεταβλητού ρυθμού δυαδικών ψηφίων, των ασύρματων δικτύων, των διεπαφών δικτύου, και  των εγγραφών, Η εργασία για την ψηφιακή οπτικοακουστική θα καλύπτει την ανάπτυξη τεχνολογιών  σχετικά με το όλο φάσμα επεξεργασίας και μεταδόσεως του σήματος. Στόχος της εργασίας, σχετικά με  τις φωτονικές τεχνολογίες, είναι η ενίσχυση και η επιτάχυνση των ευρωπαϊκών εξελίξεων των  ολοκληρωμένων φωτονικών συστημάτων 7 η εργασία περιλαμβάνει την ανάπτυξη ολοκληρωμένων  υποσυστημάτων, τεχνικές συσκευασίας και μαζικής παραγωγής, οπτικές διασυνδέσεις, καθώς και βασικές  τεχνολογίες του 21ου αιώνα: τρισδιάστατες ολογραφικές οθόνες, αναγνώριση ζωντανών εικόνων και νέες  τεχνικές συμπίεσης σημάτων. Οι δραστηριότητες στον τομέα κινητών επικοινωνιών προσανατολίζονται  προς τη διασφάλιση της κινητικότητας στα σταθερά δίκτυα και τη χρήση προηγμένων ραδιο- και  δορυφορικών συστημάτων στην Ευρώπη. Η εργασία αφορά τεχνολογικές εξελίξεις στην κωδικοποίηση  σημάτων 7 συστήματα πρόσβασης, διαχείριση διαύλων, δικτύων και υπηρεσιών 7 της ανάπτυξη νέων  πρωτοκόλλων σηματοδότησης και την ανάπτυξη συστημάτων για τη διασφάλιση της συμβατότητας και  διαλειτουργικότητας των δικτύων μέσω πρωτοκόλλων διαφανούς διαλειτουργίας δικτύων. Οι στόχοι της  εργασίας σχετικά με την ευφυία δικτύων και την τεχνολογία υπηρεσιών είναι η ανάπτυξη τεχνολογίας  για την ευέλικτη και σε πραγματικό χρόνο διαχείριση του εξοπλισμού επικοινωνίας, η επίτευξη του  στόχου της ταχείας και ευέλικτης εισαγωγής νέων υπηρεσιών σε προηγμένα δίκτυα και η αποτελεσματική  διαχείριση δικτύου και παροχή υπηρεσιών σε ποικίλα και ανταγωνιστικά περιβάλλοντα επικοινωνιών. Η  εργασία θα επικεντρωθεί στην ανάπτυξη εργαλείων για την ενοποίηση των υπηρεσιών και θα στηρίξει την  ανάπτυξη πρωτοκόλλων και προτύπων. Θα καλύψει, επίσης, την ανάπτυξη, αναβάθμιση και τυποποίηση των  περιβαλλόντων δημιουργίας υπηρεσιών και την ανάπτυξη προηγμένων «λειτουργικών συστημάτων» για  υπηρεσίες επικοινωνιών. Οι εργασίες στον τομέα της ασφάλειας συστημάτων πληροφοριών καλύπτει την ανάπτυξη και επίδειξη  τεχνολογιών για την ακεραιότητα, εμπιστευτικότητα και διαθεσιμότητα των πληροφοριών σε ολοκληρωμένα  συστήματα. Η εργασία θα περιλαμβάνει έρευνα σχετικά με νέες τεχνολογικές ευκαιρίες όσον αφορά την  ασφάλεια, την ανάπτυξη λογισμικού, πρωτόκολλα και δομικά μέρη και την ενσωμάτωσή τους σε ασφαλή  συστήματα και υπηρεσίες, με διενέργεια ελέγχου καταλληλότητας και δοκιμών στο πλαίσιο ολοκληρωμένων  συστημάτων. Θα δοθεί ιδιαίτερη προσοχή στις απαιτήσεις των συστημάτων ηλεκτρονικών πληρωμών,  υγειονομικής περίθαλψης και τηλεργασίας. Γ. Τεχνολογίες πληροφοριών Η εργασία στην υπογραμμή συτή επικεντρώνεται στις τεχνολογίες που αποτελούν θεμέλιο της  πληροφοριακής υποδομής, επιλέγοντας τις πλέον ουσιαστικές δραστηριότητες και δημιουργώντας  προστιθέμενη αξία σε ευρωπαϊκό επίπεδο. Υπάρχει στενή σχέση με τους άλλους τρεις τομείς των ΤΠΕ: οι  δραστηριότητες στον τομέα των πληροφοριακών τεχνολογιών παρέχουν σημαντικά στοιχεία για τους άλλους  τομείς, και, αντίστροφα, καθορίζονται από τις απαιτήσεις των άλλων τομέων. Η εργασία διαιρείται σε  έξι θέματα. Στόχος του θέματος τεχνολογίες ημιαγωγών, περιλαμβανομένων των ολοκληρωμένων κυκλωμάτων ειδικά για  τις εφαρμογές (ASIC) είναι η παροχή ουσιαστικών μικροηλεκτρονικών δομικών μερών που κρίνονται  βασικά για την ανταγωνιστικότητα όλων των κλάδων υψηλής τεχνολογίας. Η εργασία θα επικεντρωθεί στις  τεχνολογίες αυτές, ιδίως των CMOS, οι οποίες είναι πολύ πιθανό να χρησιμοποιούνται σε μεγάλο βαθμό  προς το τέλος της δεκαετίας. Σε αυτές περιλαμβάνονται τα ψηφιακά κυκλώματα CMOS καθώς και τα  αναλογικά και τα αναλογικά/ψηφιακά κυκλώματα, τα ενφυή κυκλώματα ισχύος και οι αισθητήρες που  βασίζονται στην τεχνολογία CMOS, καθώς και οι τεχνολογίες που βασίζονται στα υλικά ΙΙΙ-V, όπως το  GaAs, ενόψει της χρησιμοποίησής τους στα μελλοντικά συστήματα ΤΠΕ. Η εργασία θα αφορά επίσης τα  δομικά στοιχεία που περιέχουν και τα δομικά στοιχεία που δεν περιέχουν πηγή ενέργειας, ώστε να  συμβάλλει ταυτόχρονα στον προσδιορισμό των χαρακτηριστικών αυτών των στοιχείων. Η δράση θα  επικεντρωθεί στη μείωση του μεγέθους, στην ενσωμάτωση των δομικών στοιχείων, στη βελτίωση της  απόδοσής τους και στη μείωση του κόστους. Πρόκειται να στηριχθούν όλες οι πλευρές της διαδικασίας,  περιλαμβανομένης της μελέτης και της παραγωγής. Βασικό σημείο στο οποίο θα δοθεί έμφαση είναι η  ενσωμάτωση των προηγμένων δομικών μερών στα ASIC. Η πρωτοβουλία ανοικτών συστημάτων  μικροεπεξεργαστών σκοπεύει να δημιουργήσει στην Ευρώπη την τεχνογνωσία στον τομέα των συστημάτων  μικροεπεξεργαστών, και να προάγει την ευρεία αποδοχή τους στα συστήματα εφαρμογών παγκοσμίως. Η  εργασία περιλαμβάνει την παροχή ανοικτής βιβλιοθήκης δομικών στοιχείων υλικού τα οποία μπορούν να  ενσωματωθούν σε συστήματα μικροπλακετών για ευρύ φάσμα εφαρμογών, λογισμικό ανοικτών συστημάτων,  και εργαλεία ολοκλήρωσης και για υλικό και για λογισμικό. Στόχοι του θέματος ολοκληρωμένα συστήματα  είναι η παροχή τεχνολογιών για τον διαφαινόμενο τομέα μικροσυστημάτων, στα οποία η μικροηλεκτρονική  συνδυάζεται με άλλες μικροτεχνολογίες όπως η μικρομηχανική και η μικροοπτική. Η εργασία θα  επικεντρωθεί στην πολυθεματική μελέτη, την παραγωγή πολυτεχνολογικών συστημάτων, και τις μεθόδους  ολοκλήρωσης και συσκευασίας. Θα επιδιωχιθεί η δυνατότητα εφαρμογής σε μικροσυστήματα για  επιλεγμένες εφαρμογές. Οι δραστηριότητες στο πλαίσιο των προηγμένων περιφερειακών τεχνολογιών επικεντρώνονται στις  τεχνολογίες που χρειάζονται για τα χαμηλού κόστους, υψηλής ευκρίνειας, λεπτής οθόνης δομικά μέρη  και τα υποσυστήματα μνήμης που απαιτούνται για υπολογιστές, τηλεοράσεις, και ευφυή συστήματα σε  τομείς όπως ο ηλεκτρονικός εξοπλισμός αεροσκαφών, τα αυτοκίνητα, οι τηλεπικοινωνιές, η παραγωγή και  οι λιανικές πωλήσεις. Η εργασία σχετικά με τις οθόνες επικεντρώνεται στην ποιότητα της εικόνας, στο  μέγεθος της οθόνης και το επίπεδο σχήμα της, με έμφαση στην τεχνολογία LCD. Η ανάπτυξη  υποσυστήματος μνήμης αφορά την αύξηση του δυναμικού, το μικρό όγκο και τις επιδόσεις  ανάγνωσης/εγγραφής. Στόχος του θέματος βέλτιστη πρακτική στον τομέα του λογισμικού είναι η βελτίωση  της παραγωγικότητας και της αξιοπιστίας στην παραγωγή ευρωπαϊκού λογισμικού, ενισχύοντας τη  βέλτιστη χρήση των προηγμένων εργαλείων και τεχνικών λογισμικού, που περιλαμβάνει βοηθήματα για την  επαναχρησιμοποίηση και τη φορητότητα σε κατανεμημένο περιβάλλον. Εκτός από την περαιτέρω ανάπτυξη  των σημερινών τεχνικών, η εργασία θα καλύψει βιομηχανικά πειράματα, διάδοση αποτελεσμάτων με στόχο  τη βελτίωση της ενημέρωσης σχετικά με τη βέλτιστη πρακτική, κατάρτιση για την εισαγωγή της νέας  πρακτικής, εντάσσοντας όπως αρμόζει το Ευρωπαϊκό Ινστιτούτο Λογισμικού. Οι δραστηριότητες στον  τομέα της κατανεμημένης επεξεργασίας πληροφοριών θα επικεντρωθούν στην αντιμετώπιση προκλήσεων που  δημιουργεί η σύγκλιση των τεχνολογιών επεξεργασίας της πληροφορίας και των επικοινωνιών, και  πρόκειται να έχουν ως εστιακό σημείο τη διαχείριση κατανεμημένων βάσεων στοιχείων, τα κατανεμημένα  στατιστικά συστήματα, την ανοικτή κατανεμημένη επεξεργασία και τις προηγμένες αλληλεπιδράσεις  ανθρώπου-υπολογιστή. Στόχο στον τομέα των υπολογιστών υψηλών επιδόσεων και των δικτύων αποτελεί η αξιοποίηση των  τεχνολογιών των υπολογιστών υψηλών επιδόσεων και των δικτύων προς όφελος ευρέος φάσματος χρήστων σε  τομείς όπως η βιομηχανική παραγωγή, οι επιμέρους κλάδοι μηχανικών και εμπορίου, σε εφαρμογές που  ποικίλουν από την μη καταστροφική προσομοίωση συγκρούσεων οχημάτων, τη μελέτη φαρμάκων, και την  προηγμένη απεικόνιση για την παρατήρηση της γης, έως την ιατρική διάγνωση, τη χειρουργική επέμβαση  και τις βάσεις στοιχείων πολύ υψηλών επιδόσεων. Οι δραστηριότητες περιλαμβάνουν τη μεταφορά των  εφαρμογών και την εφαρμογή περιβαλλόντων χρήστων για τη χρήση παράλληλων, κατανεμημένων και  ενσωματωμένων συστημάτων, και την ανάπτυξη επιλεγμένων νέων εφαρμογών και τεχνολογιών, όπως η  προσομοίωση και η επεξεργασία σε πραγματικό χρόνο. Η εργασία σχετικά με τα ολοκληρωμένα προσωπικά συστήματα προσανατολίζεταστην ανάπτυξη τεχνολογιών  και συστημάτων που υποστηρίζουν την προσωπική πρόσβαση από οποιοδήποτε τόπο σε υπηρεσίες της  υποδομής πληροφορίας και επικοινωνιών, και τον τοπικό χειρισμό της πληρογορίας. Η εργασία θα  περιλαμβάνει σμικρύνσεις, νέα πολυτροπικά υποδείγματα διεπαφής χρήστων, υψηλά επίπεδα ολοκλήρωσης  συστημάτων, ενσωμάτωση της τεχνολογίας έξυπνων καρτών, προσωπικές εφαρμογές, και ασφαλή, ταχεία  πρόσβαση σε ψηφιακές υπηρεσίες υπηροφοριών. Η δυνατότητα εφαρμογής θα επιδειχθεί με τη βοήθεια  συστημάτων όπως ο προσωπικός ψηφιακός βοηθός και συστήματα προσωπικής και ομαδικής εργασίας. Η εργασία στον τομέα των συστημάτων πολλαπλών μέσων θα καλύψει εργαλεία παραγωγικότητας υλικού και  λογισμική για συγγραφές (authoring) και αναπτυξιακές πλατφόρμες, πληροφοριακούς εξυπηρετητές  (servers) πολλαπλών μέσων, παρουσιάσεις hypermedia, διαχείριση εγγράφων, προηγμένους αλγόριθμους  συμπίεσης στοιχείων, λογισμικό προστασίας πνευματικών δικαιωμάτων, τεχνικές ιδεατές πραγματικότητες  και πρότυπες εφαρμογές ιδίως στον τομέα των επιχειρηματικών διαδικασιών. Ο ρόλος των ΤΠΕ στον τομέα της ολοκληρωμένης παραγωγής είναι η ανάπτυξη νέων λύσεων ΤΠΕ για την  υποστήριξη διαδικασιών παραγωγής και μελέτης προκειμένου να αυξηθεί ανταγωνιστικότητα και να  βελτιωθεί η αποτελεσματικότητα, όπως και να επιτεχυθύν περιβαλλοντικά καθαρές και ασφαλείς μέθοδοι  που υποστηρίζουν την προσέγγιση της «ισχνής» παραγωγής. Για την υποστήριξη της καινοτομίας θα  αναπτυχθούν ειδική υποδομή και προηγμένες τεχνολογίες ΤΠΕ για κατανεμημένες πολυτοπικές  λειτουργίες. Οι δραστηριότητες θα επικεντρωθούν στην αξιοποίηοη των οργανωτικών προσεγγίσεων που  ενσωματώνουν τις βασικές λειτουργίες μηχανικής λογισμικού, τα ανοικτά συστήματα, την κατάρτιση  μοντέλων για τα στοιχεία και το σχεδιασμό βάσεων στοιχείων, τον σχεδιασμό με τη βοήθεια υπολογιστή,  την μικροηλεκτρονική, τα μικροσυστήματα και επιλεκτικά τη μηχατρονική. 2. ΒΙΟΜΗΧΑΝΙΚΕΣ ΤΕΧΝΟΛΟΓΙΕΣ Η διεθνοποίηση των αγορών, η εμφάνιση νέων πόλων  ανταγωνισμού, η διεθνοποίηση των διαδικασιών με τις οποίες αποκτώνται οι νέες τεχνολογίες και οι  αναγκαίες βελτιώσεις στην προστασία του περιβάλλοντος αναγκάζουν τις ευρωπαϊκές βιομηχανίες να  προσαρμόσουν τη διάρθρωσή τους και τη στρατηγική τους σε θέματα συνεργασίας και ανταγωνισμού. Στις  ανεπτυγμένες χώρες, το μερίδιο του μεταποιητικού τομέα μειώνεται και έχει φθάσει στο 30 % περίπου  του ΑΕΠ (συμπεριλαμβανομένου του τομέα των οικοδομών και των κατασκευών). Είναι συνεπώς αναγκαίο να  τονωθεί ο τομέας αυτός κατά τρόπο ώστε να γίνει περισσότερο ανταγωνιστικός, ιδίως με τη βελτίωση  της συνεργασίας με τις δραστηριότητες που προϋποθέτουν τεχνογνωσία (υπηρεσίες, μηχανική,  εκπαίδευση, υγεία και ασφάλεια). Πράγματι, παρά τις προσπάθειες που έχουν καταβληθεί, η θέση της  Ευρώπης παραμένει δύσκολη. Οι δαπάνες των επιχειρήσεων στον τομέα της Ε& Α και ο αριθμός των  ερευνητών υστερούν σαφώς έναντι αυτών της Ιαπωνίας και των Ηνωμένων Πολιτειών της Αμερικής (1,3 %  του ΑΕΠ έναντι 2,2 % και 1,9 % αντίστοιχα), ενώ υπάρχει κίνδυνος, οι αποκλίσεις αυτές να αυξηθούν.  Στο πλαίσιο αυτό, η στρατηγική της Κοινότητας πρέπει να διαδραματίσει σημαντικό ρόλο καταλύτη και  να ενισχύσει τις πρωτοβουλίες των βιομηχανιών, να τονώσει την ανάπτυξη καινοτόμων τεχνολογιών και  να βοηθήσει στην κατάρτιση ευρωπαϊκών προτύπων. Η αυξανόμενη σπουδαιότητα που έχει για το βιομηχανικό ανταγωνισμό η πλήρης γνώση και η ικανότητα  εφαρμογής ενός ευρέος φάσματος τεχνολογιών αιτιολογεί την εντατικοποίηση των κοινοτικών δράσεων σε  αυτόν τον τομέα.Οι προτεινόμενες δράσεις στον τομέα της έρευνας αποτελούν συνέχεια προηγουμένων δραστηριοτήτων αλλά  θα επικεντρωθούν στην ανάπτυξη και τις γενικές εφαρμογές της επιστήμης και τεχνολογίας (όπως των  εφηρμοσμένων μαθηματικών και της φυσικής στα βιομηχανικά συστήματα, των νέων μεθόδων θεωρητικού  σχεδιασμού και οργάνωσης, της τεχνολογίας υλικών υψηλών επιδόσεων, της ταχείας κατασκευής  πρωτοτύπων ή της μοριακής μηχανικής) με τη βοήθεια της διεπιστημονικής και πολυκλαδικής έρευνας.  Επίσης, η ανάπτυξη εναρμονισμένων μεθόδων μετρήσεων και δοκιμών και η προκανονιστική έρευνα θα  ενισχύσουν την ανταγωνιστικότητα της βιομηχανίας, καθώς και την εφαρμογή του κοινοτικού δικαίου. Σύμφωνα με τη νέα βιομηχανική πολιτική της Κοινότητας, η δράση που αφορά την έρευνα για τις  βιομηχανικές τεχνολογίες θα επικεντρωθεί στους τομείς των οποίων οι εφαρμογές αναμένεται ότι θα  έχουν ταχεία επίδραση σε ένα ευρύ πεδίο βιομηχανικών δραστηριοτήτων. Η έρευνα σχετικά με τις νέες  τεχνολογίες, οι οποίες θα επιτρέψουν την εφαρμογή «καθαρών» διεργασιών παραγωγής ή η δημιουργία  εργοστασίων «ευέλικτης» παραγωγής αποτελεί χαρακτηριστικό παράδειγμα. Οι συνολικές οικονομικές  επιπτώσεις των νέων τεχνολογιών είναι σημαντικές. Πολλές επιχειρήσεις μεταξύ των οποίων και  μικρομεσαίες επιχειρήσεις, θα ήταν δυνατό να ωφεληθούν από αυτές τις ερευνητικές δραστηριότητες που  επικεντρώνονται σε θέματα στρατηγικής σημασίας και συνενώνουν προμηθευτές, κατασκευαστές, χρήστες,  πανεπιστήμια και ερευνητικά κέντρα. Οι προτεινόμενες δράσεις και ιδίως αυτές που αφορούν το  συντονισμό, θα αποτελέσουν κίνητρο για τη δημιουργία τεχνολογικών δικτύων, τα οποία θα συμβάλουν  στη βελτίωση της συνοχής των ερευνητικών έργων, καθώς και της αξιοποίησης και της διάδοσης των  αποτελεσμάτων, ιδίως μέσω της κατάρτισης προτύπων ή βιομηχανικών προδιαγραφών. Θα ενισχυθούν επίσης  οι ερευνητικές δραστηριότητες που διεξάγονται ή που αφορούν τις μικρομεσαίες επιχειρήσεις, καθώς  και η κατάρτιση σε θέματα που αφορούν τη βιομηχανία. Οι προτεινόμενες δράσεις καλύπτουν τέσσερις τομείς. Οι τρεις πρώτοι ανταποκρίνονται στην ανάγκη  ενσωμάτωσης των τεχνολογιών που υπεισέρχονται στον κύκλο ζωής των προϊόντων (συμπεριλαμβανομένων  και των εφαρμογών των διαθέσιμων τεχνολογιών του τομέα των πληροφοριών και των τηλεπικοινωνιών) ενώ  ο τέταρτος τομέας αφορά ειδικότερα την προκανονιστική έρευνα. Α. Θεωρητικός και εφαρμοσμένος σχεδιασμός συστήματα παραγωγής και διαχείριση των ανθρώπινων πόρων Η σημασία του θέματος αυτού είναι μεγάλη και αφορά το σύνολο της βιομηχανίας παραγωγής αγαθών και  επεξεργασίας συμπεριλαμβανομένων των παραδοσιακών βιομηχανιών. Ο στόχος είναι η ανάπτυξη και η  εφαρμογή, σε ένα πλαίσιο φιλικό προς το περιβάλλον, τη βελτίωση ποιότητας ζωής και των συνθηκών  εργασίας, ιδίως σε ότι αφορά την κατάσταση της υγείας και την ασφάλεια την εργαζομένω, νέων  μεθόδων, τεχνικών, νέων διεργασιών και εργαλείων σε κάθε αποφασιστική για τον ανταγωνισμό φάση  βιομηχανικής παραγωγής (θεωρητικός και εφαρμοσμένος σχεδιασμός παραγωγή και συντήρηση, ποιότητα των  προϊόντων). Οι εν λόγω τεχνολογίες διάδοσης θα ενσωματωθούν και θα εφαρμοστούν σε συστήματα  παραγωγής προσαρμοσμένα στις ανάγκες των δικτύων επιχειρήσεων και της διαχείρισης των ανθρωπίνων  πόρων στην παραγωγή. Οι προσπάθειες θα επικεντρωθούν κυρίως στην προσαρμογή και την εφαρμογή λύσεων γενικού χαρακτήρα  που είναι διαθέσιμες για τις τεχνολογίες που ενσωματώνουν την χρήση υπολογιστή («CIT»),  (περιλαμβανομένης της παραγωγής και του σχεδιασμού εφαρμογής που ενσωματώνουν τη χρήοη υπολογιστή),  για τις τεχνολογίες μικροσυστημάτων, τα συστήματα διεπαφής ανθρώπου-μηχανής, για την «ισχνή» και  την «just-in-time» παραγωγή, την ανάπτυξη της ταχείας κατασκευής πρωτοτύπων και τις τεχνολογίες για  την εφαρμογή καθαρών βιομηχανικών διεργασιών (όπως είναι η βιοεπεξεργασία και άλλες τεχνολογίες που  ελαχιστοποιούν την κατανάλωση ενέργειας και φυσικών πόρων) και την ταχεία ανάπτυξη νέων προϊόντων,  ιδίως στους τομείς των βιομηχανικών μηχανών, των μεταφορών, των χημικών διεργασιών και της  κατοικίας. Β. Υλικά και τεχνολογίες υλικών (περιλαμβανομένης της επεξεργασίας και της ανακύκλωσης) Ο στόχος είναι αφενός η βελτίωση των διεργασιών που χρησιμοποιούνται συνήθως στη βιομηχανία που  έχει σχέση με τα υλικά (εξόρυξη, μεταλλουργια, χημικές διεργασίες, κατασκευές) και αφετέρου η  εξασφάλιση της διαθεσιμότητας των πλέον προηγημένων υλικών για την μεταποιητική βιομηχανία  (ηλεκτρομηχανικές κατασκευές, εργαλειομηχανές, μεταφορικά μέσα κ.λπ.) και τις βιομηχανίες αιχμής  (όπως είναι η αεροναυπηγική ή η ηλεκτρονική βιομηχανία) και της εφαρμογής των διεργασιών υψηλής  τεχνολογίας στα παραδοσιακά υλικά. Προτεραιότητα θα δοθεί στις έρευνες που αφορούν τα υλικά υψηλών  επιδόσεων (κατασκευαστικά υλικά και βιοϋλικά, μαγνητικά, οπτικά, και υπεραγώγιμα υλικά) στην έρευνα  για την βελτίωση της ποιότητας, της αξιοπιστίας και των επιδόσεων των υλικών και προϊόντων καθώς  και στις μακροπρόθεσμες έρευνες, ο διερευνητικός χαρακτήρας, των οποίων θα καταλήξει σύντομα σε  συγκεκριμένες εφαρμογές που θα ενισχύσουν το τεχνολογικό προβάδισμα της ευρωπαϊκής βιομηχανίας. Το  πρόγραμμα θα καλύπτει φυσικά την ανακύκλωση, την επεξεργασία των αποίλήτων και την ανάκτηση των  υλικών μετά το τέλος της ζωής των προϊόντων, καθώς και την αναγκαία εξασφάλιση της ποιότητάς τους.  Ιδιαίτερη προσοχή θα δοθεί στις τεχνολογίες που είναι αναγκαίες για την ορθολογική διαχείριση των  πρωτογενών ακατεργάστων υλών και την επαναχρησιμοποίηση των δευτερογενών υλικών και προϊόντων ώστε  να προωθηθεί η ανάπτυξη καθαρών διεργασιών και τεχνολογιών. Με την τήρηση των αρχών της καθαρής και  ασφαλούς παραγωγής, πρέπει να δοθεί προσοχή στην υποκατάσταση των επικινδύνων υλικών. Γ. Τεχνολογίες μεταφορικών μέσων Η ευρωπαϊκή ολοκλήρωση και οι οικονομικές εξελίξεις δημιουργούν αυξημένη ζήτηση για αποτελεσματικά  και ευέλικτα μεταφορικά συστήματα τα οποία μελετώνται και κατασκευάζονται από ευρωπαϊκές  ανταγωνιστικές επιχειρήσεις για να ανταποκριθούν στις ανάγκες της αυξανόμενης κινητικότητας των  προσώπων και της μεταφοράς εμπορευμάτων. Τα μεταφορικά μέσα θα πρέπει να επιτύχουν υψηλούς στόχους  σχετικά με την άνεση, την ποιότητα, την ασφάλεια, την οικονομία κατά τη χρήση, την δυναμικότητα,  την ταχύτητα και το σεβασμό του περιβάλλοντος στα πλαίσια ευρωπαϊκής πολιτικής στον τομέα των  μεταφορών. Οι ερευνητικές εργασίες θα επικεντρωθούν κατά προτεραιότητα στο θεωρητικό σχεδιασμό, τη  μελέτη και την παραγωγή νέων προϊόντων. Η έρευνα θα αφορά την εφαρμογή προηγμένων εξοπλισμών και συστημάτων μέσω της εφαρμογής και της  ενσωμάτωσης διαφόρων τεχνολογιών, όπως ο σχεδιασμός, η παραγωγή και η συντήρηση, η κατάρτιση  μοντέλων και η προσομοίωση, η εφαρμογή προηγμένων υλικών και η μείωση των επιπτώσεων στο  περιβάλλον. Ιδιαίτερη προσοχή θα δοθεί στα συστήματα προώθησης, αεροδυναμικής, παρακολούθησης και  ελέγχου, καθώς και στον εξοπλισμό που εγκαθίσταται επί των μεταφορικών μέσων. Κατά τη χορήγηση πόρων στον τομέα αυτόν θα αναλαμβάνεται έρευνα για τις βιομηχανίες αυτοκινήτων,  σιδηροδρόμων και ναυπηγικής, αλλά θα εξακολουθεί να δίδεται ιδιαίτερη έμφαση στην αεροναυπηγική  έρευνα προκειμένου αφενός να διασφαλισθεί η συνέχεια με τις δραστηρίστητες που έχουν αναληφθεί  βάσει του τρίτου προγράμματος πλαισίου και αφετέρου να προβληθούν περαιτέρω οι βασικές απαιτήσεις  προηγμένης τεχνολογίας της βιομηχανίας αυτής και η ικανότητά της για τον έλεγχο σκοπιμότητας των  προηγμένων βασικών τεχνολογιών οι οποίες κατόπιν μπορούν να προωθηθούν προς άλλους τομείς των  μεταφορών ή της βιομηχανίας. Δ. Έρευνα στον τομέα της τυποποίησης, των μετρήσεων και των δοκιμών Ο κεντρικός στόχος είναι η έρευνα που απαιτείται για την ανάπτυξη νέων μεθόδων μέτρησης και δοκιμών  και η ταχύτερη κατάρτιση ευρωπαϊκών και προτύπων για την ενίσχυση εσωτερικής αγοράς και ιδίως  εκείνων που σχετίζονται με θέματα υγείας, ασφάλειας και προστασίας των καταναλωτών, γεωργικών  βιομηχανιών τροφίμων και την υλοποίηση των άλλων κοινοτικών πολιτικών, και ιδίως στον τομέα του  περιβάλλοντος. Στον βιομηχανικό τομέα, έμφαση θα δοθεί στη βελτίωση της διασύνδεσης μεταξύ πρότυπων  και τεχνικών κανονισμών και θεωρπτικού σχεδιασμού, συναρμολόγησης και ποιότητας των προϊόντων. Η  ανάπτυξη διαδικασιών, δοκιμής και αποτελεσματικότερων μεθόδων μέτρησης και ενός καλυτέρου  συοτήματος για την αμοιβαία αναγνώριση των πιστοποιητικών πιστότητας, θα διευκολύνει την αναγνώριση  των συστημάτων διαπίστευσης και ελέγχου που έχουν αναπτυχθεί στο πλαίσιο των εταιρικών σχέσεων με  τη βιομηχανία ή με τις υπεργολαβίες. Θα ενισχυθεί επίσης η οργανωτική υποδομή σε ευρωπαϊκό επίπεδο  με την μεγίστη χρήση των υφισταμένων διακανονισμών. Θα ενισχυθεί ο συντονισμός με το έργο που  επιτελείται στα πλαίσια της CEN και της CENELEC. Θα αναληφθούν συντονισμένες δράσεις κοινής δαπάνης  σε συνεργασία με τα εθνικά δίκτυα εργαστηρίων. Η διεξαγωγή σεμιναρίων και η επιμόρφωση θα  επιτρέψουν τη διάδοση των κωδικών ορθής πρακτικής εντός των κρατών μελών. Όλες αυτές οι δράσεις θα υλοποιηθούν κυρίως με τη βοήθεια συνεργασιών στον τομέα της έρευνας. Βάσει  της πείρας που αποκτήθηκε από τις δράσεις του τρίτου προγράμματος-πλαισίου (CRAFT, βραβεία  σκοπιμότητας) θα βελτιωθούν και θα ενισχυθούν οι δραστηριότητες που αποβλέπουν στην τόνωση της  έρευνας που διεξάγεται από τις μικρομεσαίες επιχειρήσεις ή ειδικά για αυτές, ιδίως με την εφαρμογή  απλουστευμένων διαδικασιών και την υποστήριξη από ένα αποκεντρωμένο δίκτυο υποστήριξης. Η αυξημένη  εφαρμογή συντονισμένων δράσεων, στο βαθμό που αυτό το είδος δράσης επιτρέπει την επίτευξη  «προστιθέμενης αξίας» σε κοινοτικό επίπεδο, αναμένεται ότι θα διευρύνει τις επιλογές δράσεων κοινής  δαπάνης (επικεντρωμένες σε στρατηγικούς τομείς που απαιτούν ελάχιστη κρίσιμη μάζα). Οι διαδικασίες  για την υλοποίηση των δράσεων θα καταρτισθούν κατά τρόπο που να εξασφαλίζει την ευελιξία που είναι  αναγκαία για την μέγιστη αποτελεσματικότητα των δράσεων και για την ταχεία αντιμετώπιση των νέων  αναγκών. Τα συνοδευτικά μέτρα για την τόνωση των αποτελεσμάτων των κοινοτικών δραστηριοτήτων θα  βελτιστοποιηθούν: μελέτες, εκτίμηση επιπτώσεων, κατάρτιση, ενθάρρυνση της διάδοσης και της  αξιοποίησης των αποτελεσμάτων, κοινές δράσεις με τα δίκτυα υποστήριξης των μικρομεσαίων  επιχειρήσεων, μέτρα για την αποκεντρωμένη διαχείριση και τη συντονισμένη βιομηχανική έρευνα  επικεντρωμένη σε κοινούς στόχους ώστε να διευκολύνεται η ενσωμάτωση των τεχνολογιών και η  μεταβίβαση των γνώσεων μεταξύ έργων, κλάδων και άλλων ευρωπαϊκών πρωτοβουλιών όπως το EUREKA. Το ΚΚΕρ, θα συμβάλει στις προσπάθειες αυτές με τη διεξαγωγή ερευνών στον τομέα των προηγμένων  υλικών, των κεραμικών και σύνθετων υλικών (ιδίως για τις εφαρμογές σε υψηλές θερμοκρασίες) και των  μη καταστροφικών τεχνικών δοκιμής. Η προκανονιστική έρευνα θα καλύψει τις εργασίες στον τομέα της  δομικής μηχανικής και την έρευνα στον τομέα των μετρήσεων και των υλικών αναφοράς. Οι εργασίες  αυτές θα καλύψουν επίσης όλες τις δραστηριότητες του ΚΚΕρ για την επιστημονική και τεχνική  υποστήριξη της κοινοτικής βιομηχανικής πολιτικής καθώς και της εσωτερικής αγοράς. 3. ΠΕΡΙΒΑΛΛΟΝ Η έρευνα στον τομέα του περιβάλλοντος συντελεί από πολλές απόψεις  στην ενίσχυση της εμπορικής ανταγωνιστικότητας και στη βελτίωση των συνθηκών ζωής στην Κοινότητα.  Αυτά είναι ουσιαστικά στοιχεία του ορισμού και της εφαρμογής της περιβαλλοντικής πολιτικής της  Κοινότητας, καθώς και της προοπτικής μιας οικονομικής ανάκαμψης με βάση την αειφορική ανάπτυξη,  κατά την έννοια των στόχων του πέμπτου κοινοτικού προγράμματος δράσης για το περιβάλλον. Το  πρόγραμμα αυτό παρέχει μια νέα στρατηγική για τον καθορισμό των δράσεων που επηρεάζουν τους  φυσικούς πόρους η πλήττουν το περιβάλλον, με πνεύμα καταμερισμού των ευθυνών. Η στρατηγική αυτή  επιδιώκει να αναστρέψει τις επιβλαβείς για το περιβάλλον τάσεις και πρακτικές, ώστε να βελτιωθεί η  ποιότητα ζωής και η κοινωνικοοικονομική ανάπτυξη της σημερινής και των μελλοντικών γενεών, με τη  διεύρυνση του φάσματος των μέσων αλλαγής της συμπεριφοράς των διαφόρων παραγόντων που δρουν στον  τομέα αυτόν. Πρέπει επίσης να ληφθούν υπόψη οι δεσμεύσεις που ανέλαβε η Κοινότητα κατά τη διάσκεψη  των Ηνωμένων Εθνών για το περιβάλλον και την ανάπτυξη στο Rio de Janeiro. Η έρευνα για το περιβάλλον και οι οικονομικές και κοινωνικές της επιπτώσεις έχουν αποκτήσει  παγκόσμια διάσταση. Ο ολοένα πλέον διεπιστημονικός χαρακτήρας της και το γεγονός ότι απαιτεί μεγάλα  οικονομικά και τεχνικά μέσα, επιβάλλουν να καταβληθεί διεθνής προσπάθεια με μεγάλο βαθμό ενοποίησης  και συντονισμού, η οποία, σε ορισμένες περιπτώσεις, υπερβαίνει τις δυνατότητες των επιμέρους κρατών  μελών. Η ενεργός συμμετοχή της Ευρωπαϊκής Κοινότητας στην προσπάθεια αυτή δικαιολογείται απολύτως  από τα πολιτικά και γεωστρατηγικά συμφέροντα που διακυβεύονται σε τομείς όπως οι πλανητικές αλλαγές  ή η διαχείριση των φυσικών πόρων. Με αυτά τα δεδομένα η πρωτοβουλία της Κοινότητας στον τομέα της ΕΤΑ για το περιβάλλον έχει τους  ακόλουθους στόχους προτεραιότητας: α) συνέχιση της διαμόρφωσης μιας επιστημονικής βάσης, που να επιτρέπει τον καθορισμό και την  εφαρμογή της κοινοτικής πολιτικής για το περιβάλλον, με ανώτερο σκοπό έναν υψηλό βαθμό προστασίας 7 β) συμβολή στη βελτίωση της ανταγωνιστικότητας της βιομηχανίας με την τόνωση της ανάπτυξης γενικών  τεχνολογιών, κατά την οποία οι περιβαλλοντικοί περιορισμοί εντάσσονται στο πλαίσιο της σταθερής  ανάπτυξης και τη βελτίωση της δυνατότητας να αντιμετωπισθούν και να προληφθούν τα περιβαλλοντικά  προβλήματα 7 γ) συμβολή στην παρατήρηση των χαρακτηριστικών και στην κατανόηση των διεργασιών που λαμβάνουν χώρα  στα γήινα συστήματα και εξέταση των επιπτώσεων των ανθρωπίνων δραστηριοτήτων στα εν λόγω  χαρακτηριστικά και διεργασίες 7 δ) καθορισμός τεχνολογιών για την αποκατάσταση των μολυσμένων περιοχών 7 ε) συνέχιση της ανάπτυξης της έρευνας και των τεχνολογιών για την περιγραφή, την παρακολούθηση, την  πρόβλεψη και την προστασία του θαλάσσιου περιβάλλοντος. Η φύση και η κλίμακα των θεμάτων αυτών απαιτούν θεματική συγκέντρωση της κοινοτικής προσπάθειας σε  ερευνητικούς τομείς προτεραιότητας: το φυσικό περιβάλλον και τις πλανητικές αλλαγές, τις νέες  τεχνολογίες για την προστασία του περιβάλλοντος και τις θαλάσσιες επιστήμες και τεχνολογίες. Τα κύρια μέσα υλοποίησης του προγράμματος θα είναι, όπως και στο τρίτο πρόγραμμα-πλαίσιο, οι  συντονισμένες ενέργειες και οι ενέργειες επιμερισμένων δαπανών. Στον τομέα ωστόσο της έρευνας για  την ποιότητα του περιβάλλοντος και τις πλανητικές αλλαγές, προκειμένου να εξασφαλιστεί η  συγκέντρωση των κοινοτικών προσπαθειών, οι ενέργειες θα ενταχθούν, όπου αρμόζει, σε μεγάλα θεματικά  δίκτυα, τα οποία θα συνενώνουν το δυναμικό των εθνικών ερευνητικών ιδρυμάτων. Τα δίκτυα αυτά θα  αναπτυχθούν σε σύμπραξη με το ΚΚΕρ και σε στενή συνεργασία με τους διεθνείς οργανισμούς και τα  διεθνή προγράμματα εργευνών (FES, IGBP, WCRP και HDP) καθώς και με τους οργανισμούς διαστήματος. Θα δημιουργηθούν διεπιστημονικά περιφερειακά ερευνητικά δίκτυα για την αντιμετώπιση χαρακτηριστικών  προβλημάτων συγκεκριμένων κοινοτικών χερσαίων και υδατίνων περιοχών. Ταυτόχρονα, θα επιδιωχθεί η κατάλληλη μελέτη των κοινωνικοοικονομικών θεμάτων που ενέχονται στα  τρία ερευνητικά πεδία προτεραιότητας και έχουν σχέση με το γενικότερο ζήτημα της αειφόρου  ανάπτυξης. Τα θέματα αυτά είναι σημαντικά για την αλλαγή της συμπεριφοράς των διαφόρων παραγόντων  που δρουν στον τομέα αυτόν και θα αντιμετωπισθούν συγχρόνως στο πλαίσιο κάθε δράσης και με ειδική  πρόνοια για τις μεθοδολογικές και εννοιολογικές εξελίξεις. Α. Φυσικό περιβάλλον, ποιότητα του περιβάλλοντος και πλανητικές αλλαγές Στο πεδίο αυτό, η κοινοτική προσπάθεια θα επικεντρωθεί σε προκανονιστικά και προνομοθετικά  ζητήματα, ώστε να διευκολυνθεί η εφαρμογή του πέμπτου κοινοτικού προγράμματος πολιτικής και δράσης  για το περιβάλλον και την αειφόρο ανάπτυξη. Η κοινοτική προσπάθεια, μέρος της οποίας αποτελούν οι δραστηριότητες του ΚΚΕρ σχετικά με τους  κινδύνους που συνδέονται με τα χημικά προϊόντα (ευρωπαϊκό γραφείο χημικών προϊόντων) και με τον  έλεγχο καταλληλότητας των εναλλακτικών μεθόδων δοκιμών (ευρωπαϊκό κέντρο για τον ελεγχο  καταλληλότητας των εναλλακτικών μεθόδων δοκιμών), θα εστιαστεί στους ακόλουθους στόχους: - παροχή επιστημονικής βάσης για την αξιολόγηση της κατάστασης του περιβάλλοντος και την έγκαιρη  συνειδητοποίηση των περιβαλλοντικών προβλημάτων, πράγμα που συνεπάγεται την ανάπτυξη  περιβαλλοντικών δεικτών δεικτών και παραμέτρων, προηγμένων συστημάτων παρακολούθησης και  αξιολόγησης των επιπτώσεων των ανθρωπίνων δραστηριοτήτων και των φυσικών φαινομένων που αποτελούν  κίνδυνο για τον άνθρωπο και την κοινωνία, - καλύτερη κατανόηση των θεμελιωδών μηχανισμών που επενεργούν στο περιβάλλον και των επιπτώσεων των  ανθρωπίνων δραστηριοτήτων. Σ'αυτόν τον άξονα δράσης, απαιτείται μακροπόθεσμη στρατηγική έρευνας που  θα επιτρέψει στην Κοινότητα να καθορίσει την πολιτική της για τις αλλαγές πλανητικής κλίμακας,  λαμβάνοντας υπόψη τα συμπεράσματα της διασκεψης των Ηνωμένων Εθνών για το περιβάλλον και την  ανάπτυξη στο Ρίο καθώς και σε ευρωπαϊκό επίπεδο. Θα δοθεί η δέουσα προσοχή στην προστασία των  ευαίσθητων οικοσυστημάτων, στη βιολογική ποικιλομορφία και στην ολοκληρωμένη διαχείριση των  απειλούμενων φυσικών πόρων. Στο πλαίσιο αυτό, μέριμνα των κοινοτικών ενεργειών θα είναι: α) η παρατήρηση των χαρακτηριστικών  και η κατανόηση των θεμελιωδών διεργασιών και μεταβολών των φυσικών συστημάτων - χερσαίων,  ωκεάνειων, κλιματικών και ατμοσφαιρικών - με έμφαση στην ευρωπαϊκή διάσταση και στις ευρωπαϊκές  συνθήκες αλλά με πλανητική προοπτική 7 β) ο προσδιορισμός και η αξιολόγηση των επιπτώσεων των  ανθρωπίνων δραστηριοτήτων στα εν λόγω χαρακτηριστικά και διεργασίες και γ) η αξιολόγηση των  επιπτώσεων των πιθανών μεταβολών του κλίματος, της βιόσφαιρας ή της ατμύσφαιρας στον άνθρωπο, στο  περιβάλλον, στην κοινωνία και στις οικονομικές δραστηριότητες. Οι σχετικές εργασίες θα διεξαχθούν  μέσω θεματικών δικτυων τα οποία θα συνίστανται σε συντονισμένες ενέργειες και σύνολα ολοκληρωμένων  έργων καθώς και στις δραστηριότητες του ΚΚΕρ. Τα θεματικά δίκτυα θα συντονιστούν μεταξύ τους, ώστε  να διασφαλίζεται η συνοχή του συνόλου, ιδίως η διάδοση των αποτελεσμάτων καθώς και η εξέλιξη  μοντέλων. Οι ενέργειες αυτές θα συνδεθούν στενά με το ΚΚΕρ και θα αναπτυχθούν περαιτέρω στο πλαίσιο  του δικτύου ENRICH (European Network for Research on Global Change/ευρωπαϊκό δίκτυο ερευνών για τις  πλανητικές αλλαγές) και σε συνεργασία με το CEO (Centre for Earth Observation/κέντρο παρατήρησης  της Γης). Β. Νέες τεχνολογίες για την προστασία του περιβάλλοντος Η κοινοτική προσπάθεια πρέπει να επικεντρωθεί σε τρεις άξονες προτεραιότητας: τις τεχνολογίες των  οργάνων μετρήσεων, τις τεχνολογίες που αφορούν τις βιομηχανικές διεργασίες και τα βιομηχανικά  προϊόντα και τις τεχνολογίες που αφορούν την αποκατάσταση του περιβάλλοντος και την πρόληψη των  φυσικών καταστροφών. Στο πεδίο των τεχνολογιών των οργάνων μετρήσεων, στόχος είναι η συμβολή στην τεχνολογική ανάπτυξη  που είναι αναγκαία για την παρατήρηση, την παρακολούθηση και την έρευνα στον τομέα του  περιβάλλοντος. Αυτό συνεπάγεται, πιο συγκεκριμένα, τη συμβολή στις τεχνολογίες παρατήρησης της Γης  από το διάστημα, συμπεριλαμβανομένων των αισθητήρων, της τεχνολογίας παρατήρησης και παρακολούθησης  των διαφόρων χαρακτηριστικών της βιόσφαιρας, της περαιτέρω ανάπτυξης της τεχνολογίας ανάλυσης των  στοιχείων του περιβάλλοντος καθώς και της τεχνολογίας για την επεξεργασία, την επικύρωση και τη  διάδοση δεδομένων. Θα περιληφθούν επίσης όργανα για την έγκαιρη πρόβλεψη φυσικών καταστροφών και  για την παρακολούθηση της ρύπανσης από βιομηχανικές εγκαταστάσεις. Η προσπάθεια αυτή  προγραμματίζεται επίσης ως υποστήριξη των υπόλοιπων πολιτικών της Κοινότητας. Σχετικά με τις τεχνολογίες που αφορούν τις βιομηχανικές διεργασίες και τα βιομηχανικά προϊόντα,  λαμβανομένων υπόψη των ειδικών αναγκών των μικρομεσαίων επιχειρήσεων, επιδιώκεται η συμβολή α) στην  ανάπτυξη των τεχνικών, συμπεριλαμβανομένης της εκτίμησης του κινδύνου, που αποσκοπούν στη μείωση  και στην πρόληψη των δυσμενών επιπτώσεων στο περιβάλλον των βιομηχανικών, συμπεριλαμβανομένων και  των γεωργοβιομηχανικών, διεργασιών και ουσιών 7 β) στην ανάπτυξη μεθοδολογιών για την ανάλυση της  διάρκειας ζωής των προϊόντων και για την αξιολόγηση των επιπτώσεων των βιομηχανικών διεργασιών και  προϊόντων 7 γ) στην ανάπτυξη τεχνολογιών για την επεξεργασία, την ανακύκλωση και την τελιή διάθεση  των αποβλήτων με στόχο την επίτευξη όσο το δυνατόν οικονομίας κλειστού κύκλου 7 δ) στην ανάπτυξη  τεχνολογίας για την επεξεργασία των υδάτων με στόχο την προστασία και την αποκατάσταση του  περιβάλλοντος και την καταπολέμηση της ρύπανσης 7 ε) στην ανάπτυξη των τεχνολογιών της κατοικίας  και των μεταφορών, οι οποίες εμπεριέχουν περιβαλλοντικούς περιορισμούς και βελτιώνουν τις συνθήκες  ζωής σε στενό συντονισμό με τις δραστηριότητες άλλων σχετικών τομέων 7 στ) στην ανάπτυξη τεχνικών  υψηλής προστιθέμενης αξίας στον τομέα της παρατήρησης της Γης. Τέλος, όσον αφορά τις τεχνολογίες αποκατάστασης του περιβάλλοντος, θα δοθεί έμφαση στην  αποκατάσταση της ποιότητάς του ενώ, στο πεδίο των τεχνολογιών που συνδέονται με τους κινδύνους  φυσικών καταστροφών, θα δοθεί έμφαση στην παρακολούθηση και την ανταπόκριση. Θα ενθαρρυνθεί η δημιουργία δικτύων για την ευρωπαϊκή σεισμολογική έρευνα. Για την τεχνολογική έρευνα σε τομείς όπου είναι απαραίτητη η οργάνωση του ερευνητικού δυναμικού σε  κοινοτικό επίπεδο, θα προτιμηθούν τα δίκτυα συντονισμού και οι κοινοπραξίες για ολοκληρωμένα  σχέδια. Θα συμβάλει επίσης το ΚΚΕρ εντός των τομέων αρμοδιότητάς του. Με τις ενέργειες αυτές που  είναι δυνατόν να αναληφθούν σε συντονισμό με το Eureka, θα συνδεθούν η βιομηχανία και οι χρήστες  προϊόντων. Η προσπάθεια θα επικεντρωθεί στις διεισδυτικές και πολυκλαδικές τεχνικές. Για να  βελτιωθεί η μεταφορά των γνώσεων προς τις επιχειρήσεις θα προγραμματιστούν συμπληρωματικές  ενέργειες τόνωσης. Γ. Θαλάσσιες επιστήμες και τεχνολογίες Ανεξάρτητα από την ανάγκη κατανόησης τόσο της αλληλεπίδρασης του ωκεάνειου συστήματος με άλλα  πλανητικά συστήματα κατά τη μελέτη των διαδικασιών κλιματικών μεταβολών, όσο και των συνεπειών της,  θα καταβληθούν κοινοτικές προσπάθειες για την περαιτέρω ανάπτυξη και ενίσχυση της ευρωπαϊκής  θαλάσσιας κοινότητας μέσω μιας νέας φάσης δραστηριοτήτων του προγράμματος θαλάσσιων επιστημών και  τεχνολογιών. Οι δραστηριότητες αυτές θα επικεντρωθούν στην κατανόηση και την περιγραφή των βιολογικών, χημικών  και φυσικών διεργασιών, κυρίως μέσω διεπιστημονικών μελετών σε θέματα με ιδιαίτερο ενδιαφέρον για  τις θάλασσες τις Ευρώπης. Οι δραστηριότητες αυτές θα καλύπτουν τις παράκτιες περιοχές καθώς και την  ανοικτή θάλασσα μέχρι τον Αρκτικό Ωκεανό, για να περιλάβουν και την αλληλεπίδραση μεταξύ θάλασσας  και πάγου. Στους στόχους περιλαμβάνεται η ανάπτυξη μεθοδολογιών και βασικών τενολογιών, ιδίως εκείνων που  αφορούν τις δυσμενείς συνθήκες, με σκοπό την περιγραφή, την παρακολούθηση, την πρόβλεψη, την  προστασία και τη διαχείριση του θαλάσσιου περιβάλλοντος ως πόρου. Οι δραστηριότητες αυτές θα  καλύπτουν τόσο τις παράκτιες ζώνες όσο και την ανοικτή θάλασσα και τις αρκτικές θαλάσσιες περιοχές  και θα συνεισφέρουν, σε κοινοτικό επίπεδο, στις διεθνείς δραστηριότητες, όπως π.χ. το Global Ocean  Observation System (GOOS). Ειδικά προγράμματα θα ασχοληθούν με τη μελέτη των θαλασσών των  ευρωπαϊκών περιφερειών. Οι δραστηριότητες θα προαγάγουν τη συνεργασία μεταξύ κρατών μελών για τις μεγάλες εγκαταστάσεις  (ωκεανογραφικά πλοία, τηλεκατευθυνόμενα οχήματα, υδροδυναμικές σήραγγες κ.λπ.), καθώς και την  αποτελεσματικότερη χρήση τους χάρη στο βελτιωμένο συντονισμό μεταξύ εθνικών και κοινοτικών  δραστηριοτήτων. 4. ΒΙΟΕΠΙΣΤΗΜΕΣ ΚΑΙ ΒΙΟΤΕΧΝΟΛΟΓΙΑ Οι ειδικές δυσχέρειες που αντιμετωπίζουν η  γεωργία και η βιομηχανία της Ευρώπης, οι ανάγκες των κρατών μελών σε υγειονομικές υπηρεσίες, οι  τεχνολογικές συνιστώσες της εφαρμογής των κοινοτικών πολιτικών δείχνουν ότι απαιτείται μεγάλη  προσπάθεια για να κινητοποιηθεί το ερευνητικό δυναμικό στον τομέα των βιοεπιστημών και της  βιοτεχνολογίας, ώστε οι κοινωνικοοικονομικοί εταίροι της Κοινότητας να έχουν ταχύτερη πρόσβαση στο  αναμενόμενο τεχνολογικό όφελος. Από την άλλη πλευρά, τα διαθέσιμα μέσα σε κοινοτικό επίπεδο είναι  περιορισμένα. Για το λόγο αυτό, έχει μεγάλη σημασία η ακριβής αντιστοίχιση της επιστημονικής και  τεχνικής προσφοράς με την οικονομική και κοινωνική ζήτηση, όπως αυτή εκφράζεται στις ενέργειες και  στις πολιτικές της Κοινότητας. Η επιστημονική προσφορά στην Ευρώπη χαρακτηρίζεται σήμερα από υπεροχή της βασικής έρευνας και,  ταυτόχρονα, από τον κατακερματισμό των ικανοτήτων σε τεράστιο αριθμό επιστημονικών ειδικοτήτων με  συχνά άνιση συνεισφορά. Παράλληλα, η κοινωνική ζήτηση δεν έχει εκφραστεί ποτέ άλλοτε με τόση ένταση  και σαφήνεια όπως στην ανάγκη να προστατευθεί και να οργανωθεί το έμβιο περιβάλλον. Σε μια  κοινωνία, της οποίας τα δημογραφικά δεδομένα αλλάζουν ριζικά, εκδηλώνονται νέες απαιτήσεις  θεραπευτικής, που έχουν σοβαρές οικονομικές συνέπειες και φέρουν τη μελέτη των ασθενειών σε  διευρυμένο γεωγραφικό και πολιτιστικό πλαίσιο. Η απελευθέρωση των συναλλαγών και η διεθνοποίηση των  προβλημάτων που επηρεάζουν τη βιόσφαιρα τοποθετούν επίσης σε νέα βάση το ζήτημα της  ανταγωνιστικότητας των πολυάριθμων βιομηχανικών κλάδων, που στηρίζονται κατά παράδοση στην  εκμετάλλευση των βιολογικών πόρων. Το νέο στοιχείο στο στάδιο αυτό έγκειται στον πολλαπλασιασμό των επιστημονικών προκλήσεων, οι  οποίες έγιναν εφικτές ιδίως με τις νέες μεθόδους βιοτεχνολογίας, κατάλληλα ενσωματωμένες στις  υπόλοιπες βιομηχανικές τεχνολογίες. Είναι πλέον αναμφισβήτητο ότι οι βιοεπιστήμες και η  βιοτεχνολογία μπορούν να διαδραματίσουν κοινωνικό ρόλο και, κατά συνέπεια, έχει σημασία να  διαμορφωθεί ακριβέστερη προοπτική των συνθηκών υπό τις οποίες ο άνθρωπος θα διαμορφώσει τον τρόπο  της ζωής του προς το κοινό, οικονομικό και κοινωνικό όφελος. Η αποστολή που περιλαμβάνεται στο εν  λόγω ερευνητικό θέμα θα μορφοποιηθεί ως υποχρέωση χρήσης των βιοεπιστημών και της βιοτεχνολογίας με  τον αρμονικότερο δυνατό τρόπο σε σχέση με όλες τις άλλες ισχύουσες πρακτικές, με σκοπό να καλυφθούν  οι θεμελιώδεις ανάγκες της κοινωνίας. Όπου αυτό είναι δυνατόν τα πειράματα και οι δοκιμές που γίνονται με ζώα πρέπει να αντικατασταθούν  από μεθόδους in vitro ή άλλες μεθόδους. Στα πλαίσια αυτού του προγράμματος δεν θα αναληφθεί κανενός  είδους έρευνα που τροποποιεί ή επιδιώκει να τροποποιήσει τα γενετικά χαρακτηριστικά του ανθρώπινου  οργανισμού με μεταβολή των γενετικών κυττάρων ή που παρεμβάνει σε οποιοδήποτε στάδιο ανάπτυξης του  εμβρύου το οποίο μπορεί να καταστήσει αυτές τις μεταβολές κληρονομικές ούτε έρευνα που επιδιώκει να  αντικαταστήσει τον πυρήνα κυττάρου του εμβρύου με πυρήνα κυττάρου άλλου προσώπου, εμβρύου ή  μεταγενέστερου οντογενετικού σταδίου, η οποία είναι γνωστή ως «κλώνωση» (cloning). Οι δυναμικότητες των κρατών μελών είναι σήμερα πολύ μεγαλύτερες απ'ό, τι μόλις πριν από μια  δεκαετία αλλά η αύξησή τους παρουσιάζει μεγάλες διαφορές. Σε ορισμένα καίρια πεδία, οι  δυναμικότητες αυτές είναι τόσο κατακερματισμένες, ώστε δεν επιτυγχάνεται η κρίσιμη μάζα ούτε η  σύμφυτη με την ενοποίηση συμπληρωματικών προσεγγίσεων προστιθέμενη αξία, ενώ ένα μέρος των  προσπαθειών αντιπροσωπεύουν περιττό πλεονασμό. Η εγκατάσταση επιστημονικών δικτύων απέδειξε μεν την  καταλληλότητα αυτού του μέσου, χωρίς όμως να έχει επιτύχει την επαρκή ανάπτυξη του. Στις πρακτικές  επιλογές που θα αποφασιστούν στο πλαίσιο αυτού του ερευνητικού θέματος, θα ληφθεί κατά πρώτο λόγο  υπόψη η δυνατότητα ενεργοποίησης της συμπληρωματικότητας των εθνικών ενεργειών. Οι επιλογές αυτές  θα συγκεκριμενοποιηθούν εντός των ακολούθων τριών πεδίων: - βιοτεχνολογία, - βιοϊατρική και υγεία, - γεωργία και αλιεία (όπου συμπεριλαμβάνονται η γεωργική βιομηχανία, η τεχνολογία τροφίμων, η  δασοκομία, η αγροτική ανάπτυξη). Οι σημαντικότερες από τις δραστηριότητες αυτές θα πρέπει να προαχθούν με σειρά μέτρων για την  καλλιέργεια γενικότερα ευνοϊκών συνθηκών για τη έγκαιρη εφαρμογή των βιοεπιστημών και της  βιοτεχνολογίας. Θα χρησιμοποιηθούν οι ενέργειες επίδειξης, που μπορούν να αυξήσουν την προβολή και  την ελκυστικότητα των τεχνολογικών εναλλακτικών επιλογών. Η επιλογή των έργων επίδειξης πρέπει να  είναι ιδιαίτερα αυστηρή, ώστε να εξασφαλιστεί ο αναμενόμενος αντίκτυπος. Θα δημιουργηθούν επίσης  σχέσεις με το πρόγραμμα Eureka στις κατάλληλες περιπτώσεις και θα δοθεί προσοχή στις μελέτες και  στις συζητήσεις που εντάσσουν την τεχνολογική καινοτομία στη δεοντολογική και κανονιστική θεώρηση.  Άλλα μέτρα που θα χρησιμοποιηθούν είναι οι μετεκπαιδευτικές υποτροφίες και τα ειδικά μέσα για τη  συμμετοχή των μικρομεσαίων επιχειρήσεων (π.χ. κατά το πρότυπο της πρωτοβουλίας CRAFT). Α. Βιοτεχνολογία Η αδυναμία της Ευρώπης έναντι των αλμάτων της βιοτεχνολογίας έγκειται στη διάσπαση των αρμοδιοτήτων  και στην έλλειψη κοινωνικής συναίνεσης σχετικά με την επιλογή των επιστημονικών προορισμών. Η  υπερβολική αυτή επιφυλακτικότητα ως προς την καταγραφή και την ανάληψη των ενδεδειγμένων  δραστηριοτήτων πρέπει να κατανικηθεί με μια συστηματικότερη εκτίμηση του τεράστιου φάσματος των  διαθέσιμων επιστημονικών δυνατοτήτων και με την επικέντρωση του ενδιαφέροντος σ' εκείνες που  συνδέονται με ορισμένα μείζονα προβλήματα της βιομηχανίας ή της κοινωνίας. Το κοινοτικό πρόγραμμα θα πρέπει να ευνοήσει τις γενικευτικές προσεγγίσεις εις βάρος των  περιοριστικών και την ενοποίηση επιστημονικών ειδικοτήτων εις βάρος της υπέρμετρης εξειδίκευσης. Το  πρόγραμμα πρέπει να λαμβάνει υπόψη του τις ανάγκες της βιομηχανίας, συνεκτιμώντας παράλληλα τις  απόψεις οι οποίες εκφράζονται από διάφορες ομάδες εκπροσώπησης συμφερόντων, συμπεριλαμβανομένων των  ενώσεων καταναλωτών, των κανονιστικών οργάνων και των επαγγελματικών οργανώσεων. Στη συνάρτηση  αυτή, θα ληφθούν υπόψη τα σχέδια Eureka και τα εθνικά προγράμματα. Είναι σαφές ότι στον τομέα αυτόν  οι θεματικές επιλογές πρέπει να περιοριστούν εκεί όπου πληρούνται σε κοινοτικό επίπεδο οι  προϋποθέσεις συνεργασίας που προαναφέρθηκαν. Για να αναχθεί η βιοτεχνολογία στο στοιχείο της εκείνο, κατά το οποίο διαφέρει ουσιαστικά από τις  εναλλακτικές τεχνολογίες, το προβάδισμα πρέπει να δοθεί στην κατανόηση των μηχανισμών, με τους  οποίους το ζων κύτταρο κατορθώνει να είναι τόσο εφευρετικό και στην εκμάθηση των κυτταρικών  διεργασιών από τη βιομηχανία. Αξιόλογη πρόοδος θα σημειωθεί με τέσσερις ολοκληρωμένες ενέργειες προτεραιότητας που επιτρέπουν τη  σύγκλιση των εθνικών και κοινοτικών προσπαθειών και αφορούν: - την κατανόηση της έννοιας του «κυτταρικού εργοστασίου» και την ανάπτυξή της σε νέες βιομηχανικές  βιοδιεργασίες. Αυτό απαιτεί την προαγωγή μιας διεπιστημονικής θεώρησης της βιοχημικής μηχανικής η  οποία θα βασίζεται στην έρευνα στον τομέα των επιστημών βιοχημικής μηχανικής, - την ανάλυση και τον προσδιορισμό της αλληλουχίας μη ανθρώπινων γονιωμάτων, την αξιοποίηση της  συγκριτικής προσέγγισης για τη χαρτογράφηση γονιωμάτων, συμπεριλαμβανομένων του ανθρώπινου  γονιώματος, και την ανάπτυξη της κατάλληλης τεχνολογίας και υποδομής, - την ανάπτυξη της μοριακής και κυτταρικής βιολογίας των φυτών, συμπεριλαμβανομένης της μηχανικής  των πρωτεϊνών και της φυσιοπαθολογίας των φυτών και των ζώων, με κύριο στόχο τις γεωργικές και  γεωργοβιομηχανικές εφαρμογές, - έρευνα στο πλαίσιο πολλών επιστημονικών ειδικοτήτων, όπως η φαρμακολογία, η κυτταρική βιολογία, η  μοριακή βιολογία και η ιατροχημεία, με σκοπό την κατανόηση των διακυτταρικών και ενδοκυτταρικών  φαινομένων, μέσω των οποίων τα νευρικά κύτταρα διαχειρίζονται τις πληροφορίες και με στόχο την  προαγωγή των νευροεπιστημών χάρη στη συνδυασμένη υποστήριξη των ειδικοτήτων αυτών. Τρεις ακόμη στόχοι θα επιδιωχθούν με έργα ΕΤΑΕ ή μέσω δικτύων συντονισμού και υποστήριξης των  εθνικών προσπαθειών. Αυτοί είναι: - η ανάπτυξη της επιστημονικής και τεχνολογικής έρευνας στους τομείς της φυσιολογίας των ζώων, της  ανοσολογίας και της δομικής βιολογίας, - η παροχή συνεκτικού πλαισίου στις προ-τυποποιητικές έρευνες και στις μελέτες για τη  βιοποικιλότητα, τη βιοδεοντολογία, λαμβάνοντας υπόψη τις εργασίες για την ευρωπαϊκή σύμβαση  βιοδεοντολογίας, και τα περιβαλλοντικά θέματα, - η εξυπηρέτηση της προαναφερόμενης έρευνας από τους πόρους της πληροφορικής, της τηλεματικής και  των συλλογών γενετικού υλικού, ώστε να εξασφαλιστεί ο κατάλληλος συντονισμός των στόχων της  πληροφορικής και της βιοτεχνολογίας. Το σύνολο των δραστηριοτήτων αυτών θα παράγει τις γνώσεις που είναι απαραίτητες για τη βιομηχανική  πρόοδο στα συγκεκριμένα πεδία που καλύπτει η κοινοτική παρέμβαση, πράγμα που θα επιτευχθεί με την  πολυεπιστημονική μέθοδο εργασίας, η οποία χαρακτηρίζει τη βιοτεχνολογία. Η επιτυχία τους θα εξαρτηθεί από την προσοχή που θα αποδοθεί στην αλληλουχία των προσπαθειών μεταξύ  της γενικής δραστηριότητας, που αναπτύσσεται στο πεδίο αυτό, και των υπολοίπων πεδίων που αφορούν  τις βιοϊατρικές ή γεωργοβιομηχανικές εφαρμογές. Β. Έρευνα βιοϊατρικής και υγείας Η υγεία, πολυτιμότατο αγαθό για κάθε ευρωπαίο πολίτη, αντιπροσωπεύει και έναν από τους κυριότερους  κλάδους της οικονομίας, απορροφώντας ποσοστό 6 έως 8 % του ΑΕΠ και προσφέροντας εργασία σε  περισσότερα από 6 εκατομμύρια άτομα. Η έρευνα για την υγεία αντιμετωπίζει την πρόκληση της  καταπολέμησης των μεγάλων μαστίγων: το AIDS αποτελεί ένα από τα πιο ανησυχητικά επιδημικά νοσήματα,  που απαιτούν ενίσχυση του συντονισμού των ερευνητικών δραστηριοτήτων. Ιδιαίτερη προσοχή απαιτούν  επίσης ο καρκίνος, οι καρδιαγγειακές νόσοι, τα νευρικά και τα ψυχικά νοσήματα, άλλες χρόνιες  ασθένειες και τα προβλήματα που συνδέονται με την ηλικία και τις αναπηρίες. Η αύξηση του κόστους  της υγείας απασχολεί όλες τις χώρες ενώ οι πολίτες σε όλα τα κράτη μέλη διεκδικούν πάντοτε υψηλό  ποιοτικό επίπεδο υγειονομικής περίθαλψης. Οι νέες τεχνολογίες και τα συστήματα υγείας πρέπει να  ανταπεξέλθουν σ' αυτά τα κοινά προβλήματα. Μια βασική πρόκληση για την Ευρώπη είναι η εξασφάλιση  θετικής σχέσης μεταξύ βασικής και κλινικής έρευνας προς όφελος τόσο της υγείας όσο και της  ευρωπαϊκής βιομηχανίας, συμπεριλαμβανομένης της υγειονομικής περίθαλψης. Θα επιδιωχθούν οι ακόλουοι  στόχοι: - ανάπτυξη των επιστημονικών και τεχνικών βάσεων που απαιτεί η αξιολόγηση νέων φαρμάκων, ειδικότερα  για τη θεραπεία νευρολογικών, ψυχικών, ανοσολογικών και ιογενών ασθενειών (στις ενέργειες αυτές θα  βασιστούν και οι δραστηριότητες του ευρωπαϊκού οργανισμού φαρμάκων). Θα καλυφθούν νέες δοκιμές in  vitro, κυτταρικές σειρές και, εάν χρειαστεί, ζωικά μοντέλα, ο έλεγχος της καταλληλότητάς τους, οι  πολυκεντρικές κλινικές μελέτες φαρμάκων και η φαρμακοεπαγρύπνηση. Η έρευνα θα διεξαχθεί με τη  σύμπραξη της βιομηχανίας, των ερευνητικών κέντρων, των νοσοκομείων, των πανεπιστημιακών ιδρυμάτων  και των αρχών που είναι αρμόδιες για την εξακρίβωση της αποτελεσματικότητας, της ασφάλειας και της  ποιότητας των νέων φαρμάκων, - ανάπτυξη της βιοϊατρικής τεχνολογίας και μηχανικής, κυρίως μέσω έρευνας με αντικείμενο τα  ιατροτεχνικά όργανα για τις ελαφρές χειρουργικές επεμβάσεις, τις τεχνικές απεικόνισης, τους  βιοαισθητήρες, τα βιοϋλικά και την κατάρτιση μοντέλων των λειτουργιών του ανθρώπινου σώματος, - συμμετοχή στη «δεκαετία του εγκεφάλου», με τη χρήση μοριακών, κυτταρικών και κλινικών  προσεγγίσεων των ασθενειών του ανθρώπινου εγκεφάλου και του νευρικού συστήματος, και με την  ανάπτυξη και τη χρήση μεθοδολογιών, οργάνων μετρήσεων και των πιο προηγμένων τεχνολογιών και  υποδομών, που θεωρούνται απαραίτητες για τη μελέτη του νευρικού συστήματος. Η προσέγγιση αυτή θα  συνενώνει τη συνεισφορά πολλών επιστημονικών ειδικοτήτων, - ολοκλήρωση της βασικής και της κλινικής έρευνας με σκοπό τη βελτίωση της πρόληψης, της διάγνωσης  και της θεραπείας ασθενειών με σοβαρές κοινωνικοοικονομικές επιπτώσεις (όπως ο καρκίνος, το AIDS,  τα καρδιαγγειακά νοσήματα, οι χρόνιες ασθένειες, οι επαγγελματικές νόσοι (κ.λπ.) καθώς και των  οπάνιων («ορφανών») ασθενειών, συμπεριλαμβανομένης της συλλογής και της ανάλυσης στατιστικών και  επιδημιολογικών στοιχείων, - ανάλυση και προσδιορισμός της αλληλουχίας του ανθρώπινου γονιώματος , αξιοποίηση των συγκριτικών  προσσεγγίσεων της χαρτογράφησης, ανάπτυξη κατάλληλων τεχνολογιών, και εφαρμογή των γνώσεων και τη  βελτίωση της υγείας του ανθρώπου, συμπεριλαμβανομένης της σωματικής γονοθεραπείας 7 από κοινού  εκμετάλλευση και εναρμόνιση των τραπεζών στοιχείων για τις γενετικές νόσους, συμπεριλαμβανομένης  της κοινοτικής συμμετοχής στη διαχείριση της διεθνούς τράπεζας στοιχείων για το ανθρώπινα γονίωμα. - έρευνα για τα συστήματα και τις τεχνολογίες υγείας καθώς και για την ενημέρωση και την εκπαίδευση  στον τομέα της υγείας. Επίκεντρο των προσπαθειών θα είναι η πρωτοβάθμια περίθαλψη, η εκτίμηση των  υγειονομικών αναγκών, οι μετρήσεις αποδοτικότητας των παρεμβάσεων υγειονομικής πολιτικής και η  αξιολόγηση των τεχνολογιών που συνδέονται με την υγεία. Θα διερευνηθεί η επίδραση της εσωτερικής  αγοράς στην παροχή υγειονομικών υπηρεσιών πέραν των εσωτερικών συνόρων καθώς και τα εξής:  νομοθετική ρύθμιση και σταδιακή απελευθέρωση, ισορροπία μεταξύ των συστημάτων υγείας που  χρηματοδοτούνται από τον ιδιωτικό και το δημόσιο τομέα, ανάγκη καθορισμού ευρωπαϊκής προσέγγισης  για την εισαγωγή νέων τεχνολογιών στα συστήματα υγείας, - έρευνα για τη βιοϊατρική ηθική, για τον καθορισμό γενικών προτύπων σεβασμού της ανθρώπινης  αξιοπρέπειας και την προστασία του ατόμου στα πλαίσια της βιοϊατρικής έρευνας και της κλινικής  εφαρμογής της. Γ. Γεωργία και αλιεία (συμπεριλαμβανομένων της γεωργικής βιομηχανίας, της τεχνολογίας τροφίμων, της  δασοπονίας, της ιχθυοκαλλιέργειας και της αγροτικής ανάπτυξης) Οι στόχοι και οι προκλήσεις στον τομέα της γεωργίας, της δασοκομίας, της αγροτικής ανάπτυξης, της  γεωργικής βιομηχανίας και της αλιείας συνίστανται στην παροχή βάσεων Ε& ΤΑ για μια ανταγωνιστική,  αποδοτική και διαρκή πρωτογενή παραγωγή (γεωργία, φυτοκομία, δασοκομία και αλιεία) καθώς και για τη  γεωργική βιομηχανία (παραγωγή τροφίμων και άλλων προϊόντων, συμπεριλαμβανομένης της βιοενέργειας  και των βιοπλαστικών) 7 στη στήριξη των αναπτυσσόμενων κοινοτικών πολιτικών (της γεωργικής και της  αλιευτικής ειδικότερα) 7 στην ικανοποίηση των αναγκών της κοινωνίας για ποικιλία υγιεινών και  θρεπτικών τροφίμων και προϊόντων, πλην των τροφίμων συμβατών με το περιβάλλον 7 στη συμβολή σε μια  διαρκή ανάπτυξη της υπαίθρου και στη διατήρηση και βελτίωση του περιβάλλοντος της υπαίθρου και των  ακτών. Για να επιτευχούν οι διάφοροι στόχοι του προγράμματος, προσδιορίστηκαν οι παρακάτω τέσσερις  προτεραιότητε, που θα αποτελέσουν αντικείμενο έργων Ε& ΤΑ, δικτύων συντονισμού και θεματικών  δικτύων για τη στήριξη των εθνικών προσπαθειών: - ολοκληρωμένη παραγωγή και αλυσίδες μεταποίησης, με συγκέντρωση όλων των αναγκαίων ειδικοτήτων και  τεχνολογιών σε σχέση με τη χρήση των πρώτων υλών βιολογικής προέλευσης (συμπεριλαμβανομένων των  υδατικών) σε ένα συγκεκριμένο κλάδο και με έμφαση στα συστήματα παραγωγής με σημαντική δυνητική  αγορά και οικονομική σκοπιμότητα. - ανάπτυξη και βελτίωση των μεθοδολογιών (π.χ. δομημένα μοντέλα και μέθοδοι προσομοίωσης) που  χρησιμοποιούνται για τη μεγέθυση, το σχεδιασμό και τον έλεγχο των μεθόδων των γεωργικών  βιομηχανιών, - γενική επιστήμη των τροφίμων και προηγμένες τεχνολογίες για την ικανοποίηση με τον καλύτερο  δυνατό τρόπο των αναγκών των καταναλωτών για ασφαλή και υγιεινή διατροφή. Η έρευνα θα επικεντρωθεί  στις γενικές τεχνολογίες μεταποίησης τροφίμων, στις οποίες λαμβάνεται υπόψη η μοριακή βάση της  μετατροπής των πρώτων υλών σε επεξεργασμένα τρόφιμα και στις οποίες ενσωματώνονται νέες προηγμένες  τεχνολογίες στον τομέα αυτό, - γεωργική, δασική και αλιευτική παραγωγή και αγροτική ανάπτυξη για τη στήριξη της αναμόρφωσης των  κοινών πολιτικών και την εξεύρεση λύσεων στο πρόβλημα των μεταλλαγών του αγροτικού κόσμου. Πρέπει  να αναπτυχθούν νέα συστήματα και αλυσίδες παραγωγής, οικονομικά βιώσιμα στις δεδομένες συνθήκες,  συμβατά με την προστασία του περιβάλλοντος και ικανά να διατηρήσουν ικανοποιητικό επίπεδο  απασχόλησης. Θα επιδιωχθεί επίσης η βελτίωση της οικονομικής κατάστασης της γεωργίας και της  αλιείας με τη διαφορποίηση της παραγωγής (τροφίμων και άλλων προϊόντων πληω τροφίμων) και των  δραστηριοτήτων καθώς και με τη μείωση των εξόδων, την οποία συνεπάγεται η εισαγωγή νέων τεχνολογιών  και αποτελεσματικότερων και καλύτερα χρησιμοποιούμενων εισροών. Οι απαιτήσεις των καταναλωτών και η  εγκαθίδρυση της εσωτερικής αγοράς απαιτούν προσπάθειες στον τομέα της υγείας των φυτών και των ζώων  καθώς και των καλών συνθηκών διαβίωσης των ζώων. Πρέπει να αναζητηθούν νέες χρήσεις της γης, π.χ.  για τις εκτάσεις που αποσύρονται από την καλλιέργεια. Στη δασοκομία πρέπει να αναπτυχθεί η  πολυλειτουργική διαχείριση των δασών (παραγωγή, αναψυχή, προστασία). Τέλος, για να υποστηριχθεί η  κοινοτική πολιτική για την αγροτική ανάπτυξη, θα αποδοθεί ιδιαίτερη προσοχή σε αυτόν τον τομέα. Το  ίδιο ισχύει για την ανάπτυξη των παρακτίων ζωνών. Ως πρακτική έκφραση των κοινοτικών πολιτικών και για να δοθούν τα μέσα στην πρωτογενή παραγωγή  (συμπεριλαμβανομένης της υδατικής) ώστε να είναι σε θέση να ανταποκριθεί στη ζήτηση εκ μέρους των  καταναλωτών και της βιομηχανιάς με την παροχή πρώτων υλών ικανοποιητικών και από ποιοτικής και από  ποσοτικής πλευράς, και ταυτόχρονα να εξυπηρετεί τα συμφέροντα των παραγωγών και να προάγει την  αγροτική οικονομία, θα αναληφθούν ενέργειες συντονισμού/δικτύωσης με προτεραιότητα για τη στήριξη  των ουσιαστικών προσπαθειών που έχουν αναλάβει τα κράτη μέλη στο επίπεδο, ιδίως: - της πρωτογενούς παραγωγής της γεωργίας, της δασοκομίας, της αλιείας και των υδατοκαλλιεργειών, με  έμφαση στη δυνατότητα αειφόρου ανάπτυξης, την ποιότητα, την ασφάλεια του εφοδιασμού και την  αλληλεπίδραση με το περιβάλλον, - της ανάπτυξης της υπαίθρου και των παρακτίων περιοχών, με ιδιαίτερη προσοχή στην εμπιμόρφωση και  τις εναλλακτικές οικονομικές δραστηρίοτητες, - της παραγωγής τροφίμων και της μεταποίησης, περιλαμβανομένων των κοινωνικοοικονομικών και  υγειονομικών πτυχών και των πτυχών που αφορούν την ασφάλεια των τροφίμων. Στο πεδίο αυτό θα αναλάβει επίσης δραστηριότηες το ΚΚΕρ, το οποίο θα συνεισφέρει ως εξής: - χρησιμοποιώντας ένα εγραστήριο αναλύσεως των φαρμακευτικών προϊόντων, των προϊόντων διατροφής, - αρχίζοντας ένα έργο για την τεχνικής στήριξη της διαχείρισης και του ελέγχου εφαρμογής της Κοινής  Γεωργικής Πολιτικής (ΚΓΠ) μέσω της δορυφορικής μετάδοσης δεδομένων, - συνεχίζοντας την εκτέλεση του έργου που έχει ως αντικείμενο τις εφαρμογές της τηλεανίχνευσης στις  γεωργικές στατιστικές και προάγοντας την τηλεανίχνευση των φυτικών ασθενειών. Στο χώρο αυτό επιδιώκεται η επέκταση της εφαρμογής των βασικών τεχνολογιών που έχουν αναπτυχθεί  στους τομείς της βιοτεχνολογίας, της βιοϊατρικής και της τηλεανίχνευσης. 5. ΕΝΕΡΓΕΙΑ (Τεχνολογίες για καθαρότερη και αποδοτικότερη παραγωγή και χρήση  της ενέργειας) Η ενεργειακή πολιτική, η οποία αποβλέπει στην επίτευξη της ασφάλειας του εφοδιασμού (ιδίως με την  προώθηση και την καλύτερη χρήση των εγχώριων πόρων και τεχνολογιών και τη διαφοροποίηση των  εκμεταλλέυσιμων πόρων), πρέπει σήμερα να συμμορφωθεί προς μια νέα επιταγή: τη συμβατότητα του  ενεργειακού τομέα με την προστασία του περιβάλλοντος. Η σημερινή και η μελλοντική χρήση των  διαφόρων ενεργειακών πηγών, σε ευρωπαϊκή και παγκόσμια κλίμακα, συνεπάγεται πράγματι κινδύνους σε  τοπικό, περιφερειακό και παγκόσμιο επίπεδο για τον άνθρωπο και το περιβάλλον: αυξανόμενη ρύπανση,  αέρια θερμοκηπίου, εκπομπή ιοντιζουσών ακτινοβολιών κ.λπ. Ο στόχος των κοινοτικών δραστηριοτήτων  συνίσταται στην ανάπτυξη και την επίδειξη αποτελεσματικών καθαρότερων και ασφαλέστερων τεχνολογιών  που θα εγγυώνται την συμβατότητα ανάμεσα στη χρήση της ενέργειας, την ισορροπία της βιόσφαιρας και  όλες τις συνιστώσες της οικονομικής ανάπτυξης (ανταγωνιστικότητα, οικονομική και κοινωνική  συνοχή). Κατά την περίοδο που καλύπτεται από το δεύτερο και το τρίτο πρόγραμμα-πλαίσιο, οι κοινοτικές  δραστηριότηες για την ΕΤΑ και την επίδειξη/διάδοση των αποτελεσμάτων στον τομέα της ενέργειας έχουν  επιτρέψει την ανάπτυξη δικτύων συνεργασίας για την έρευνα και δικτύων για την προώθηση και τη  διάδοση των ενεργειακών τεχνολογιών που έχουν εισέλθει στη φάση της ωριμότητας (ιδίως το δίκτυο  OPET). Οι δραστηριότητες αυτές θα συνεχισθούν, ενώ ταυτόχρονα θα ενισχυθεί ο συνδυασμός της ΕΤΑ με την  επίδειξη (συνέχεια του προγράμματος Thermie), για τη συμβολή στην επίτευξη των μεγάλων κοινοτικών  στόχων όσον αφορά την ενέργεια, την αειφόρα ανάπτυξη και την υποστήριξη της ανταγωνιστικότητας. Η  προσπάθεια αυτή για μια ολοκληρωμένη προσέγγιση θα συμβάλει στην καλύτερη αξιολόγηση της  αποτελεσματικότητας της ΕΤΑ και της επίδειξης για κάθε κλάδο της τεχνολογίας και στην καλύτερη  επίτευξη των συνεργείων και των αναγκαίων προσαρμογών ανάμεσα στις διαδοχικές φάσεις. Θα επιδιωχθεί  η συμπληρωματικότητα ανάμεσα στις δράσεις συγχρηματοδότησης σε αυτούς τους τομείς και τις άμεσες  δράσεις του ΚΚΕρ. Όσον αφορά την ΕΤΑ οι δραστηριότητες θα επικεντρωθούν σε κρίσιμους τεχνικούς και επιστημονικούς  τομείς κατά τρόπον ώστε να επιτευχθεί σημαντική τεχνικοοικονομική πρόοδος τόσο μεσοπρόθεσμα όσο και  μακροπρόθεσμα. Στο πλαίσιο αυτό θα ληφθούν επίσης υπόψη η ευρωπαϊκή και η παγκόσμια διάσταση του  νέου αυτού ενεργειακού προβλήματος καθώς και οι λύσεις οι οποίες πρέπει να δοθούν. Η κατάρτιση  προτύπων και οι μελέτες συστημάτων για την καλύτερη κατανόηση των διασυνδέσεων μεταξύ της  ενέργειας, του περιβάλλοντος και της οικονομίας θα συμβάλει στην ανάλυση και τον καθορισμό της  κοινοτικής ενεργειακής στρατηγικής και θα επιτρέψει τον καλύτερο προσδιορισμό των προσπαθειών που  θα πρέπει να καταβληθούν. Θα δοθεί η δέουσα προσοχή στα θέματα της εξοικονόμησης ενεργείας, των  ανανεώσιμων πηγών ενεργείας και της καθαρής χρήσης των ορυκτών καυσίμων, ιδίως σύμφωνα με τους  στόχους της προστασίας του περιβάλλοντος και της ασφάλειας του εφοδιασμού. Όσον αφορά την επίδειξη και τη διάδοση των αποτελεσμάτων, θα καταβληθεί ιδιαίτερη προσπάθεια στους  τομείς της ορθολογικής χρήσης της ενέργειας, των ανανεώσιμων μορφών ενέργειας και της καθαρής  καύσης του άνθρακα. Αυτή η κοινοτική δράση είναι αναγκαία για να εξασφαλισθεί ο σταθερός εφοδιασμός  σε αποδεκτές τιμές. Η δράση αυτή θα διευκολύνει επίσης την καλύτερη εκμετάλλευση των πόρων στις  διάφορες περιφέρειες της Κοινότητας και θα συμβάλει σημαντικά στη συνεργασία με τις αναπτυσσόμενες  χώρες σε θέματα που αφορούν τη μεταφορά τεχνολογιάς. Η κοινοτική προσπάθεια στους τομείς της έρευνας (συμπεριλαμβανομένης της έρευνας στο προκανονιστικό  στάδιο), της τεχνολογικής ανάπτυξης, της επίδειξης και της διάδοσης/αξιοποίησης των αποτελεσμάτων  θα επικεντρωθεί σε τρεις άξονες. Πρόκειται για την ορθολογική χρήση της ενέργειας, τη χρήση  ανανεώσιμων μορφών ενέργειας σε μεγάλη κλίμακα και την αποδοτικότερη και καθαρότερη καύση ορυκτών  καυσίμων. Η ορθολογική χρήση της ενέργειας θα αφορά κατά κύριο λόγο τους τομείς των μεταφορών και της  βιομηχανίας. Στον τομέα των μεταφορών, οι εργασίες θα επικεντρωθούν σε ολοκληρωμένα έργα στο  επίπεδο των αστικών συγκοινωνιών, ενώ η έρευνα και ανάπτυξη θα στραφεί προς τεχνολογίες όπως είναι  οι συσσωρευτές, τα ηλεκτρικά στοιχεία καυσίμου και τα προηγμένα καύσιμα. Στο βιομηχανικό τομέα, οι  δράσεις ανάπτυξης και επίδειξης θα αφορούν τεχνολογίες που μειώνουν ουσιαστικά την κατανάλωση  ενέργειας. Στον τομέα της κατοικίας και τον τριτογενή τομέα, οι δράσεις θα πρέπει να αφορούν κυρίως  την ανάπτυξη, δοκιμή και προετοιμασία τεχνολογιών υψηλότερων επιδόσεων για την αγορά, την εξεύρεση  εναλλακτικών λύσεων για τα ενεργοβόρα συστήματα, την προσαρμογή της συμπεριφοράς των καταναλωτών σε  μια συνετότερη χρήση της ενέργειας και την προκανοστική έρευνα σχετικά με τη χρήση της ενέργειας  στα κτίρια. Η δραστηριότητα αυτή θα στηριχθεί σε προσανατολισμένα έργα που θα έχουν σκοπό να  προωθήσουν την αποδοτικότερη κατανάλωση της ενέργειας («έξυπνα σπίτια») και σε ολοκληρωμένα έργα  που θα αφορούν τη μορφή της κατανάλωσης (συνδυασμένη παραγωγή θερμότητας/ισχύος και διαμόρφωση  βιομηχανικών ζωνών). Στόχος του δεύτερου άξονα είναι να συμβάλει, στα πλαίσια συνεπούς και ολοκληρωμένης προσέγγισης,  στην έρευνα, την ανάπτυξη και την επίδειξη ανανεώσιμων μορφών ενέργειας, οι οποίες αποτελούν  καθαρούς και εγχώριους πόρους, ώστε να βελτιωθεί η συμβατότητα του ενεργειακού συστήματος με το  περιβάλλον καθώς και η ασφάλεια του εφοδιασμού. Οι προβλεπόμενες δραστηριότητες θα έχουν σκοπό τη  δημιουγρία ενός ευρωπαϊκού βιομηχανικού και τεχνολογικού πλαισίου, το οποίο θα ευνοεί την ευρεία  χρήση των ανανεώσιμων μορφών ενέργειας. Το πρόγραμμα πρέπει επίσης να προωθήσει τα θεματικά δίκτυα  στα οποία περιλαμβάνονται: ειδικευμένα κέντρα επευνών, επιχειρήσεις ηλεκτροπαραγωγής, πόλεις,  περιφέρειες και νησιά, αρχιτέκτονες και πολιτικοί μηχανικοί. Το πρόγραμμα χαρακτηρίζεται από ένα συμβιβασμό ανάμεσα στη συνέχεια και το νεωτερισμό. Για να  συνεχισθούν και να επιταχυνθούν οι διεξαγόμενες δραστηριότητες, έμφαση θα δοθεί στην έρευνα, την  ανάπτυξη και την επίδειξη των τεχνολογίων με τις ευρύτερες προοπτικές: ηλιακά φωτοβολταϊκά κύτταρα,  ηλιακές τεχνολογίες για την θέρμανση, τον κλιματισμό και τον φυσικό φωτισμό στα κτίρια, αιολική  ενέργεια, βιομάζα. Σε διερευνητικό επίπεδο μπορούν να εξετασθούν και άλλες επιλογές, όπως ενέργεια  των κυμάτων, ηλιακή ενέργεια βασιζόμενη στο θερμοδυναμικό κύκλο, γεωθερμία (θερμά ξηρά πετρώματα),  καθαρή παραγωγή και χρήση υδρογόνου. Το ΚΚΕρ θα συμβάλει στις δραστηριότητες αυτές ιδίως με προκανονιστική έρευνα στον τομέα της  φωτοβολταϊκής ενέργειας και της διατήρησης της ενέργειας στα κτίρια. Θα αναληφθούν νέες πρωτοβουλίες για να διευκολυνθεί η ολοκλήρωση των ανανεώσιμων μορφών ενέργειας  από τεχνική, οικονομική και κοινωνική άποψη. Ολοκληρωμένα έργα μεγάλης κλίμακας, όπως η ανάπτυξη  της ηλεκτροπαραγωγής από ανανεώσιμες μορφές ενέργειας ή η χρήση των ανανεώσιμων μορφών ενέργειας  στα μελλοντικά ηλεκτρικά συστήματα, αποτελούν πρωταρχικούς στόχους. Η χρήση σε μεγάλη κλίμακα των ανανεώσιμων μορφών ενέργειας στις αγροτικές περιοχές, τις  περιφέρειες, τις πόλεις και τα νησιά είναι επίσης πολύ σημαντική. Η χρήση των ανανεώσιμων μορφών  ενέργειας για τη γεωργική ανάπτυξη του τρίτου κόσμου προσφέρει τεράστιες δυνατότητες και αυτό έχει  σημαντικές επιπτώσεις. Η αποτελεσματική εκτέλεση αυτών των ολοκληρωμένων έργων απαιτεί την ανάπτυξη  στενών σχέσεων με τις άλλες κοινοτικές πολιτικές και προγράμματα. Ο τρίτος άξονας αφορά την παραγωγή και μετατροπή της ενέργειας με αφετηρία τα ορυκτά καύσιμα.  Προτεραιότητα θα δοθεί στην καύση, η οποια αποτελεί θέμα της βασικής έρευνας που σχετίζεται τόσο με  την ορθολογική χρήση της ενέργειας όσο και με τη μετατροπή των ορυκτών καυσίμων. Θα καταβληθεί  προσπάθεια να αναπτυχθούν καθαρότερες και αποδοτικότερες μέθοδοι για τη μετατροπή των ορυκτών  καυσίμων. Οι δραστηριότητες θα επικεντρωθούν σε νευραλγικές τεχνολογίες όπως τα ολοκληρωμένα  συστήματα συνδυασμένου κύκλου («Hot glac cleaning» και καύση υπό πίεση) ή τα ηλεκτρικά στοιχεία  καυσίμων για την αποκεντρωμένη παραγωγή ηλεκτρισμού. Θα εξετασθούν επίσης οι μέθοδοι για την  υποκατάσταση των ορυκτών καυσίμων από τη βιομάζα ή τα καύσιμα απόβλητα. Οι συμπληρωματικές έρευνες πρέπει να βελτιώσουν πολύ πιο μακροπρόθεσμα την ασφάλεια του ενεργειακού  εφοδιασμού. Στον τομέα των υδρογονανθράκων, η δράση θα επικεντρωθεί στην ανάπτυξη και την επίδειξη,  αποτελεσματικότερων τεχνικών (γεωφυσικών) για τον αποτελεσματικότερο εντοπισμό των κοιτασμάτων, την  εκμετάλλευση, τη μετατροπή και τη μεταφορά τους. Η προσπάθεια αυτή θα συνοδεύεται από ένα βασικό  πρόγραμμα έρευνας στον τομέα των γεωλογικών επιστημών. 6. ΜΕΤΑΦΟΡΕΣ Η κινητικότητα των προσώπων και των αγαθών και η συνακολουθη ροή  κεφαλαίων και πληροφοριών στον ευρωπαϊκό χώρο, στις χώρες, τις περιφέρειες και τα νησιά καθώς και  στις αστικές περιοχές έχει καταστεί ένα φαινόμενο της σύγχρονης κοινωνίας που γίνεται όλο και πιο  δύσκολο να ελεγχθεί. Στο πλαίσιο αυτό, η ανάπτυξη των διευρωπαϊκών δικτύων μεταφορών, η οποία θα  ευνοεί τη διασύνδεση και τη διαλειτουργικότητα των εθνικών δικτύων καθώς και την πρόσβαση στα  δίκτυα αυτά, θα διαδραματίσει νευραλγικό ρόλο στη δημιουργία μιας ανοικτής και ανταγωνιστικής  αγοράς. Για το σκοπό αυτόν, η ανακοίνωση της Επιτροπής προς το Συμβούλιο για τη μελλοντική ανάπτυξη της  κοινής πολιτικής στον τομέα των μεταφορών καθιστά σαφές ότι ο κύριος στόχος της έρευνας για μια  ευρωπαϊκή πολιτική στον τομέα των μεταφορών είναι η συμβολή στην ανάπτυξη, την ολοκλήρωση και τη  διατήρηση αποτελεσματικότερων και ασφαλέστερων συστημάτων μεταφορών, συμβατών με το περιβάλλον και  την ποιότητα ζωής, ώστε να προωθηθεί η κινητικότητα προσώπων και αγαθών σύμφωνα με την αρχή της  αειφόρου ανάπτυξης. Για να επιτευχθεί ο στόχος αυτός θα αναπτυχθεί μια ευρωπαϊκή προσέγγιση που θα βασίζεται στην  συνέργεια μεταξύ των διαφόρων κοινοτικών και εθνικών δραστηριοτήτων καθώς και των δραστηριοτήτων  άλλων διεθνών οργανισμών. Οι ερευνητικές δραστηριότητες θα αναπτυχθούν σε δύο επίπεδα: - ένα ευρωπαϊκό στρατηγικό επίπεδο, - ένα επίπεδο βελτιστοποίησης των δικτύων. Οι έρευνες θα διεξαχθούν σε ένα συνεπές και συντονισμένο πλαίσιο με βάση τα αποτελέσματα άλλων  προγραμμάτων, ιδίως στους τομείς των βιομηχανικών τεχνολογιών, της τηλεματικής, του περιβάλλοντος,  της ενέργειας και της προσανατολισμένης κοινωνικοοικονομικής έρευνας, προκειμένου να επιτευχθούν οι  στόχοι της κοινής πολιτικής στον τομέα των μεταφορών. Οι δραστηριότητες για το θέμα αυτό θα επικεντρωθούν στις αναγκαίες συνθήκες για τη  διαλειτουργικότητα και τη διασύνδεση των δικτύων, με κύριο γνώμονα τη συνδυασμένη χρήση των μέσων  και τις δυνατότητες πρόσβασης στα δίκτυα αυτά. Κατά τον τρόπο αυτό θα προωθηθεί ο σχεδιασμός και η  διαχείριση έργων υποδομής που θα πρέπει να είναι περισσότερο συμβατά με το περιβάλλον, ασφαλέστερα  για τους χρήστες τους και οικονομικότερα. Σύμφωνα με τα ανωτέρω, οι έρευνες θα αφορούν κυρίως τον προσδιορισμό των αναγκών για τις οποίες  απαιτούνται νέες τεχνολογίες, την αξιολόγηση και τη γενική ολοκλήρωση καθώς και την αξιολόγηση των  τεχνολογικών καινοτομιών που έχουν αναπτυχθεί στο πλαίσιο άλλων θεμάτων. Ο στόχος είναι η συμβολή στη βελτιστοποίηση των διευρωπαϊκών δικτύων μεταφορών, στη βελτίωση των  επιδόσεων των μεταφορικών συστημάτων και των διαφόρων φορέων, στην ικανότητα κάθε μεταφορικού  συστήματος να συνεργάζεται με τα άλλα, στην πρόσβαση των χρήστων στα συστήματα αυτά καθώς και στην  ανάπτυξη ενός μεταφορικού συστήματος πολλαπλών μέσων σε αστικό, υπεραστικό, περιφερειακό και  διευρωπαϊκό επίπεδο. Για το σκοπό αυτό, οι δραστηριότητες ΕΤΑ θα βασίζονται σε μια συστηματική και ολοκληρωμένη  προσέγγιση η οποία θα λαμβάνει υπόψη τις στρατηγικές κατευθύνσεις της ευρωπαϊκής πολιτικής στον  τομέα των μεταφορών και τα αποτελέσματα των ερευνών που διεξάγονται στο πλαίσιο άλλων θεμάτων που  υπάγονται στην πρώτη δραστηριότητα, ώστε να εξευρεθούν συγκεκριμένες λύσεις που θα είναι δυνατόν να  εφαρμοσθούν στον τομέα των μεταφορών. Οι εργασίες αυτές ενδέχεται να απαιτήσουν την εκτέλεση έργων επίδειξης. Η έρευνα αυτή θα αφορά  ειδικότερα τη βελτιστοποίηση των μεταφορικών συστημάτων, μεταξύ άλλων και όσον αφορά τους επιβάτες,  τη βελτιωση της ασφάλειας, τη μείωση των επιβλαβών εκπομπών και την κοινωνική αποδοχή και  ιδίαίτερα: - στις συνδυασμένες μεταφορές, οι έρευνες πρέπει να οδηγήσουν στον καθορισμό απαιτήσεων για τη  δημιουργία ολοκληρωμένων δρομολογίων πολλαπλών μέσων καθώς και πρότυπων σχεδίων για την ολοκλήρωση  και την αξιολόγηση των νέων τεχνολογιών μετεπιβίβασης, διαχείρισης και παρακολούθησης, - στον τομέα των σιδηροδρομικών μεταφορών, σκοπός της έρευνας θα είναι να εξασφαλιστεί η  διαλειτουργικότητα των σιδηροδρομικών δικτύων, συμπεριλαμβανομένων των δικτύων υψηλών ταχυτήτων, με  την προοδευτική εξάλειψη των τεχνικών, κανονιστικών και λειτοργικών εμποδίων, - για τις αεροπορικές μεταφορές, η έρευνα θα επικεντρωθεί στη μείωση των συμφορήσεων στον εναέριο  χώρο και τα αεροδρόμια, ιδίως με βάση τα αποτελέσματα της τηλεματικής των μεταφορών, καθώς και στην  περαιτέρω βελτίωση της ασφάλειας του ανθρώπου και στη μείωση των αρνητικών επιπτώσεων για το  περιβάλλον, - στον τομέα των αστικών συγκοινωνιών, η έρευνα θα πρέπει να επιτρέψει να εξευρεθούν ειδικές λύσεις  που θα περιλαμβάνουν τα αποτελέσματα των άλλων προγραμμάτων έρευνας για τις βασικές τεχνολογίες και  θα ακολουθούν μια προσέγγιση βάσει συστημάτων και κατάλληλη κατάρτιση προτύπων με σκοπό να  βελτιωθεί η διαχείριση της ζήτησης, να μειωθεί η συμφόρηση και η κατανάλωση ενέργειας και να  βελτιωθεί η ισορροπία ανάμεσα στους διάφορους τρόπους μεταφοράς, και ιδίως ανάμεσα στα δημόσια και  τα ιδιωτικά μεταφορικά μέσα, - στο θαλάσσιο τομέα, τα ολοκληρωμένα προγράμματα έρευνας και επίδειξης θα επιτρέψουν τη  βελτιστοποίηση των επιδόσεων των μεταφορικών συστημάτων μικρών αποστάσεων, των νέων  (θαλάσσιων/χερσαίων/ποτάμιων) διασυνδέσεων, περιλαμβανομένων των νέων λιμενικών εγκαταστάσεων που  χρησιμοποιούν ανθώπινο δυναμικό σύμφωνα με τις απαιτήσεις ασφαλείας και προστασίας του  περιβάλλοντος, μέσω ενός συστήματος αποτελεσματικής διαχείρισης της κυκλοφορίας, - στον τομέα των οδικών μεταφορών, πρέπει να αναπτυχθούν οι κατάλληλες μεθοδολογίες για να  προσδιοριστούν τα αναγκαία μέτρα για την εφαρμογή μιας κοινής πολιτικής οδικής ασφάλειας, μεταξύ  άλλων και όσον αφορά τους πεζούς και τους ποδηλάτες, τη βελτιστοποίηση των στικών μετακινήσεων και  την αποφυγή των κυκλοφοριακών συμφορήσεων, με ταυτόχρονη ενσωμάτωση και αξιολόγηση των τεχνολογικών  λύσεων, ιδίως σχετικά με τη διαχείριση της κυκλοφορίας και το σχεδιασμό της υποδομής. Σε όλες αυτές τις δραστηριότητες πρέπει, στο πλαίσιο μιας λειτουργικής προσέγγισης, να δοθεί  ιδιαίτερη προσοχή στην εργονομία και τους ανθρώπινους παράγοντες καθώς και στην προστασία του  περιβάλλοντος. Οι δραστηριότητες αυτές θα συνοδεύονται, σε ευρωπαϊκό στρατηγικό επίπεδο, από έρευνες που θα  επικεντρώνονται στην κατάρτιση προτύπων και σχεδίων για τις μεταφορές. Οι σχετικές έρευνες θα  διαξαχθούν με στόχο την καλύτερη κατανόηση των μηχανισμών που γεννούν τη ζήτηση στον τομέα αυτό και  των επιπτώσεων των συστημάτων μεταφορών στην Ευρώπη. Προβλέπεται η ανάπτυξη εναρμονισμένων μεθόδων σε κοινοτικό επίπεδο για την ανάλυση της ανάπτυξης  των μεταφορών και των μετακινήσεων, των σχετικών ροών και των αλληλεπιδράσεών τους. Προβλέπεται  επίσης η εκτίμηση του επηρεασμού της ζήτησης από την τοποθέτηση των βιομηχανιών και τα δίκτυα  διανομής, ο προσδιορισμός των μεταβολών στη διάρθρωση της βιομηχανίας, των οργανωτικών περιορισμών  και των επιλογών όσον αφορά τα μεταφορικά συστήματα εντός του διευρυμένου ευρωπαϊκού οικονομικού  χώρου. Εξάλλου, σύμφωνα με την ευρωπαϊκή πολιτική στον τομέα των μεταφορών, οι τεχνολογικές καινοτομίες  πρέπει να συνοδεύονται από έρευνες σχετικές με την ενσωμάτωσή τους σε νέα λειτουργικά και θεσμικά  πλαίσια (περιλαμβανομένων αυτών που συνδέονται με τα τεχνικά πρότυπα και τις κατευθυντήριες γραμμές  για τα διευρωπαϊκά δίκτυα μεταφορών). Τέλος, είναι αναγκαία μια νέα εναρμονισμένη μεθοδολογία για την αξιολόγηση των συνολικών επιπτώσεων  των ευρωπαϊκών συστημάτων μεταφορών προς το σκοπό αυτό, και ιδίως προκειμένου να βελτιστοποιηθούν  τα διευρωπαϊκά δίκτυα. Το ΚΚΕρ θα συμμετάσχει στις σχετικές δραστηριότητες, κυρίως με την ανάλυση της ασφάλειας των  μεταφορικών συστημάτων καθώς και των γενικών επιπτώσεών τους στην κοινώνία και στο περιβάλλον. 7. ΠΡΟΣΑΝΑΤΟΛΙΣΜΕΝΗ ΚΟΙΝΩΝΙΚΟΟΙΚΟΝΟΜΙΚΗ ΕΡΕΥΝΑ Η στενή σχέση μεταξύ, αφενός,  των οικονομικών, πολιτικών και κοινωνικών συνθηκών και, αφετέρου, της τεχνολογίας, της οικονομικής  μεγένθυσης και της απασχόλησης συνιστά το βασικό πλαίσιο εντός του οποίου πρέπει να διεξαχθούν οι  δραστηριότητες ΕΤΑΕ αυτής της γραμμής. Ο νέος αυτός τομέας έρευνας θα επιτρέψει την ανανέωση και τη  διεύρυνση των γνώσεων στις οποίες βασίζεται η λήψη αποφάσεων, μέσω δραστηριοτήτων αξιολόγησης των  εναλλακτικών δυνατοτήτων επιστημονικής και τεχνολογικής πολιτικής, λαμβανομένων υπόψη των εξελίξεων  της τεχνολογίας και της τεχνογνωσίας. Οι πρόσφατες εξελίξεις στην Κοινότητα υποδηλώνουν επίσης την αυξανόμενη ανάγκη για κατανόηση της  επιστήμης από το κοινό και για την ενίσχυση των διασυνδέσεων μεταξύ επιστήμης, έρευνας και  κοινωνίας.Λαμβάνοντας υπόψη την έρευνα που διεξάγεται σε άλλους σχετικούς τομείς της πρώτης δράσης, ιδίως  στον τομέα των βιομηχανικών τεχνολογιών, δίδεται προσοχή στην κατανόηση κοινωνικοοικονομικών  παραγόντων που μπορούν να προωθήσουν την ασφάλεια και την προστασία της υγείας των εργαζομένων στην  εργασία και να συμβάλουν σε γενικές βελτιώσεις στον τομέα αυτό. Εκτός από αυτές τις οριζόντιες δραστηριότητες προσανατολισμένης έρευνας, θα διεξαχθούν  κοινωνικοοικονομικές έρευνες στο πλαίσιο κάθε θέματος ΕΤΑΕ που ανήκει στην πρώτη δραστηριότητα  (εκτίμηση των κοινωνικοοικονομικών επιπτώσεων και κινδύνων) και στη δεύτερη δραστηριότητα  (κοινωνικοοικονομικές πτυχές της διεθνούς επιστημονικής και τεχνικής συνεργασίας), την τρίτη  δραστηριότητα (βελτίωση της αποτελεσματικότητας όσον αφορά τη διάδοση των αποτελεσμάτων της ΕΤΑΕ)  και της τέταρτης δραστηριότητας (κατάρτιση και κινητικότητα των ερευνητών των οικονομικών και  κοινωνικών επιστημών). Θα διατηρηθεί στενή επαφή με τα έργα COST στον τομέα των κοινωνικών  επιστημών και με τους ευρωπαϊκούς οργανισμούς που εργάζονται σε αυτόν τον τομέα. Α. Αξιολόγηση των επιλογών της πολιτικής στον τομέα της επιστήμης και τεχνολογίας Η αξιολόγηση των επιλογών της πολιτικής στον τομέα της επιστήμης και τεχνολογίας για την Ευρώπη θα  προσφέρει τις κοινές γνώσεις στις οποίες θα βασίζονται οι διαμορφωτές της πολιτικής στον τομέα της  επιστήμης και τεχνολογίας σε εθνικό και κοινοτικό επίπεδο καθώς και οι υπεύθυνοι σε άλλους τομείς  κοινοτικής δραστηριότητας όπου διαδραματίζουν ρόλο η επιστήμη και τεχνολογία. Αυτές οι δραστηριότητες θα βασιστούν στις δραστηριότητες του προγράμματος Monitor (Fast, Sast,  Spear), στις εργασίες του ινστιτούτου τεχνολογικών προβλέψεων του ΚΚΕρ, στις δραστηριότητες στο  πλαίσιο των προγραμμάτων Value, Sprint ή Eurostat και την πείρα που αποκτάται με ειδικά προγράμματα  (εκτίμηση των κοινωνικοοικονομικών επιπτώσεων της έρευνας), σύμφωνα με απόφαση που έχει ληφθεί κατά  την έγκριση του τρίτου προγράμματος-πλαισίου. Ο στόχος είναί να δοθει στους παράγοντες, τους υπευθύνους για τη διαμόρφωση των πολιτικών και τους  χρήστες της ΕΤΑΕ ένα συνεπές πλαίσιο για την αξιολόγηση των επιλογών της πολιτικής στον τομέα της  επιστήμης και τεχνολογίας, σε συνδυασμό με τις δραστηριότητες που διεξάγονται σε περιφερειακό,  εθνικό και ευρωπαϊκό επίπεδο. Το πλαίσιο αυτό θα περιλαμβάνει διερευνητικές μελέτες για τις σχέσεις  επιστήμης-τεχνολογίας-κοινωνίας, την παρακολούθηση των οικονομικών, επιστημονικών και τεχνολογικών  εξελίξεων, τη στρατηγική ανάλυση, κυρίως των γενικών τεχνολογιών, και την αξιολόγηση των  προγραμμάτων και πολιτικών ΕΤΑΕ, με ιδιαίτερο βάρος στη βιομηχανική ανταγωνιστικότητα σε παγκόσμιο  επίπεδο. Θα δοθεί ιδιαίτερη έμφαση στη δημιουργία δικτύων. Κατά την εφαρμογή των δραστηριοτήτων  αυτών, θα χρησιμοποιηθούν κατάλληλα και οι συντονισμένες δράσεις και οι δραστηριότητες υποστήριξης  (μελέτες, μεθοδολογική έρευνα, ανοικτές βάσεις δεδομένων, συλλογές δεικτών, ετήσιες εκδόσεις του  «technology assessment», κ.λπ.). Θα δοθεί η δέουσα προσοχή στη διάδοση των πληροφοριών (εργαστήρια,  σεμινάρια). Οι δραστηριότητες αυτές θα διεξαχθούν σε στενή συνεργασία με τους κυβερνητικούς  οργανισμούς, τις κοινοβουλευτικές επιτροπές και τα επιστημονικά δίκτυα αξιολόγησης των επιλογών της  πολιτικής στον τομέα της επιστήμης και τεχνολογίας σε περιφερειακό, εθνικό και ευρωπαϊκό επίπεδο  (ιδιαίτερα το Stoa και το European Parliament Technology Assessment Network) με τους δημόσιους και  ιδιωτικούς οργανισμούς που είναι ειδικευμένοι σε αυτούς τους τομείς καθώς και με τους αντιπροσώπους  των κοινωνικών και οικονομικών φορέων για τα θέματα αυτά. Μια περιορισμένη δέσμη δραστηριοτήτων πρέπει να προβλεφθεί με σκοπό την προετοιμασία και τον  καθορισμό νέων κοινοτικών δράσεων στον τομέα ΕΤΑΕ, ιδίως για την προετοιμασία του πέμπτου  προγράμματος-πλαισίου. Το ΚΚΕρ θα υποστηρίξει αυτές τις δραστηριότητες μέσω του ινστιτούτου διερευνητικών τεχνολογικών  μελετών που θα δημιουργήσει ένα «παρατηρητήριο» των τεχνολογικών εξελίξεων για να συγκεντρώνει και  να αναλύει, λαμβάνοντας υπόψη τις σχετικές δραστηριότητες των αρμόδιων διεθνών οργανισμών, όπως ο  ΟΟΣΑ, τις πληροφορίες που αφορούν τα επιστημονικά επιτεύγματα και τις τεχνολογικές καινοτομίες και  θα εκπονεί προοπτικές μελέτες και μελέτες τεχνολογικής αξιολόγησης κυρίως με εντολή των κοινοτικών  οργάνων. Β. Έρευνα σχετικά με την εκπαίδευση και την κατάρτιση Ο ρυθμός των αλλαγών στο επίπεδο των οικονομικών, κοινωνικών, επιστημονικών, τεχνικών γνώσεων και  των συναφών επαγγελματικών γνώσεων, αφενός, και των αλλαγών που αφορούν τα συστήματα εκπαίδευσης  και κατάρτισης, συμπεριλαμβανομένης και της κατάρτισης των διδασκόντων, αφετέρου, παρουσιάζουν όλο  και μεγαλύτερες αποκλίσεις με αποτέλεσμα να δυσχεραίνεται εξαιρετικά η έγκαιρη και ισόρροπη  πραγματοποίηση των αναγκαίων ανταλλαγών μεταξύ τους. Σημαντικές προσπάθειες έχουν καταβληθεί σε  εθνικό επίπεδο για την αντιμετώπιση αυτών των δυσκολιών. Οι πρόσφατες εξελίξεις στο επίπεδο των  ευρωπαϊκών δικτύων έρευνας και κατάρτισης εμπορικών και βιομηχανικών συμφωνιών μεταξύ επιχειρήσεων  καθιστά αναγκαία την από κοινού συνειδητοποίηση και αντιμετώπιση από τους ευρωπαίους των  προβλημάτων αυτών που αποκτούν όλο και περισσότερο παγκόσμιο χαρακτήρα. Ο στόχος των κοινοτικών ερευνητικών δραστηριοτήτων στον τομέα αυτόν πρέπει να είναι η υποβοήθηση  των κρατών μελών στις προσπάθειές τους να αναπτύξουν δεσμούς μεταξύ έρευνας, εκπαίδευσης και  κατάρτισης και να βελτιώσουν τα εκπαιδευτικά συστήματά τους καθώς και τα συστήματα κατάρτισής τους,  μέσω της διάδοσης των ορθών πρακτικών. Σύμφωνα με την αρχή της επικουρικότητας, οι δραστηριότητες αυτές θα συμπληρώνουν τις δραστηριότητες  των κρατών μελών και θα συμβαδίζουν με τις κοινοτικές δραστηριότητες στον τομέα της εκπαίδευσης και  της κατάρτισης. Πρέπει να δοθεί προτεραιότητα σε τέσσερις τομείς έρευνας, αφού ληφθούν πλήρως υπόψη  οι υπάρχουσες ερευνητικές δραστηριότητες (σε τοπικό, περιφερειακό, εθνικό και κοινοτικό επίπεδο).  Πρώτον, απαιτήσεις κατάρτισης για την ανάπτυξη ανταγωνιστικής ευρωπαϊκής αγοράς εργασίας 7  δεύτερον, οικονομικές και κατάλληλες μέθοδοι εκπαίδευσης και κατάρτισης 7 τρίτον, ανάλυση των  ειδικών μελλοντικών αναγκών των επιχειρήσεων σε κατάρτιση, συμπεριλαμβανομένης της διαχείρισης της  καινοτομίας 7 τέταρτον, συγκριτική έρευνα προκειμένου να εξεταστούν τα βασικά θέματα που επηρεάζουν  τη φύση και την επιτυχία των εκπαιδευτικών συστημάτων και των συστημάτων κατάρτισης,  συμπεριλαμβανομένων των περιφερειακών διαφορών και των σχέσεων με την οικονομική ανάπτυξη των  περιφερειών. Οι κοινοτικές δραστηριότητες έρευνας στον τομέα αυτόν θα τελούν απαραιτήτως σε στενό συντονισμό με  τις εργασίες τις διεξαγόμενες στο πλαίσιο των υφιστάμενων κοινοτικών προγραμμάτων του τομέα  επαγγελματικής κατάρτισης, ιδίως των προγραμμάτων Comett, Force και Eurotecnet, καθώς και των  προαγραμμάτων που θα τα διαδεχθούν. Γ. Έρευνες σχετικά με τα προβλήματα της κοινωνικής ένταξης και κοινωνικού αποκλεισμού στην Ευρώπη Ένας νέος τομέας έρευνας θα καλύψει τα προβλήματα της κοινωνικής ένταξης. Η ένδεια και ο κοινωνικός  αποκλεισμός συνιστούν σημαντικότατα προβλήματα για τα κράτη μέλη. Απαιτείται έρευνα στον τομέα  αυτόν για να βελτιωθεί η κατανόηση των θεμάτων αυτών με σκοπό την καταπολέμηση των σχετικών  προβλημάτων. Η Κοινότητα θα εστιάσει την έρευνά της στις διάφορες μορφές κοινωνικού αποκλεισμού, στα αίτιά του  και στις ενδεχόμενες λύσεις, δίνοντας ιδιαίτερη προσοχή στην ανταλλαγή πληροφοριών για τα τρία αυτά  θέματα. Οι διερευνητικές δραστηριότητες θα επικεντρωθούν στους εξής τομείς: - μορφές και διεργασίες κοινωνικού αποκλεισμού, συμπεριλαμβανομένων των δημογραφικών και  περιφερειακών πλευρών, καθώς και των πλευρών που άπτονται του αστικού περιβάλλοντος, - αίτια, συμπεριλαμβανομένης της ανεργίας, - μετανάστευση, - εθνικές και κοινοτικές από τις πολιτικές ένταξης, - η συμβολή των τεχνολογικών εξελίξεων στην κοινωνική ένταξη. ΔΕΥΤΕΡΗ ΔΡΑΣΗ Προώθηση της συνεργασίας με τις τρίτες χώρες και τους διεθνείς  οργανισμούς σε θέματα έρευνας, τεχνολογικής ανάπτυξης και επίδειξης. Η δεύτερη αυτή δράση περιλαμβάνει διάφορες συναφείς μορφές κοινοτικής παρέμβασης. Θα αναπτυχθεί η  επιστημονική και τεχνολογική συνεργασία θα περιλάβει δε και τις δραστηριότητες διεθνούς συνεργασίας  στον τομέα της έρευνας, οι οποίες μέχρι τώρα δεν εντάσσονταν στο πρόγραμμα-πλαίσιο. Η συνεργασία θα  καλύπτει τις βιομηχανικές χώρες, τις χώρες της Κεντρικής και Ανατολικής Ευρώπης, τα νέα ανεξάρτητα  κράτη της πρώην Σοβιετικής Ένωσης και τις αναπτυσσόμενες χώρες. Η συνεργασία αυτή μπορεί να είναι  διμερής ή πολυμερής και να οργανωθεί απευθείας ή μέσω διεθνών οργανισμών. Στόχοι της είναι η  ενίσχυση της δυναμικότητας της Κοινότητας στον τομέα της επιστήμης και της τεχνολογίας και,  συγχρόνως, η υποστήριξη της εφαρμογής των κοινοτικών πολιτικών για τις τρίτες χώρες, θα στηριχθεί  δε στην αρχή του αμοιβαίου συμφέροντος. Το ζητούμενο είναι η αύξηση της προστιθεμένης αξίας των δραστηριοήτων ΕΤΑΕ της Κοινότητας, των  κρατών μελών καθώς και εκείνων που διεξάγονται στο πλαίσιο των υπολοίπων κοινοτικών πολιτικών, διά  της επιλεκτικής συνεργασίας αμοιβαίου συμφέροντος με τρίτες χώρες και διεθνείς οργανισμούς,  συνεργασίας που συμπληρώνει τις δράσει των κρατών μελών και μπορεί να συντονιστεί μαζί τους. Η  συνεισφορά της επιστήμης στην επίλυση περιφερειακών ή παγκοσμίων προβλημάτων ή στη βελτίωση της  κατάστασης των αναπτυσσομένων χωρών και των χωρών της Κεντρικής και Ανατολικής Ευρώπης, αποτελεί  σημαντικό στοιχείο της πρόκλησης αυτής. Πρέπει επίσης να εξασφαλιστεί επαρκής ευελιξία, ώστε να  υπάρξει ανταπόκριση στις πιθανές εξελίξεις στις τρίτες χώρες. Στις περιπτώσεις όπου υπεισέρχονται  ζητήματα πνευματικής ιδιοκτησίας, θα τηρείται η κοινή δήλωση του Συμβουλίου και της Επιτροπής του  Ιουνίου 1992, στην οποία δίδονται οι κατευθυντήριες γραμμές για την παραχώρηση των διεθνών  δικαιωμάτων πνευματικής ιδιοκτησίας. Ο κύριος σκοπός συνίσταται στην ενίσχυση της επιστημονικής και τεχνολογικής δυναμικότητας της  Κοινότητας, στη στήριξη της εφαρμογής των κοινοτικών πολιτικών για τις τρίτες χώρες, στη συμβολή  στην εξεύρεση λύσεων για τα περιφερειακά και παγκόσμια προβλήματα με την αύξηση του συντονισμού με  τα κράτη μέλη. Στη συνάρτηση αυτή, η ανάπτυξη προτύπων αποτελεί καλό παράδειγμα των δυνατοτήτων της  καρποφόρου αυτής συνεργασίας. Α. Επιστημονική και τεχνολογική συνεργασία στην Ευρώπη 1. Σύμπραξη με άλλα ευρωπαϊκά πλαίσια επιστημονικής και τεχνολογικής συνεργασίας Η δραστηριότητα αυτή σκοπό έχει τη βελτιστοποίηση της έρευνας στην Ευρώπη μέσω της δέουσας  συνεργασίας, λαμβάνοντας υπόψη τις εθνικές προσπάθειες, τόσο των κρατών μελών όσο και των χωρών της  ΕΖΕΣ, και τις προσπάθειες που καταβάλλονται στα πλαίσια της Cost, του Eureka και άλλων ευρωπαϊκών  οργανισμών. Ο συνακόλουθος στόχος είναι η δημιουργία στενότερων σχέσεων με τα εν λόγω πλαίσια συνεργασίας και  τους εν λόγω οργανισμούς, όχι μόνο σε πολιτικό επίπεδο αλλά κυρίως στο πρακτικό επίπεδο των έργων.  Αυτό θα επιτρέψει να καλλιεργηθεί η ανάπτυξη δικτύων επιστημονικής και τεχνικής αριστείας υπεράνω  των συνόρων της Κοινότητας. Τα έργα συντονισμένης δράσης Cost είναι συμπληρωματικά των έργων των κοινοτικών προγραμμάτων και  διατηρούν την ιδιοτυπία τους σε σχέση με τις υπόλοιπες ευρωπαϊκές δομές έρευνας. Οι σχέσεις μεταξύ δραστηριοτήτων Κοινότητας και Eureka θα ενισχυθούν, σε συνάφεια με την τρίτη  δράση. Σχετικά με τις χώρες μέλη της ΕΖΕΣ, θα ληφθεί υπόψη το γεγονός ότι όσες προσχώρησαν στον ΕΟΧ  συμμετέχουν πλήρως στο πρόγραμμα-πλαίσιο (Ευρωπαϊκός Οικονομικός Χώρος) ενώ συνδέονται με αυτό με  διμερείς συμφωνίες συνεργασίας. 2. Συνεργασία με τις χώρες της Κεντρικής και Ανατολικής Ευρώπης και με τα νέα ανεξάρτητα κράτη της  πρώην Σοβιετικής Ένωσης. Στόχοι της δράσης αυτής είναι η συμβολή στην διαφύλαξη του επιστημονικού και τεχνολογικού δυναμικού  των χωρών αυτών και στον αναπροσανατολισμό τους, π.χ. με την ενθάρρυνση της κινητικότητας των  επιστημόνων και την ενίσχυση των σχέσεων μεταξύ τοπικών πανεπιστημίων και βιομηχανίας. Η κοινοτική  επιστήμη και τεχνολογία θα ωφεληθεί επίσης από τη συνεργασία σε τομείς αμοιβαίου ενδιαφέροντος, η  οποία θα μπορούσε να λάβει τη μορφή κοινών σχεδίων και στενότερης σχέσης μεταξύ επιστημόνων και  ερευνητών. Θα επιδιωχθεί συμπληρωματικότητα με άλλες κοινοτικές δραστηριότητες, και ιδίως με τα προγράμματα  Phare και Tacis, π.χ. μέσω της εξέτασης της υποδομής ΕΤΑΕ, καθώς και στενή σύνδεση με τις ενέργειες  των κρατών μελών. Στον τομέα της ενέργειας, είναι δυνατόν να χρησιμοποιηθούν τα «ενεργειακά κέντρα»  που ίδρυσε στις χώρες αυτές η Κοινότητα. Μελετάται η συμμετοχή των ενδιαφερομένων χωρών σε ειδικά προγράμματα της πρώτης δράσης, η οποία  μπορεί να διευκολυνθεί με κοινοτική χρηματοδότηση βάσει της δεύτερης δράσης. Η δράση αυτή θα συμπεριλάβει επίσης ειδικά θέματα έρευνας συνδεόμενα με τις τρέχουσες κρίσιμες  ανάγκες των χωρών αυτών και τα οποία δεν συμπεριλαμβάνονται στη δράση 1, όπως η καταπολέμηση  προβλημάτων περιβάλλοντος και άνθρώπινης υγείας, ιδίως εκεινών τα οποία προκύπτουν από μεγαλα  ατυχήματα. Β. Συνεργασία με τις μη ευρωπαϊκές βιομηχανικές τρίτες χώρες Η συνεργασία αυτή αποσκοπεί στην προώθηση των συμφερόντων της Κοινότητας και στη βελτίωση των  προσπαθειών που καταβάλλει στον τομέα της ΕΤΑΕ, διευκολύνοντας την πρόσβαση στις επιστημονικές και  τεχνολογικές πηγές των τρίτων αυτών χωρών. Πρέπει να επισημανθεί ότι οι χώρες αυτές είναι για την Κοινότητα εταίροι και ταυτόχρονα  ανταγωνιστές, ιδίως σε εμπορικό και βιομηχανικό επίπεδο. Για το λόγο αυτό, έχει μεγάλη σημασία να  τηρηθούν οι αρχές της επιλεκτικότητας στα πεδία συνεργασίας, της επικέντρωσης σε ορισμένους  επιμελώς επιλεγμένους κλάδους, της ευελιξίας στον τρόπο συνεργασίας, του ισόρροπου αμοιβαίου  οφέλους και της μη μεταφοράς χρηματοοικονομικών μέσων. Στους τρόπους συνεργασίες με τις χώρες αυτές συγκαταλέγονται: ο συντονισμός για ορισμένους τομείς,  όπως τα μεγα-έργα, η εκτέλεση κοινών ερευνητικών έργων και μελετών καθώς και η ανταλλαγή  πληροφοριών και εμπειρογνωμόνων. Οι δραστηριότητες επιστημονικής και τεχνολογικής συνεργασίας με τις εν λόγω χώρες χρησιμεύουν στη  στήριξη των εξωτερικών δραστηριοτήτων της Κοινότητας, παρέχοντας επίσης στα κράτη μέλη τη  δυνατότητα ίσης πρόσβασης στις επιστημονικές και τεχνολογικές πηγές αυτών των χωρών. Για να  αποτραπούν οι περιττές επαναλήψεις και η διασπάθιση των χρηματοοικονομικών πόρων, και για να  προσδιοριστεί καλύτερα το πεδίο δράσης της Κοινότητας, με βάση την αρχή της επικουρικότητας, είναι  απαραίτητος ο συντονισμός με τα κράτη μέλη. Γ. Επιστημονική και τεχνολογική συνεργασία με τις αναπτυσσόμενες χώρες Τα περισσότερα κράτη μέλη εφαρμόζουν προγράμματα επιστημονικής συνεργασίας με τις αναπτυσσόμενες  χώρες, των οποίων η σημασία είναι συχνά συνάρτηση πολιτιστικών παραδόσεων ή μακροχρόνιων σχέσεων.  Αυτή η κοινοτική δράση προορίζεται κατά πρώτο λόγο να καταστεί μέσο προσέγγισης διαφόρων  πρωτοβουλιών έρευνας κατά σφαιρικό και συντοονισμένο τρόπο και σε συνδυασμό με τις αναπτυξιακές  δράσεις της Κοινότητας. Θα επιτρέψει να διατηρηθεί η κατάλληλη για τα προβλήματα των αναπτυσσόμενων χωρών επιστημονική  προσπάθεια, ακόμη και να ενταθεί σε ορισμένα κράτη μέλη. Παράλληλα, θα διευκολύνει την ενίσχυση της  ερευνητικής δυναμικότητας των αναπτυσσομένων χωρών με την από κοινού διεξαγωγή έρευνας μέσω  συμβάσεων επιμερισμένων δαπανών καθώς και με τη σύσφιγξη των δεσμών μέσω των δικτύων. Τα ερευνητικά θέματα πρέπει να εστιασθούν στα κοινά για όλες τις αναπτυσσόμενες χώρες προβλήματα,  όπως οι ανανεώσιμοι φυσικοί πόροι, η γεωργία, η προστασία του περιβάλλοντος και η έρευνα υγείας,  πεδία δεσπόζουσας σημασίας για την οικονομική και κοινωνική τους ανάπτυξη. Πρέπει να προβλεφθεί  κάποια ευελιξία για τον καθορισμό προτεραιοτήτων στα προγράμματα εργασίας κατά περιφέρεια και  ανάλογα με τις ανάγκες που θα εκδηλωθούν. Από την άλλη πλευρά, πρέπει να προβλεφθεί η συμμετοχή αναπτυσσόμενων χωρών σε ορισμένα ειδικά  προγράμματα της πρώτης δράσης με θέματα γενικού ενδιαφέροντος ή σαφώς καθορισμένου αμοιβαίου  ενδιαφέροντος, ειδικότερα των χωρών εκείνων που έχουν ήδη ανεπτυγμένο επιστημονικό δυναμικό. Βάσει της δεύτερης δράσης μπορεί να παρασχεθεί κοινοτική χρηματοδότηση για τη διευκόλυνση της  συμμετοχής εργαστηρίων των αναπτυσσόμενων χωρών στο πρόγραμμα-πλαίσιο. ΤΡΙΤΗ ΔΡΑΣΗ Διάδοση και βελτιστοποίηση των αποτελεσμάτων των κοινοτικών δραστηριοτήτων έρευνας,  τεχνολογικής ανάπτυξης και επίδειξης. Η τρίτη δράση αφορά όλες τις κοινοτικές δραστηριότητες ΕΤΑΕ, χωρίς να δίδεται ιδιαίτερη έμφαση σε  έναν συγκεκριμένο τομέα ΕΤΑΕ. Στόχοι της είναι: η ευρεία διάδοση των αποτελεσμάτων της έρευνας 7 η  βέλτιστη αξιοποίησή τους με την ενθάρρυνση, μέσω της συνδρομής των ενεχομένων παραγόντων, της  μετατροπής των λαμβανομένων αποτελεσμάτων σε καινοτομίες 7 η παροχή υποστήριξης για τη μεταφορά  τεχνολογίας, ιδίως προς τις μικρομεσαίες επιχειρήσεις 7 η παροχή υποστήριξης για εθνικές ή  περιφερειακές πρωτοβουλιές ώστε να αποκτήσουν κοινοτική διάσταση. Η Κοινότητα οφείλει να συμβάλει ουσιαστικά στη βελτίωση της διάδοσης και της αξιοποίησης των  αποτελεσμάτων της έρευνας και να δημιουργήσει ευνοϊκότερες συνθήκες για τη μεταφορά και την  απορρόφηση των νέων τεχνολογιών, ανεξαρτήτως προελεύσεως από τη βιομηχανία, και ιδίως από τις  μικρομεσαίες επιχειρήσεις, σε ολόκληρη την Κοινότητα και ειδικότερα στα κράτη μέλη και τις περιοχές  που ωφελούνται λιγότερο από τα προγράμματα έρευνας και ανάπτυξης. Τα κράτη μέλη της Κοινότητας έχουν θέσει σε εφαρμογή, τόσο σε εθνικό όσο και σε περιφερειακό  επίπεδο, πολιτικές για την αξιοποίηση της έρευνας και τη διάδοση των νέων τεχνολογιών. Αφενός όμως  η έκταση των πρωτοβουλιών αυτών διαφέρει πολύ από περιοχή σε περιοχή και, αφετέρου, η κοινοτική  διάσταση δεν έχει επαρκή παρουσία, τη στιγμή που αυτή μπορεί να συνεισφέρει αξιόλογη προστιθέμενη  αξία στο πλαίσιο της εσωτερικής αγοράς. Οι προσπάθειες που έχουν αναληφθεί, ιδίως με τα προγράμματα  Value, Sprint και Thermie για τη διάδοση και την αξιοποίηση των αποτελεσμάτων της έρευνας, πρέπει  να συνεχιστούν και εάν αποδειχθεί αναγκαίο κατόπιν αξιολογήσεως να βελτιωθούν μέσω των κατάλληλων  κοινοτικών ενεργειών κατά τη διάρκεια του τέταρτου προγράμματος-πλαισίου. Από την άλλη πλευρά, οι δραστηριότητες διάδοσης και αξιοποίησης πρέπει να συντονιστούν με εκείνες  που αναπτύσσονται και χρηματοδοτούνται βάσει των ειδικών προγραμμάτων. Στις δραστηριότητες αυτές  πρέπει να λαμβάνονται υπόψη ο μη γραμμικός αλλά, αντίθετα, πολυσύνθετος και ελικοειδής χαρακτήρας  της διαδικασίας της καινοτομίας καθώς και η ιδιοτυπία της μεταφοράς και της αξιοποίησης της  τεχνολογίας, που απαιτούν εξειδίκευση και πολυκλαδική προσέγγιση. Στόχος της δράσης αυτής είναι κατά πρώτον το να συμμετάσχουν οι μικρομεσαίες επιχειρήσεις στα  ειδικά προγράμματα ή να δυνηθούν να αξιοποιήσουν τις εξ αυτών γνώσεις. Στοχεύει επίσης στο ευρύ  φάσμα των μικρομεσαίων επιχειρήσεων, οι οποίες έχουν ανάγκη να ενσωματώσουν στις δραστηριότητές  τους τη γνώση και τις νέες τεχνολογίες που απαιτούνται ούτως ώστε να διατηρήσουν ή να βελτιώσουν  την ανταγωνιστικότητά τους και οι οποίες, λόγω της έλλειψης εσωτερικής ικανότητας προς ΕΤΑΕ, πρέπει  να την αποκτήσουν από εξωτερικές πηγές. Η δράση αυτή περιλαμβάνει μέτρα για τη βελτίωση του  χρηματοοικονομικού περιβάλλοντος με σκοπό την αξιοποίηση των αποτελεσμάτων και τη διάδοση των  τεχνολογιών. Όσον αφορά τη συνέργεια με το πρόγραμμα Eureka, είναι απαραίτητο να εξασφαλιστεί καλύτερη  κυκλοφορία των πληροφοριών σχετικά με τα έργα και τα μέτρα υποστήριξης, διευκολύνοντας με τον τρόπο  αυτό τη συνεκτίμηση των αποτελεσμάτων της κοινοτικής έρευνας στα έργα του Eureka. Η εν λόγω  βελτίωση των δεσμών θα διευκολύνει τη μεταφορά των αποτελεσμάτων της ΕΤΑΕ στην αγορά και την  καθιέρωση προτύπων. Θα ενθαρρυνθεί επίσης η βέλτιστη μεταφορά τεχνογνωσίας, ίσως σε συνδυασμό με τα  έργα του Eureka. Η τρίτη δράση περιλαμβάνει επίσης ad hoc υποστήριξη άλλων κοινοτικών πολιτικών τις οποίες μπορούν  να παρέχουν ερευνητικά ιδρύματα εντός της Κοινότητας, συμπεριλαμβανομένου του ΚΚΕρ. Α. Διάδοση και εκμετάλλευση των αποτελεσμάτων της έρευνας Ο τομέας αυτός περιλαμβάνει τις ακόλουθες δραστηριότητες: - ενίσχυση των δραστηριοτήτων του δικτύου κέντρων αναμετάδοσης προκειμένου να γίνουν καλύτερα  γνωστές οι κοινοτικές δραστηριότητες ΕΤΑΕ, να διευκολυνθούν η διάδοση των πληροφοριών και η  εκμετάλλευση των αποτελεσμάτων της ΕΤΑΕ στην Ευρώπη και να προωθηθούν οι επιστημονικές και  τεχνολογικές συνεργασιές. Το δίκτυο αυτό θα βασίζεται, μεταξύ άλλων, στην ενίσχυση των ευρωπαϊκών  δημοσίων υπηρεσιών ενημέρωσης και διάδοσης (Cordis), με έμφαση στην ποιότητα των στοιχείων και την  εύχρηστη πρόσβαση στις πληροφοριές, - παροχή εξειδικευμένων υπηρεσιών που συμπληρώνουν τις προσφερόμενες από τα κέντρα αναμετάδοσης και  απευθύνονται ειδικότερα στις μικρομεσαίες επιχειρήσεις, με σκοπό την προώθηση της διεθνικής και  διακλαδικής αξιοποίησης των ερευνητικών αποτελεσμάτων. Περιλαμβάνονται η συνδρομή στην προστασία  των δικαιωμάτων πνευματικής ιδιοκτησίας, οι μελέτες έρευνας των αγορών, τα σχέδια επιμόρφωσης, η  τόνωση της μεταφοράς τεχνογνωσίας, η ίδρυση τεχνολογικών λεσχών και η στήριξη έργων για διακλαδικές  εφαρμογές, - μέτρα για τη βελτίωση της αποτελεσματικότητας της μεταφοράς των αποτελεσμάτων της ΕΤΑΕ (κοινωνική  αποδοχή και αξιολόγηση των κοινωνικών επιπτώσεων, διαχείριση και οικονομικά της έρευνας, πρότυπα  έργα επικοινωνίας με το κοινωνικό σύνολο). Β. Διάδοση των τεχνολογιών στις επιχειρήσεις Σκοπός του τομέα αυτού είναι να προωθήσει την ευρύτερη χρήση των τεχνολογιών, κυρίως από τις  μικρομεσαίες επιχειρήσεις, και ιδίως να συμβάλει στη δημιουργία δικτύων υπηρεσιών στην Κοινότητα  για τη μεταφορά τεχνολογίας, τα οποία θα συνενώνουν τους ειδικούς οργανισμούς εθνικού και  περιφερειακού επιπέδου. Θα δοθεί έμφαση στη βελτίωση της ποιότητας και της αποτελεσματικότητας των υπηρεσιών στήριξης της  καινοτομίας και της μεταφοράς τεχνολογίας καθώς και στη βελτίωση της απορρόφησης των νέων  τεχνολογιών από τη βιομηχανία, κυρίως από τις μικρομεσαίες επιχειρήσεις και τους παραδοσιακούς  βιομηχανικούς κλάδους, αγγίζοντας έτσι ένα ευρύτερο φάσμα επιχειρήσεων από αυτό που συμμετέχουν  στις κοινοτικές δραστηριότητες ΕΤΑΕ. Θα προωθηθεί μια συντονισμένη προσέγγιση η οποία θα πηγάζει  από τις ανάγκες των επιχειρήσεων και θα λαμβάνει υπόψη το σύνολο των θεμάτων που συνδέονται με τη  μεταφορά και τη χρήση της τεχνολογίας. Ο τομέας αυτός περιλαμβάνει: - σύσταση διεθνικών δικτύων φορέων μεταφοράς και διάδοσης των τεχνολογιών, ιδίως με τη συμμετοχή  οργανισμών όπως τα ιδρύματα ερευνών και τεχνολογικής ανάπτυξης, τα κλαδικά τεχνικά κέντρα, τα  επιστημονικά πάρκα κ.λπ., προκειμένου να προαχθεί η χρήση των τεχνολογιών στις μικρομεσαίες  επιχειρήσεις και η ανταλλαγή ορθών πρακτικών, - εφαρμογή μέτρων που διευκολύνουν τη διάδοση των τεχνολογικών δυνατοτήτων και την προσέγγιση  μεταξύ της προσφοράς, της ζήτησης και των μεσαζόντων, - επίδειξη των μηχανισμών και των συνθηκών μεταφοράς και χρησιμοποίησης των τεχνολογιών από νέους  χρήστες με τη βοήθεια διαπεριφερειακών ή διακλαδικών προτύπων έργων. Τα έργα αύτα θα στηριχθούν σε  ενδιάμεσους οργανισμούς, που έχουν σημαντική πολλαπλασιαστική δράση στη διάδοση των νέων  τεχνολογιών και των μεθόδων διαχείρισης στις μικρομεσαίες επιχειρήσεις, - μέτρα για τη βελτίωση των γνώσεων των επιχειρήσεων όσον αφορά τις καλύτερες πρακτικές διαχείρισης  των τεχνολογικών πόρων, - καλύτερη γνώση των μηχανισμών και ενίσχυση της ανταλλαγής εμπειριών όσον αφορά τις σχετικές  πολιτικές και τα μέσα. Γ. Χρηματοοικονομικό περιβάλλον της διάδοσης των τεχνολογιών Δεδομένου ότι η ανταγωνιστικότητα της βιομηχανίας επηρεάζεται από το χρηματοοικονομικό περιβάλλον,  ο τρίτος τομέας αποσκοπεί, με την κατάλληλη κοινοτική δράση και τηρουμένης της αρχής της  επικουρικότητας, στη βελτίωση του κοινοτικού περιβάλλοντος χρηματοδότησης για την εκμετάλλευση, την  προσαρμογή, και τη διάδοση των τεχνολογιών. Ο τομέας αυτός περιλαμβάνει: - έμμεσα μέτρα που αποσκοπούν στη βελτίωση της επικοινωνίας μεταξύ των χρηματοοικονομικών κύκλων  και των εργοληπτών τεχνολογικών έργων, στη στήριξη της εγκατάστασης αποτελεσματικών συστημάτων  κινητοποίησης των ιδιωτικών κεφαλαίων και της εξόδου επενδύσεων («exit»), στην ανάλυση και προώθηση  των καταλληλότερων νομικών δομών. Στα πλαίσια αυτά, θα διερευνηθούν συστήματα όπως το σύστημα  χρηματοδότησης τεχνολογικών επιδόσεων που άρχισε στα πλαίσια του προγράμματος Sprint, - πρότυπες ενέργειες για την ενθάρρυνση της μεταφοράς και χρήσης τεχνολογίας από μικρομεσαίες  επιχειρήσεις (π.χ. επιχορηγήσεις σε μικρομεσαίες επιχειρήσεις που να τους επιτρέπουν να συμμετέχουν  σε δραστηριότητες για τη διάδοση και αξιοποίηση των αποτελεσμάτων της κοινοτικής ΕΤΑΕ), - τεχνική και διαχειριστική βοήθεια, σε δημόσιους ή ιδιωτικούς χρηματοπιστωτικούς φορείς,  επιλεγμένους ή εγκαθιδρυτέους στα κράτη μέλη, οι οποίοι προσφέρουν συγχρηματοδότηση σε μικρομεσαίες  επιχειρήσεις με συμμετοχή στο κεφάλαιο. Οι ενέργειες αυτές πρέπει να υλοποιηθούν σε στενή συνεργασία με άλλες κοινοτικές ενέργειες του  τομέα (Eurotech capital, ευρωπαϊκό ταμείο επενδύσεων, πολιτική για τις επιχειρήσεις). Δ. Επιστημονικές υπηρεσίες για τις κοινοτικές πολιτικές Η εν λόγω δράση θα συνεισφέρει επίσης επιστημονικά στις κοινοτικές πολιτικές, μετά από αίτηση των  αρμόδιων για τις πολιτικές αυτές διευθύνσεων, στις περιπτώσεις όπου θα εκδηλωθούν σχετικές ανάγκες  ή ζήτηση. Σ' αυτήν θα μπορούν ελεύθερα να συμμετέχουν όλα τα ερευνητικά ιδρύματα της Κοινότητας,  περιλαμβανομένου του ΚΚΕρ. Οι δραστηριότητες αυτές, κατά κανόνα περιορισμένης και σύντομης διάρκειας, δεν επιδέχονται εκ  φύσεως μακροπρόθεσμο προγραμματισμό, δεδομένου ότι καθορίζονται από τις βραχυπρόθεσμες αιτήσεις των  γενικών διευθύνσεων. Η σκοπιμότητά τους θα αποδειχθεί μόνο κατά την εκτέλεση του  προγράμματος-πλαισίου. ΤΕΤΑΡΤΗ ΔΡΑΣΗ Τόνωση της επιμόρφωσης και της κινητικότητας των ερευνητών στην Κοινότητα. Στόχος της δράσης αυτής είναι η τόνωση της επιμόρφωσης και της κινητικότητας των κοινοτικών  ερευνητών σε τομείς, συμπεριλαμβανομένης της βασικής έρευνας, οι οποίοι δεν δικαιούνται υποστήριξη  βάσει της πρώτης δράσης. Υπάρχει ανάγκη, η οποία αναγνωρίζεται και από τη βιομηχανία, για  επιμόρφωση και υψηλής στάθμης έρευνα, η οποία επαφίεται, κατ' ουσίαν, στην πρωτοβουλία των ίδιων  των ερευνητών και η οποία σχεδιάζεται και εκτελείται σε κοινοτικό επίπεδο στα ερευνητικά εργαστήρια  της Ευρώπης. Ο επιδιωκόμενος μακροπρόθεσμος στόχος είναι να εξασφαλιστεί, για τους επιστήμονες,  επιμόρφωση υψηλής στάθμης η οποία αποτελεί ακρογωνιαίο λίθο της ικανότητας της Κοινότητας προς  καινοτομία. Η καλύτερη δυνατή χρήση του ανθρώπινου δυναμικού αποτελεί θεμελιώδη παράμετρο κάθε  κοινωνικοοικονομικής δραστηριότητας. Παρόλο που η Ευρώπη διαθέτει ανθρώπινο κεφάλαιο το οποίο  κατέχει υψηλή θέση στον κόσμο, η χρησιμοποίησή του είναι συχνά δυσχερής και επιβραδύνεται από  διαφορές οι οποίες εξακολουθούν να υπάρχουν μεταξύ κρατών μελών και διαφορετικών ειδικοτήτων. Στη  συνάρτηση αυτή είναι απαραίτητο να εξασφαλιστούν ίσες ευκαιρίες μεταξύ ερευνητών και ερευνητριών. Η  ανάπτυξη του ανθρώπινου δυναμικού στον τομέα της επιμόρφωσης μέσω έρευνας, και η καλύτερη  εκμετάλλευσή του με διεθνική κινητικότητα και συνεργασία, αποτελούν απαραίτητα μέσα για την  επίτευξη των γενικών στόχων του προγράμματος-πλαισίου. Η τέταρτη δράση, που αφορά την προηγμένη επιμόρφωση σε εργαστήρια κατανεμημένα σε όλη την  Κοινότητα, θα διατηρήσει ανοικτό χαρακτήρα, δίνοντας έμφαση στην εταιρική σχέση με τη βιομηχανία. Οι γενικοί στόχοι της δράσης αυτής είναι οι εξής: - τόνωση της επιμόρφωσης μέσω της έρευνας και της συνεργασίας, καλύτερη αξιοποίηση των ερευνητών  υψηλού επιπέδου στην Κοινότητα, - βελτίωση της κινητικότητας των ευρωπαίων ερευνητών στην Κοινότητα, ενθαρρύνοντας την κινητικότητα  μεταξύ επιστημονικών ειδικοτήτων και μεταξύ πανεπιστημίων, ερευνητικών ιδρυμάτων και βιομηχανίας,  αξιοποιώντας με τον τρόπο αυτό καλύτερα το ερευνητικό δυναμικό στις διάφορες επιστημονικές  ειδικότητες, - πρώθηση, π.χ. μέσω δικτύων, της διεθνικής συνεργασίας για ερευνητικές δραστηριότητες που  προτείνονται κατ' ουσίαν από τους ίδιους του επιστήμονες και στις οποίες δεν είναι δυνατόν να  χορηγηθεί υποστήριξη βάσει της πρώτης δράσης, - διευκόλυνση της πρόσβασης όλων των ευρωπαίων ερευνητών στις υπάρχουσες εγκαταστάσεις μεγάλου  μεγέθους που είναι απαραίτητητες για έρευνα υψηλής ποιότητας, - βελτίωση της επιστημονικής και τεχνολογικής συνοχής της Κοινότητας και συμβολή στην επίτευξη ενός  γενικού πολύ υψηλού επιστημονικού επιπέδου, προσφέροντας ερευνητικές δυνατότητες σε επιστημονικούς  φορείς και ερευνητές από όλες τις περιοχές της Κοινότητας. Η παλιννόστηση των ερευνητών από  λιγότερο ευνοημένες περιοχές θα χρηματοδοτείται, σύμφωνα με την ισχύουσα πρακτική. Η δράση αυτή πρέπει να καλύψει τις θετικές και φυσικές επιστήμες, τις οικονομικές και  διαχειριστικές επιστήμες και τις κοινωνικές και ανθρωπιστικές επιστήμες που συμβάλλουν στην  επίτευξη των κοινοτικών στόχων έρευνας και τεχνολογικής ανάπτυξης. Οι προβλεπόμενες δραστηριότητες χωρίζονται σε τρεις επιμέρους τομείς: α) Δίκτυα εργαστηρίων σε διάφορες χώρες Τα δίκτυα θα επιτρέψουν στους ερευνητές από όσο το δυνατόν περισσότερες χώρες της Κοινότητας να  συνενώσουν τις προσπάθειές τους σ' ένα «ανοικτό ευρωπαϊκό εργαστήριο» συνιστώντας με τον τρόπο αυτό  ομάδες ικανές, να παράγουν υψηλής ποιότητας έρευνα. Ωστόσο, οι μικρές ενώσεις εργαστηρίων από  διαφορετικές χώρες (συμπεριλαμβανομένης της αδελφοποίησης) θα μπορούν επίσης να λαμβάνουν ενίσχυση  εφόσον θεωρούνται ότι αποτελούν τον πυρήνα ενός μελλοντικού ευρύτερου δικτύου. Θα δοθούν  επιχορηγήσεις για να βοηθηθούν οι ερευνητές να έλθουν σε επαφή, να διεξαγάγουν κοινά πειράματα, να  ανταλλάσουν αποτελέσματα, να καλύπτουν σε εξαιρετικές περιπτώσεις το πρόσθετο κόστος του  επιστημονικού εξοπλισμού που απαιτείται για κοινές ερευνητικές δραστηριότητες του δικτύου, ή να  ενισχύσουν το προσωπικό τους με την προσωρινή πρόσληψη επιστημόνων (κατά προτίμηση από άλλες  χώρες). β) Πρόσβαση σε εγκαταστάσεις μεγάλου μεγέθους Οι κοινοτικές δραστηριότητες, που συμπληρώνουν τις εθνικές και διεθνείς προσπάθειες,  περιλαμβάνουν: - υποστήριξη των ερευνητών ώστε να διευκολυνθεί η πρόσβασή τους σε εγκαταστάσεις και σε τεχνικά  μέσα μεγάλου μεγέθους (που είναι απαραίτητα για την έρευνα και σπανίζουν στην Κοινότητα), - υποστήριξη της βελτίωσης, εφόσον απαιτείται, των εγκαταστάσεων μεγάλου μεγέθους προκειμένου να  παρασχεθεί ευρύτερη πρόσβαση στους ευρωπαίους ερευνητές, ενθαρρύνοντας με τον τρόπο αυτό την  αποτελεσματική χρησιμοποίηση αυτών των εγκαταστάσεων. γ) Κατάρτιση μέσω έρευνας και τόνωση της κινητικότητας - εφαρμογή επιμορφωτικών δραστηριοτήτων μέσω έρευνας και τόνωση της κινητικότητας των ερευνητών.  Πρόκειται για περιόδους διαμονής διαρκείας τριών μηνών έως τριών ετών, που θα επιτρέπουν την  επαγγελματική κατάρτιση και ειδίκευση των ευρωπαίων ερευνητών, κυρίως κατόχων διδακτορικού ή  ισοδύναμου επιπέδου εκπαίδευσης, εκτός της χώρας καταγωγής τους. Θα παρέχονται επιχορηγήσεις που θα  καλύπτουν τα έξοδα κινητικότητας και διαβίωσης και θα αποτελούν επαρκή συμβολή στα έξοδα έρευνας  και διαχείρισης, συμπεριλαμβανομένων των εξόδων που βαρύνουν τα εργαστήρια υποδοχής. Σκοπός των  διευθετήσεων θα είναι η εξασφάλιση, στους ερευνητές, συγκρίσιμων συνθηκών αμοιβής και υποστήριξης  για όλα τα προγράμματα και σε όλα τα κράτη μέλη, ανάλογα με τις τοπικές συνθήκες. Θα αποδοθεί  ιδιαίτερη προσοχή στην κατάρτιση με αντικείμενο τη διαχείριση των αλλαγών που επέρχονται στις  επιχειρήσεις ως επακόλουθο των νέων τεχνολογιών, - εναρμόνιση των λεπτομερειών εφαρμογής των επιμορφωτικών δραστηριοτήτων που αναλαμβάνονται στο  πλαίσιο των ειδικών προγραμμάτων τα οποία ορίζονται στην πρώτη, τη δεύτερη και την τρίτη δράση, με  στόχο να εξασφαλιστεί, χωρίς να επιδιώκεται η συστηματική ομοιομορφία, ότι οι διαδικασίες επιλογής  των εκπαιδευόμενων ερευνητών, οι συνθήκες πληρωμής και οι λεπτομέρειες εφαρμογής όλων των ειδικών  προγραμμάτων είναι συγκρίσιμες, - συνέχιση της ανάλυσης των διαφόρων κανόνων που εφαρμόζονται στις κοινοτικές επιχορηγήσεις στα  διάφορα κράτη μέλη. Επιπλέον, πρέπει να καταβληθούν προσπάθειες για να αποφευχθούν οι μεγάλες  διαφορές μεταξύ χωρών, - συντονισμός όλων των επιμορφωτικών δραστηριοτήτων που αναλαμβάνονται στο πλαίσιο των ειδικών  προγραμμάτων, ώστε να αυξηθεί η συνέργειά τους, - διοργάνωση ευρωσυνεδρίων, απονομή επιστημονικών βραβείων και άλλες παρόμοιες πρωτοβουλίες, όπως  π.χ., θερινά σχολεία. (1) Οι δράσεις στον τομέα της πυρηνικής έρευνας και της κατάρτισης καλύπτονται από την  απόφαση για το πρόγραμμα-πλαίσιο της Ευρατόμ.  ΠΑΡΑΡΤΗΜΑ IV ΚΑΝΟΝΕΣ ΧΡΗΜΑΤΟΔΟΤΙΚΗΣ ΣΥΜΜΕΤΟΧΗΣ ΤΗΣ ΚΟΙΝΟΤΗΤΑΣ 1. Η χρηματοδοτική  συμμετοχή της Κοινότητας, σε δραστηριότητες ΕΤΑΕ που αναπτύσσονται στο πλαίσιο των ειδικών  προγραμμάτων είναι η εξής: α) Έμμεσες δράσεις - δράσεις επιμερισμένου κόστους με τρίτους (1): - για τα έργα ΕΤΑΕ, στα οποία συμπεριλαμβάνονται έργα ομίλων ολοκληρωμένων δράσεων: το 50 % του  κόστους του έργου κατ' ανώτατο όριο και προοδευτικώς μειούμενη συμμετοχή όσο τα έργα είναι εγγύτερα  προς την αγορά. Τα πανεπιστήμια, τα ανώτατα εκπαιδευτικά ιδρύματα, και τα λοιπά ερευνητικά κέντρα  τα οποία δεν χρησιμοποιούν αναλυτική λογιστική προϋπολογισμού θα επιστρέφεται το 100 % του  πρόσθετου κόστους, - για τα θεματικά δίκτυα, την επιμόρφωση και την κινητικότητα των ερευνητών: 100 % του πρόσθετου  κότους, - για ενδεδειγμένα μέτρα για ορισμένα ειδικά προγράμματα, όπως τα βραβεία σκοπιμότητας: με ανώτατο  όριο 100 % του κόστους του μέτρου, - για τα προπαρασκευαστικά, συνοδευτικά και μέτρα υποστήριξης: με ανώτατα όριο 100 % του κόστους  του μέτρου. - Συντονισμένες δράσεις: Για τις συντονισμένες δράσεις που συνίστανται στο συντονισμό των έργων ΕΤΑΕ, όπως τα δίκτυα  συντονισμού: συμμετοχή με ανώτατο όριο 100 % του κόστους συντονισμού. β) Άμεσες δράσεις Για τις άμεσες δράσεις που εκτελεί το ΚΚΕρ και που συνίστανται σε προγράμματα ΕΤΑΕ ή μέρη  προγραμμάτων καθώς και δραστηριότητες επιστημονικής και τεχνικής υποστήριξης θεσμικού χαρακτήρα  (π.χ. που είναι αναγκαίες για την εφαρμογή άλλων κοινοτικών πολιτικών και απαιτούν την ουδετερότητα  του ΚΚΕρ): συνήθως 100 % του κόστους της έρευνας. γ) Ανταγωνιστικές δραστηριότητες υποστήριξης Για επιστημονικές και τεχνικές δραστηριότητες υποστήριξης άλλων κοινοτικών πολιτικών οι οποίες  επιδέχονται αντιμετώπιση με κριτήρια ανταγωνισμού. Οιαδήποτε παρέκκλιση από τους εν λόγω γενικούς κανόνες απαγορεύεται, εκτός αν γίνεται υπό τους  όρους που καθορίζονται σε κάθε ειδικό πρόγραμμα. 2. Οι κανόνες για οιαδήποτε δυνατή χρηματοδοτική συμμετοχή της Κοινότητας στις δραστηριότητες που  προβλέπονται στο άρθρο 2 παράγραφος 2 της παρούσας απόφασης θα καθοριστούν στα μέτρα που αφορούν  τις εν λόγω δραστηριότητες, τα οποία λαμβάνει το Συμβούλιο σύμφωνα με το άρθρο 130 Ξ της συνθήκης. 3. Οι κανόνες για τη χρηματοδοτική συμμετοχή των επιχειρήσεων, των ερευνητικών κέντρων και των  πανεπιστημίων στην εφαρμογή των ειδικών προγραμμάτων θα καθοριστούν στα μέτρα που προβλέπονται στο  άρθρο 130 Ι της συνθήκης. (1) Το ΚΚΕρ, μαζί με εταίρους εγκατεστημένους στα κράτη μέλη, μπορεί να συμμετάσχει σε  δράσεις επιμερισμένου κόστους επί της αυτής βάσεως όπως και οι τρίτοι.